
Capitolul I 
URMELE DE REPRODUCERE 


§ 1. Clasificarea urmelor de reproducere 
Formarea urmelor de reproducere presupune existenţa unui obiect creator de urmă şi a 


unui obiect primitor de urmă. Aceste urme cunoscute şi sub denumirea de urme 
formă se creează prin contactul nemijlocit al celor două obiecte, cel primitor reflectând 
o parte din caracteristicile obiectului creator.! 

Aspectul şi durata în timp a modificărilor care apar în urma contactului între cele două 
obiecte depind de caracteristicile structurale ale acestora, precum şi de natura diverselor 
substanțe ce migrează de la un obiect spre celălalt. Suprafeţele de contact pot fi de 
durități diferite, la fel şi gradul de plasticitate al materialelor este variat, împrejurări ce 
contribuie la diversitatea sub care se pot prezenta urmele de reproducere. 

Ținând seama de diferite criterii putem clasifica urmele de reproducere în mai multe 
moduri. 

1. După modul de acţiune al suprafeţelor de contact avem urme statice şi urme 
dinamice. 

Urmele statice presupun contactul celor două suprafeţe sub un unghi drept fără a exista 
o alunecare în momentul formării urmei. Din această categorie menţionăm urmele de 
mâini, urmele rulării normale a roților autovehiculelor, impresiunile ştampilelor etc. 
Aceste urme reproduc în primul rând forma şi dimensiunile obiectului creator, apoi un 
număr mai mare sau mai mic de caracteristici de tipul detaliilor, care pot conduce în 
final la identificarea efectivă a obiectului respectiv. 

Urmele dinamice se formează în cazul când cele două suprafeţe în contact alunecă una 
pe cealaltă, nefiind reţinută forma exactă a obiectului creator. În situaţia existenţei unor 
proeminențe cu caracter de unicitate ale suprafeței creatoare de urmă, este posibilă 
identificarea acesteia în funcție de aspectul striaţiunilor formate pe suprafața sau în 
volumul obiectului primitor. Urme dinamice sunt cele de frânare, urmele de tăiere, 
urmele ghinturilor pe cămaşa priectilului etc. 

2. După gradul de plasticitate al materialului din care este constituit obiectul primitor de 
urmă distingem urme de adâncime sau de volum şi urme de suprafaţă. 

Urmele de adâncime sau de volum se crează atunci când consistenţa materialului din 


care este format obiectul primitor de urmă este mai scăzută decât cea a materialului 


1 Mircea I., Criminalistica, Editura Lumina Lex, Bucureşti, 1999, pag.60. 

obiectului creator de urmă, respectiv are un grad de plasticitate care îi permite să se 
deformeze prin tasare. Astfel obiectul primitor va păstra în negativ forma obiectului 
creator, în urma unor modificări (deformări) ale volumului său. În funcţie de granulaţia 
materialului din care este constituit şi de gradul de coeziune existent între particulele 
componente, obiectul primitor de urmă este capabil să redea şi să păstreze detalii într-o 
mai mai mică sau mai mare măsură, fapt care face posibilă identificarea obiectului 
creator de urmă. Urme de adâncime sunt cele lăsate de picior sau roțile unui autovehicul 
într-un sol afânat, urmele de dinți în unele categorii de alimente, urmele instrumentelor 
de spargere utilizate prin exercitarea de presiune etc. 

Urmele de suprafaţă se formează atunci când consistenţa materialului obiectului 
primitor de urmă este comparabilă sau crescută faţă de cea a materialului obiectului 
creator de urmă. Procesul de formare a urmei de suprafață presupune migrarea unei 
anumite cantități de material de la un obiect la celălalt. 

În situaţia depunerii de material de la obiectul creator pe suprafaţa obiectului primitor 
avem urme de stratificare. Materialul depus poate fi un produs al obiectului creator de 
urmă (cazul urmelor de mâini rezultate în urma depunerii de substanţe secretate de 
piele) sau materiale recoltate anterior de suprafața obiectului creator (de exemplu: sânge, 
vopsea, noroi etc.). Dacă de pe suprafaţa obiectului primitor de urmă se dataşează o 
cantitate de material după contactul cu obiectul creator ne aflăm în prezenţa unei urme 
de destratificare (atingerea cu mâna a unei suprafeţe proaspăt vopsite sau acoperite de 
un strat subțire de praf, conduce la formarea unei urme prin aderarea unei cantități de 
vopsea sau praf de pe suprafaţa obiectului primitor la suprafața obiectului creator). 
Urmele de stratificare pot să fie vizibile şi invizibilre sau latente. Aceste modalităţi de 
prezentare apar în funcție de coloraţia suprafeţelor ce vin în contact şi de culoarea 
substanței stratificate. Atunci când există o depunere de o culoare contrastantă cu cea a 
suprafeței obiectului primitor avem urme vizibile. Dacă substanța depusă este incoloră, 
cazul secreţiilor naturale ale pielii, sau depunerea este de culoare apropiată de cea a 
suprafeţei primitoare avem urme în stare latentă. În astfel de situaţii urmele pot fi găsite 
examinând cu atenție suprafeţele purtătoare, dar sunt greu de distins detalii de 
identificare, ca atare, se impun operaţiuni de evidenţiere a urmelor latente în vederea 
fixării lor ulterioare. 


3. Literatura de specialitate menţioneză şi clasificarea urmelor în locale şi periferice. 


Urmele locale se formează prin modificarea suprafeţei sau volumului ce intră în contact 
între obiectul creator şi cel primitor de urmă. Modificările se produc numai în interiorul 
zonei de contact, astfel de urme fiind cele de picioare, de mâini etc. 

Urmele periferice sau de contur, reprezintă o modificare a suprafeţei obiectului primitor 
sesizabilă în urma îndepărtării de pe aceasta a obiectului creator. Practic suprafața 
obiectului primitor de urmă suferă modificări în afara limitelor obiectului creator în 
timpul cât ele se aflau în contact. Astfel de urme se formează datorită acţiuni unor 
fenomene exterioare, cu cauze naturale sau provocate, de natură fizică sau chimică 
(depuneri de zăpadă, acțiunea fotochimică a radiaţiilor solare, depuneri de funingine, 
etc.). 

4. Clasificarea pe baza căreia vom expune în continuare diferitele categorii de urme de 
reproducere are drept criteriu de departajare natura obiectului creator de urmă. Astfel 
vom distinge: urme de mâini, urme de picioare, urme de dinţi, urme de buze, urme 


ale instrumentelor de spargere, urme ale mijloacelor de transport etc. 


$ 2. Urmele de mâini 
A. Noţiuni generale. Urmele de mâini se creează în momentul atingeri cu suprafaţa 


palmei a obiectelor din mediul înconjurător.? Aceste urme pot fi întâlnite în diferite 
ipostaze: statice sau dinamice, de suprafață sau de volum, de stratificare sau de 
destratificare, vizibile sau în stare latentă. Ceea ce este important de reţinut este faptul că 
urmele de stratificare apar nu numai datorită depunerii unor materiale alogene, străine, 
de pe suprafața acestora, dar şi datorită depunerii unor substanțe secretate în mod 
constant de către piele, în urma unor procese metabolice normale ale organismului. 
Aceste secret) sunt incolore, formate din compuşi organici şi anorganici, aspectul lor 
fiind determinat de o varietate practic infinită a desenului papilar specifică fiecărui 
individ. 

Din punct de vedere al structurii morfoanatomice a pielii primele observații ştiinţifice 
sunt constatate de anatomistul italian Malpighi la sfârşitul secolului al XVII-lea. Pielea 
este structurată în trei straturi pornind de la suprafață: epidermă, dermă şi hipodermă. La 
nivelul hipodermei glandele sudoripare şi sebacee au secret) continuue care sunt 
eliminate prin intermediul unor canale ce se deschid la suprafața epidermei sub formă de 
pori. Practic multitudinea de pori dispuşi pe crestele papilare redau conturul acestora 


prin intermediul secreţiilor depuse pe suprafeţele atinse de palme. Desenul papilar este 


? Mircea L., op.cit., pag.65. 


prezent pe faţa anteriară a palmei şi apare datorită existenţei reliefului papilar, o 
succesiune de forme pozitive şi negative ale suprafeței palmei. Formele pozitive sunt 
numite linii sau creste papilare, iar cele negative şanţuri interpapilare. Denumirea de 
papilar provine de la cuvântul latin papilla, ce însemnă sfârc, respectiv în interiorul 
dermei sunt prezente formaţiuni conice, aliniate ca nişte mici vulcani într-un lanț 
muntos, ce comunică cu suprafaţa şi care formează crestele papilare. 
Partea criminalisticii ce se ocupă cu studiul reliefului papilar şi identificarea persoanei 
după acesta se numeşte dactiloscopie. Urmele papilare descoperite la faţa locului pot fi 
urme de deget, urme de mâini sau fragmente ale acestora, cele luate experimental se 
numesc impresiuni digitale, iar fotografiile reliefului papilar descoperit la fața locului 
sau luat experimental se numesc dactilograme, cele care sunt de fapt examinate în 
procesul de identificare dactiloscopică. 

Identificarea unei persoane pe baza urmelor papilare are în vedere mai multe proprietăți 

ale reliefului papilar, al căror rol este apreciat diferențiat de diverşi autori, astfel: 

- longevitatea — relieful se definitivează în stadiul intrauterin şi dispare odată cu 

descompunerea prin putrefacție a pielii; apare înainte de a ne naşte şi dispare după 

deces; 

- fixitatea — pe parcursul vieţii nu apar sau dispar linii față de desenul iniţial; apar 
modificări ale dimensiunii în procesul creşterii până în stadiul de adult, sau modificări în sensul 
dobândirii de cicatrici ale unor răni profunde ce se suprapun peste relief; 

- inalterabilitatea — caracterizată prin faptul că relieful nu poate fi şters sau modificat, 

pe cale fizică sau chimică, numai în situația distrugerii în profunzime a papilelor din 

stratul dermic (bolile degenerative grave, arsurile de gradul III pot leza pielea definitiv, 
în sensul că este înlocuită cu un ţesut scleros inform); leziunile de la nivelul epidermei 
distrug crestele doar vremelnic, ele refăcându-se odată cu procesul de vindecare; 

- unicitatea — înţeleasă în sensul că fiecare persoană are un relief papilar propriu, cu o 

existență unică, ale cărui detalii sunt nerepetabile, respectiv nu se regăsesc la alt om; 

acest lucru este posibil datorită numărului imens al posibilităților de combinare a 


variatelor detalii ce compun fiecare desen papilar. 


B. Cercetarea la faţa locului a urmelor de mâini cuprinde activități ale organului de 


urmărire penală ce se intreprind pentru descoperirea, evidențierea urmelor latente, 


fixarea şi ridicarea prin metodele şi mijloacele tehnice adecvate, precum şi pentru 
interpretarea lor.* 
a.Căutarea urmelor de mâini la locul faptei va ţine seama de natura obiectelor din 
perimetrul acestuia, precum şi de posibilitatea formării lor. Se vor cerceta obiectele care 
în mod necesar sau accidental pot să fie atinse cu palmele, iar suprafeţele acestora să fie 
capabile să primească şi să păstreze această categorie de urme. Suprafeţele cele mai 
propice sunt cele netede şi lucioase. Astfel, se va ține seama că: 
- urmele de adâncime se formează în volumul unor subtanţe cu plasticitate care permite 
preluarea formei negative a reliefului papilar (unt, vopsea proaspătă, plastelină, 
substanţe pulverulente cu granulaţie fină — făină, talc, funingine); 
- urmele de suprafață, create prin destratificare, se pot întâlni pe obiecte acoperite cu 
praf sau cu straturi subțiri de substanţe semivâscoase (sânge, lac proaspăt); 
- urmele de suprafaţă, formate prin stratificare, sunt vizibile doar dacă materialul depus 
este de culoare contrastantă cu cea a obiectului primitor de urmă 
- urmele în stare latentă (greu vizibile, formate de obicei din depunerile incolore 
rezultate din procesele fiziologice de secreție normală ale pielii) pot fi evidenţiate 
indiferent de culoarea suprafeţei obiectului primitor; întrucât nu se văd uşor cu ochiul 
liber, există cele mai mari posibilităţi ca infractorul să lase astfel de urme la locul faptei, 
fără a încerca să le şteargă; având în vedere acest aspect, criminalistul trebuie să lucreze 
cu foarte mare atenție pentru ca, pe parcursul cercetării, să nu distrugă tocmai aceste 
tipuri de urme. 
Odată ajuns la faţa locului, organul judiciar începe, de obicei, cu punctul de pătrundere a 
infractorului în perimetrul locului respectiv, continuă prin respectarea drumului parcurs 
de acesta, în măsura în care se cunoaşte, terminând cu zona prin care a părăsit locul 
faptei. 
Căutarea urmelor de mâni, de-a lungul acestui itinerar, începe cu depistarea obiectelor 
apte de a primi şi păstra astfel de urme, obiecte care prin destinaţia, locul şi poziția în 
care se află, ar fi putut fi atinse, mişcate sau chiar utilizate în timpul săvârşirii 
infracțiunii. După aceea se procedează la examinarea amănunțită a fiecărui obiect 
presupus ca purtător de urme de mâini. 
Prima activitate pentru descoperirea urmelor de mâini de pe obiectele depistate constă în 


examinarea lor sub diferite unghiuri de observație la lumina obişnuită a mediului 


3 Mircea L., op.cit., pag.66. 


ambiant. Urmele latente create prin depunerile fiziologice ale pielii apar uşor 
translucide, existând o diferență a unghiului de reflexie al luminii în zona respectivă, 
aspect sesizabil şi la urmele de aceeaşi culoare dar nuanță uşor diferită față de cea a 
obiectului primitor. Dacă nu se obțin rezultate scontate se trece la utilizarea unei 
lanterne, în condiţii de întuneric sau semiîntuneric, observarea făcându-se sub diferite 
unghiuri de incidenţă ale fascicolului luminos. În cele din urmă se recurge la cercetarea 
cu lampa portabilă cu ultraviolete, tot in condiţii de obscuritate. Depunerile de substanțe 
organice, cum sunt şi cele secretate de piele prezintă o liminiscenţă uşor albăstruie sub 
acțiunea radiaţiilor ultraviolete, fapt care permite depistarea zonelor purtătoare de astfel 
de urme. 

În cazul în care prin aceste metode nu se ajunge la un rezultat pozitiv, se recomandă 
pulverizarea obiectelor cu prafuri de culori contrastante, dintre cele utilizate în general 
la evidențierea urmelor latente. Caracteristicile acestor pulberi sunt: 

- granulaţie foarte fină — pentru redarea fidelă a detaliilor; 

- greutate specifică suficent de mare pentru a se aşeza gravitațional pe urmă; 

- grad de aderență mediu pentru a se ataşa preferenţial de traseele urmelor; 


- diversitate de culori pentru a obţine contrastul faţă de culoarea obiectului primitor. 


b. Evidenţierea urmelor de mâini în stare latentă, presupune utilizarea unor metode 
adecvate naturii obiectului primitor şi timpului scurs de la formarea acestora. 

b.1. Evidenţierea prin prăfuire sau pulverizare este metoda cea mai veche dar care se 
aplică frecvent şi acum, indiferent de natura obiectului primitor de urmă. Alegerea 
pulberii se face în funcție de natura şi culoarea obiectului în cauză. Pulberea aleasă se 
răspândeşte pe suprafaţa purtătoare de urmă prin pulverizare sau întinderea uşoară cu o 
pensulă foarte fină (din păr de veveriță, mai nou din fibre sintetice speciale). Surplusul 
de material se înlătură prin pensulare în acelaşi sens. Pulberi frecvent folosite sunt: 
grafitul, negrul de fum pentru suprafețe deschise la culoare; argentoratul, ceruza 
(carbonat bazic de plumb) pentru suprafețe închise la culoare; lumogenul galben, 
verdele malachit- pulberi fluorescente care se utilizează la suprafeţe multicolore, ce vor 
fi examinate în ultraviolet. Pentru creşterea aderenţei se pot face amestecuri cu un 
conținut mai mare de ceruză, iar pentru creşterea greutăţii specifice sau dobândirea de 
proprietăți magnetice se pot face amestecuri cu pulbere de fier. 

Varianta modernă a prăfuirii este aşa-numita pensulă magnetică, care ca principiu este 


compusă dintr-o vergea megnetizată ce culisează în interiorul unui tub cu pereți subțiri. 

Deplasarea vergelei spre partea inferioară a tubului, creşte intensitatea câmpului 
magnetic în acea zonă, care va atrage o cantitate de amestec de pulbere şi pilitură de fier 
ce va adera la tub. Aşezând tubul desupra zonei purtătoare de urmă se ridică vergeaua, 
intensitatea câmpului magnetic scade şi pulberea în amestec cu pilitura de fier se depune 
gravitațional. O nouă coborâre a vergelei intensifică câmpul magetic şi surplusul de 
pulbere care nu a aderat la traseele reliefului papilar este ridicat pe suprafaţa tubului. În 
acest fel se obţine o evidenţiere clară fără substanţă în exces, care ar putea ascunde 
detalii. 

b.2. Evidenţierea prin vaporizare este practicată prin mai multe procedee 

- evidenţierea cu vapori de iod se bazează pe reacția de culoare a iodului cu 
aminoacizii prezenți în urmele de mâini. 

Dispozitivul clasic de vaporizare este constituit dintr-un tub de sticlă în care se introduc 
cristale cenuşii de iod metalic. La un capăt tubul este legat la un foen, sau se poate 
monta o pară de cauciuc pentru a crea un curent de aer. La celălalt capăt tubul este legat 
print-un furtun elastic de o pâlnie de sticlă care direcționează vaporii spre zona 
purtătoare de urme. Sub influența căldurii de la foen sau prin simpla strângere a tubului 
în mână, iodul metalic, instabil la temperaturi uşor crescute, sublimează transformându- 
se direct în vapori ce sunt orientați spre urmă. Traseele evidenţiate de culoare brun- 
roşcată nu durează mult în timp, datorită evaporării iodului, uneori fiind necesară 
repetarea procedurii pentru a putea fixa prin fotografiere rezultatul. 

O variantă aplicabilă suprafețelor plane, purtătoare de urme de mâini, presupune 
condensarea vaporilor de iod pe o placă de sticlă ce se aplică peste urma în stare latentă. 
Variantele moderne de fiole IODINE se prezintă ca nişte portțigarete sigilate la ambele 
capete. Operatorul desigilează fiola şi îndreptând extremitatea ce conţine iodul metalic 
spre zona cercetată expiră aer cald prin partea cealaltă. Fiolele sunt prevăzute cu o 
supapă de siguranță pentru a preveni inspirarea accidentală a vaporilor toxici de iod. 

- evidenţierea cu vapori ai cianoacrilaților este metoda prin care vaporii din clasa 
adezivilor de tip superglue, aderă selectiv la traseele depunerilor lăsate de crestele 
papilare ce au intrat în contact cu diferite suprafeţe. Pentru evidenţiere este necesar ca 
obiectul purtător de urmă să fie plasat într-o incintă închisă. Iniţial se vaporizează apă în 
incintă, pentru ca apoi pe o plăcuță de metal ce va fi încălzită cu o rezistenţă electrică să 
se pună o cantitate de cianoacrilat. Vaporizarea este foarte rapidă şi rezultatele deosebit 


de bune, relieful papilar fiind evidenţiat într-o culoare cenuşiu deschisă. Cantitatea de 


superglue vaporizată este în funcție de volumul incintei în care se desfăşoară 
evidenţierea. 

- evidenţierea prin vaporizarea de aur şi zinc este cea mai modernă metodă, care 
presupune utilizarea unei aparaturi performante şi costisitoare. În principiu, într-o 
incintă închisă ce conţine obiectul purtător de urmă, este vaporizată mai întâi o mică 
cantitate de aur ce va acoperi selectiv depunerile lăsate de crestele papilare. Pentru 
obţinerea contrastului se va vaporiza ulterior o cantitate de zinc, care va acoperi uniform 
restul suprafeţei nedepunându-se pe zonele reprezentate de traseele crestelor papilare. 
b.3. Evidenţierea prin afumare directă este o metodă utilizată pentru evidențierea 
urmelor de pe obiecte cu dimensiuni sau mase ce permit manipularea lor. Într-o capsulă 
de porțelan, pe un strat de nisip, este aprinsă o substanţă care prin ardere degajă cantități 
mari de funingine. Camforul, pluta, polistirenul dau funingini de culoare neagră, 
magneziul (care trebuie utilizat cu precauţie) dă o funingine de culoare deschisă. 
Obiectul purtător de urmă se trece pe deasupra flăcării, dincolo de acţiunea acesteia, 
funinginea aderând la urmele reliefului papilar. Surplusul se poate îndepărta cu pensula 
dactiloscopică. 

b.4. Evidenţierea urmelor latente cu soluţii chimice presupune utilizarea unor 
compuşi chimici, specifici unui anumit tip de material purtător de urme. Unii compuşi 
chimici fiind toxici, se recomandă utilizarea acestor metode în condiţii de laborator 
luându-se măsuri de siguranță. Dintre soluţiile chimice utilizate la evidențiere 
menționăm: 

- ninhidrina, soluţie 5% preparată din dizolvarea unor cristale albe incolore în alcool 
de 96%. Se utilizează mai ales la evideţierea urmelor de pe suport celulozic, reacția cu 
aminoacizii din urmele de mâini marcând traseele într-o culoare roşie. Procedeul 
presupune aplicarea prin pulverizare sau tamponare a soluției şi expunerea obiectului la 
o sursă de căldură. Operaţiunea se poate repeta dacă rezultatele nu apar de prima dată, 
iar dacă obiectul are dimensiuni reduse, după umectarea cu ninhidrină, poate fi introdus 
la microunde pentru grăbirea procesului de evidenţiere; 

- acidul fluorhidric, este un acid slab cu acţiune corozivă asupra sticlei. Substanțele 
secretate de porii reliefului papilar conțin acizi graşi care protejează sticla de acțiunea 
acidului. Tamponând în mod repetat suprafaţa purtătoare de urmă zonele neprotejate, 
corespunzând şanțurilor interpapilare, vor fi corodate, sticla prezentând o succesiune de 


zone transparente şi zone mate evidențiind relieful papilar; 

- roşul de Sudan III preparat sub forma unei soluții de 40 de grame în 500 ml alcool 
etilic de 70°. După tratarea suprafeţei cu soluție, în urma scurgerii unui interval de 24 de 
ore la 40°C, apare o coloraţie roşu-cărămizie a traseelor reliefului papilar; 

b.5. Urmele de mâini de pe corpul uman pot fi evidențiate în condiţii de laborator 
utilizând o sursă de radiaţii Roentgen. Zona purtătoare de urmă este pulverizată cu un 
praf foarte fin de plumb care se va depune selectiv în funcție de traseele crestelor 
papilare. Sub incidenţa razelor X emisia de electroni a plumbului va fi diferențiată în 


funcţie de conformația reliefului papilar. 


c. Fixarea şi ridicarea urmelor de mâini este următoarea etapă a cercetării, după 
descoperirea şi eventuala evidențiere a urmelor în stare latentă. Principalul mijloc de 
fixare, conform Codului de procedură penală, este descrierea în procesul-verbal de 
cercetare de la faţa locului. Se utilizează obligatoriu şi celelalte mijloace de fixare şi 
ridicare a urmelor de mâini, pentru a avea posibilitatea examinării lor în condiţii de 
laborator şi apoi a comparării sau stocării, în vederea descoperirii autorului unei 
infracțiuni. 

- Fotografia urmelor de mâini la locul faptei presupune parcurgerea a două etape. În 
primul rând se fac fotografii ale obiectului purtător de urme de mâini, de tipul 
fotografiei obiectului principal. Apoi, ceea ce interesează din punct de vedere 
dactiloscopic, este fotografia relifului papilar descoperit şi evidenţiat, de tipul fotografiei 
detaliilor. În acest scop obiectivul aparatului de fotografiat trebuie să se afle la o distanță 
de 5-10 cm de suprafaţa purtătoare de urme, perpendicular pe aceasta. Pentru 
surprinderea cu claritate a detaliilor reliefului papilar e nevoie, în cazul aparatelor 
analogice, de burduf extensibil sau de intercalarea de inele intermediare, iar la aparatele 
digitale de utilizarea funcției Macro. Iluminarea se face diferit în funcție tipul de urmă şi 
suprafață primitoare. La urmele de adâncime alături de sursa principală de lumină, 
situată în spatele aparatului de fotografiat, se apelează şi la o sursă secundară situată în 
lateral, ce va crea umbre utile distingerii relifului de pe fundul urmei. Nu se recomandă 
utilizarea blitzului pentru a fotografia urme depuse pe suprafeţe lucioase, care pot prin 
reflexie să acopere tocmai detaliile ce interesează. În aceste cazuri se folosesc două 
surse de aceeaşi intensitate, situate în lateral, ce iluminează zona sub un unghi de 65- 
90°. 

Situaţii deosebite apar atunci când urmele sunt prezente pe ambele părți ale unei coli de 


sticlă sau pe fața unei oglinzi. In primul caz se evidențiază pe o parte a sticlei cu pulbere 

de culoare deschisă şi se fotografiază cu un paravan de culoare închisă situat în spatele 
colii de sticlă, apoi se evidenţiază urmele de pe cealaltă parte a sticlei cu pulbere de 
culoare închisă şi se fotografiază cu un paravan deschis la culoare situat în partea opusă 
a sticlei. În al doilea caz, în faţa oglinzii se aşează un paravan care are practicată o 
deschidere de dimensiunea obiectivului, prin care se execută fotografia fără a se reflecta 
imagini ale altor obiecte ce ar estompa detaliile reliefului papilar. 

- Fixarea şi ridicarea urmelor de adâncime prin mulaje se execută utilizând 
materiale din tehnica stomatologică, cel mai adesea gipsul dentar sau pentru cazul unor 
obiecte primitoare de consistență redusă alginatul. Materialele utilizate trebuie să aibă o 
granulaţie foarte fină pentru a fi capabile să redea fidel detaliile reliefului papilar. 
Primele operaţiuni privesc pregătirea urmei pentru mulare. Dacă urma se află într-o 
substanță uşor dformabilă, se pulverizează şerlac de la minim 25 de cm pentru a-i 
conferi o rezistență care să protejeze detaliile, în momentul turnării pastei de mulare. 
Apoi, se îngrădeşte urma cu o substanță plastică pentru ca mulajul să aibă o grosime 
suficientă care să-i asigure rezistență. Alături de urmă, într-o poziție mai ridicată se face 
un bazin din acelaşi material ca împrejmuirea, care comunică cu urma printr-un canal. 
Pasta de mulare, de o fluiditate perceptibilă, se toarnă în bazin de se va scurge uşor în 
urma de adâncime. După solidificare mulajul se ridică se clăteşte cu apă şi apoi se 
ambalează corespunzător în vederea transportului la laborator unde se vor examina 
detaliile reţinute. 

- Ridicarea urmelor de mâini de suprafaţă prin transfer se realizează cu ajutorul 
peliculei adezive. Pelicula specială, cunoscută sub numele de peliculă folio, este 
constituită dintr-un suport de hârtie sau celuloid acoperit cu o substanță adezivă, 
protejată de o folie subțire transparentă de plastic. Se găseşte în trei variante: albă, 
neagră şi transparentă, în aşa fel încât să existe posibilitatea să poată fi obţinut contrastul 
indiferent de culoarea pulberii folosite la evidenţiere sau al materialului depus ca urmă 
vizibilă. Pentru ridicare, se alege pelicula potrivită ca şi contrast, se decupează un 
dreptunghi corespunzător urmei evidenţiate, se îndepărtează foița transparentă 
protectoare şi se aplică pe suprafaţa obiectului primitor. Aplicarea se face presând 
dinspre centrul bucății spre exterior, pentru a nu rămâne bule de aer între peliculă şi 
obiectul primitor de urmă. În continuare se deslipeşte pelicula pe suprafața ei aderând 
urma de relief papilar. Peste acesta se repoziționează foița transparentă protectoare, 
presând-o tot dinspre centru spre extremități pentru a evita ca bule de aer să mascheze 


detalii ale reliefului. 

Urmele astfel ridicate se fotografiază prin metoda realizării fotografiei de detaliu, 
avându-se în vedere ca la prelucrarea imaginilor să se ţină sema că desenul de pe 
peliculă reprezintă negativul celui evidenţiat pe obiectul primitor de urmă. În cazul 
introducerii urmei în baze de date informatizate de tipul AFIS, pelicula folio este 
scanată şi prelucrată prin intermediul calculatorului. 

- Obiectele de mici dimensiuni purtătoere de urme de mâini se ridică de la locul faptei 
şi se transportă la laboratorul de criminalistică, unde urmele se pot evidenția şi fixa în 
condiții mai bune. Ridicarea şi ambalarea obiectelor se face în aşa fel încât suprafeţele 
purtătoare de urme să nu fie şterse. De obicei obiectele sunt fixate cu suporţi care ating 


zone nepurtătoare de urme. 


C. Luarea impresiunilor digitale se realizează în vederea obținerii de material de 
comparaţie pentru identificarea autorilor unei infracțiuni. Procedeul clasic presupune 
utilizarea unei plăci de zinc, pe care, cu ajutorul unui rulou se întinde un strat subțire, 
uniform, de tuş tipografic diluat cu terebentină. Persoanei amprentate i se rulează întâi 
fiecare deget pe placa cu tuş, după care tot printr-o singură rulare se apasă degetul pe 
spațiul destinat de fişa dactiloscopică. După aceea se preia şi imaginea ambelor palme şi 
a muchiei hipotenare pe spaţiile speciale de pe fişa dactiloscopică. 

Metoda mai modernă foloseşte o tuşieră îmbibată cu un reactiv chimic incolor în care se 
rulează degetele şi apoi palma în întregime. Pielea umectată cu reactiv în contact cu fişa 
dactiloscopică specială, tratată cu o altă soluție chimică de asemenea incoloră, conduce 
la apariția traseelor reliefului papilar. 

Există posibilitatea preluării directe a reliefului papilar prin intermediul scannerelor de 
înaltă rezoluție, care introduc datele informatizate în sisteme computerizate. 

În situaţia când sunt necesare evidenţierea unor detalii de foarte mici dimensiuni, cum 
sunt porii dispuşi pe crestele papilare, se recomandă luarea impresiunilor digitale 
utilizând amestecuri anume preparate. Un astfel de amestec este compus din ceară, 
răşină grecească şi seu, preparat la cald, pe care după răcire se rulează degetul în 
prealabil spălat şi degresat, urmând apoi aceeaşi operaţiune pe o folie de celuloid, iar 


impresiunea astfel obținută se fotografiază în reflexie.“ 


D. Topografia şi relieful papilar al palmei 


S I.Mircea, op.cit., p.73. 
13 


Există o foarte mare varietate a formelor pe care le îmbracă relieful papilar la nivelul 
palmei. Ținând seama de structura anatomică a mâinii, de zonele ce se diferențiază 
datorită funcțiunilor specifice, ce presupun flexiuni ale unor segmente, putem distinge 
patru regiuni ale palmei: 

- regiunea tenară corespunzăoare mușchiului aductor al degetului mare, delimitată prin 
şanţuri flexorale atât de regiunile învecinate, cât şi de degetul mare; în general crestele 
din această regiune au formă de arcuri, bucle şi spirale; 

- regiunea hipotenară care se întinde spre exteriorul palmei în partea opusă degetului 
mare separată prin şanţuri flexorale de regiunile învecinate; şi această regiune are creste 
în formă de arcuri, bucle şi spirale; 

- regiunea digitopalmară situată deasupra primelor două regiuni şi sub regiunea 
digitală, separată prin şanţuri flexorale de acestea; crestele sale au formă de bucle, arcuri 
şi apar delte de obicei sub cele patru degete; 

- regiunea digitală cuprinde degetele constituite din segmente separate de şanţuri 
flexorale. Segmentele de la bază spre exterior se numesc: falange, falangine şi falangete. 
Falangele au creste papilare sub formă de linii drepte, paralele sau uşor oblice față de 
şanţul flexoral. În mod obişnuit sunt întretăiate la intervale scurte de cute ale pielii, 
perpendiculare pe șanțul flexoral. Falanginele au creste paralele sau oblice față de 
şanțul flexoral, dar uneori au formă arcuită. Falangetele, extremitățile libere ale 
degetelor, au relieful cel mai variat, de la acesta pornind clasificarea ce dă posibilitatea 


împărțirii în tipuri, grupe şi subgrupe necesare procesului de identificare dactiloscopică. 


E. Clasificarea reliefului papilar de pe falangete porneşte de la un model ipotetic în 
care putem distinge prezenţa a trei regiuni. Regiunea bazală formată din creste situate 
deasupra șanțului flexoral, cu o orientare mai mult sau mai puțin paralelă cu acesta. 
Regiunea centrală situată deasupra celei bazale, cuprinzănd unul sau mai multe sisteme 
de creste cu aspect oarecum circular. Regiunea marginală formată din creste în forma 
de arc, ce îmbracă regiunea centrală dezvoltându-se spre exterior, înspre unghie. Într-un 
astfel de model ultima creastă a regiuni bazale, care o delimitează de regiunea centrală, 
este denumită convenţional limitantă inferioară, iar prima creastă a regiunii marginale, 
care o delimitează de regiunea centrală, o denumim limitantă superioară. Zonele de 
întâlnire a celor trei regiuni au un aspect triunghiular, din care cauză sunt denumite delte 
(seamănă cu litera grecescă delta — A). În cazul unirii limitantelor şi continuarea 


traseului într-o singură creastă avem o deltă „„neagră”, iar atunci când limitantele se 
3 H 

desfăşoară paralel una faţă de cealaltă avem o deltă „albă”. În centrul deltelor albe apare 

frecvent un punct papilar, un mic fragment de creastă papilară. 

De-a lungul timpului s-au propus diferite sisteme de clasificare, unele cu criterii destul 

de apropiate, dar în final s-a adoptat clasificarea pe tipuri de relief în funcţie de numărul 

de delte. Datorită varietăţii foarte mari a reliefului papilar, desenul din zona centrală 

poate să permită dezvoltarea unui număr diferit de delte, ceea ce a condus la alegerea 

acestui criteriu pentru clasificare. În sistemul românesc de clasificare se avem 

următoarele tipuri de reliefuri papilare: adeltice, dextrodeltice, sinistrodeltice, 

bideltice, trideltice, quatrodeltice şi amorfe. 

1. Reliefuri papilare adeltice, aşa cum reiese din denumire sunt cele fără delte. 

Crestele lor sunt aproape paralele cu șanțul flexoral, uneori având o boltire spre vârful 

degetului mai mult sau mai puţin pronunţată. Chiar dacă nu distingem o împărțire în 

regiuni a desenului reliefului papilar adeltic, există elemente care permit o subclasificare 

în grupe, ceea ce uşurează procesul de identificare şi înregistrare dactiloscopică. Astfel 

distingem: 

a. adelticele simple au toate crestele aproape paralele cu şanţul flexoral, doar cu o 
arcuire minoră în partea mediană a traseului. Toate crestele au traseele în aceaşi direcţie; 

b. adelticele cu confluență drepta au aspectul general comparabil cu cele simple dar 

unele creste au tendința de a se apropia sau contopi în partea dreaptă. Din acest motiv în 

partea dreaptă relieful are o coborâre mai accentuată spre șanțul flexoral, decât în 

stânga; 

c. adelticele cu confluență stânga prezintă aceleaşi caracteristici ca şi cele anterioare 

dar cu apropierea crestelor şi coborârea reliefului plasate în stânga dactilogramei 

d. adelticele cu laţ (buclă) drepta au crestele aproape paralele cu șanțul flexoral, din 

care una singură, în partea centrală se întoarece spre stânga, formând un laţ cu sectorul 

rotunjit spre partea dreaptă; 

e. adelticele cu laţ(buclă) stânga au în partea centrală o creastă ce se întoarce spre 

dreapta, bucla fiind orientată spre stânga; 

f. adelticele cu lațuri (bucle) opuse prezintă în partea centrală două bucle care sunt 

orientate cu părțile rotunjite una spre cealaltă; 

g. adelticele cu început de spirală au în centrul reliefului o singură creastă care 

prezintă o răsucire, ce nu influenţează direcția de desfăşurare a celorlalte creste; 

h. adelticele piniforme (pseudodelticele) sunt cu un aspect oarecum diferit, în sensul 


că una din creste urcă brusc spre vârful degetului şi apoi coboară în partea opusă; deşi 

crestele care o înconjoară dau un aspect de con (pin), zona centrală nu poate fi asimilată 
unei delte, neputând fi distinsă net o vecinătate a trei regiuni cu reliefuri distincte. 

2. Reliefurile papilare dextrodeltice au o singură deltă plasată în partea dreaptă. La 
aceste reliefuri monodeltice desenul central nu este închis, crestele continuându-și 
traseele spre exteriorul degetului în partea stângă. Crestele din zona bazală au trasee 
paralele cu șanțul flexoral, iar cele marginale au aspect arcuit îmbrăcând desenul central. 
După aspectul reliefului din zona centrală distingem: 

a. dextrodelticele cu laţuri au regiunea centrală formată din laţuri aşezate succesiv unul 
în interiorul celuilalt. Buclele laţurilor sunt orientate spre deltă, iar partea deschisă spre 
stânga. 

b. dextrodelticele cu rachetă prezintă deasemenea bucle orientate spre dreapta, dar 
crestele se unesc la întoarcerea spre stânga, sau se termină brusc, conturând forma unei 
rachete de tenis. 

3. Reliefurile papilare sinistrodeltice se aseamănă cu cele dextrodeltice, cu deosebirea 
că desenele din zona centrală sunt orientate în partea opusă, astfel încât distingem 
prezenţa deltei în partea stângă. Se subdivid tot în aceleaşi două grupe: cu laţuri şi cu 
rachetă. 

4. Reliefurile papilare bideltice au configurația cea mai simetrică în aşa fel încât se 
disting clar două delte situate în partea stângă şi dreaptă a regiunii centrale. În funcţie de 
forma desenului din zona centrală, avem următoarele grupe: 

a. bideltice cu spirală au regiunea centrală formată dintr-o creastă papilară în formă de 
spirală. Ca subgrupe, le putem împărţi în funcție de sensul de înfăşurare al spiralei în 
dextrogire şi levogire, respectiv răsucite spre dreapta şi răsucite spre stânga. 

b. bideltice cu cercuri concentrice caracterizate de un desen format din creste circulare 
situate una în interiorul celeilalte. 

c. bideltice ovoidale — au în regiunea centrală creste concentrice de formă ovală. O 
varietate a lor am putea-o defini ca „bideltice elipsoidale”. 

d. bidelticele cu laţuri îngemănate se deosebesc de cele definite anterior în sensul că în 
zona centrală sunt prezente două sisteme de creste sub formă de buclă orientate în 
sensuri opuse şi care formează un tot unitar. Şi la această grupă putem distinge o 
răsucire a buclelor spre dreapta respectiv spre stânga. Delta spre care se răsucesc laţurile 


are o poziție superioară faţă de cealaltă în raport cu șanțul flexoral. 

e. bideltice cu vârtej caracterizate de faptul că în regiunea centrală există mai multe 
creste papilare dispuse ca şi palele unei elice a căror sens de răsucire poate fi dextrogir 
sau levogir. 

5. Reliefurile papilare trideltice au în zona centrală două desene distincte, ceea ce face 
ca între ele să apară evidenţiată o a treia deltă. Aceste reliefuri sunt mai rar întâlnite. 

6. Reliefurile papilare quatrodeltice se întâlnesc deosebit de rar şi în zona lor centrală 
apar trei sisteme distincte de creste, fapt care generează apariția a două noi delte faţă de 
cele prezente în lateral. 

7. Reliefurile papilare excepţionale (amorfe) poartă această denumire datorită 
rarităşii lor şi fiindcă nu pot fi incluse într-unul din sistemele de reliefuri descrise 
anterior. Aici se includ reliefurile danteliforme unde crestele sunt repartizate haotic, 
reliefurile amorfe nedefinite, în sensul acelor suprafeţe nepurtătoare de creste şi cazurile 


de sindactilie sau polidactilie. 


F. Detaliile caracteristice ale crestelor papilare. În procesul de identificare 
dactiloscopică, după stabilirea trăsăturilor comune de tip, grupă sau sub-grupă, se trece 
la identificarea propriu-zisă a urmei ridicată de la faţa locului. În această fază sunt 
examinate aşa-numitele detalii (minuţii) ale reliefului papilar. Detaliile se prezintă sub 
forma unor imperfecțiuni, neregularități, trasee cu aspect diferențiat, care pot fi distinse 
pe o dactilogramă care se examinează convenţional de la stânga la dreapta, în sens orar. 
Dintre detaliile care pot fi distinse pe un relief papilar, amintim: 

a. începutul de creastă reprezintă punctele situate în stânga dactilogramei la 
extremitatea crestelor papilare. 

b. sfârşitul de creastă reprezintă extremitatea din dreapta a unei creste papilare. 

c. bifurcarea reprezintă o desprindere pe două trasee separate spre dreapta a unei creste 
papilare unice. 

d. confluenţa apare când de la stânga la dreapta, două creste papilare se unesc şi 
continuă pe un traseu unic. 

e. trifurcarea apare în situația când de la stânga spre dreapta o creastă papilară se 
desface în trei trasee distincte. 

f. tripla confluență — trei creste se unesc de la stânga la dreapta şi se continuă ca una 
singură. 

g. confluența şi bifurcarea — când două creste de la stânga spre dreapta se unesc şi 


după un foarte scurt interval se bifurcă. 

h. cârligul este un fragment desprins în lateral de creasta papilară de dimensiune foarte 
mică, putând fi situat deasupra sau dedesubtul crestei, înclinat spre dreapta sau spre 
stânga. 

i. inelul apare când o creastă se desprinde şi se uneşte după un interval foarte mic, 
apărând o formă circulară inclusă ân traseul ei. 

j. butoniera este similară inelului dar are o formă alungită, fiind de dimensiuni mai 
mari. 

k. depăşirea — când o nouă creastă preia traseul alteia, înainte ca traseul acesteia să se 
sfârşească. 

l. devierea constă ân abaterea de la direcția iniţială a sfârşitului de linie, fiind continuată 
direcția respectivă de desfăşurare de o altă creastă cu începutul deviat de aşa manieră 
încât are o poziţie paralelă cu sfârşitul deviat al crestei precedente. 

m. alternarea reprezentată de trecerea unei creste papilare printre liniile deviate. 

n. anastomoza este formată dintr-o linie papilară ce leagă ca o punte două creste 
învecinate. Ca poziție poate să fie înclinată spre stânga sau dreapta sau poate fi 
perpendiculară. 

o. triunghiul se creează la locul în care două creste fie se sfârşesc şi dintre ele, înainte 
de a dispare, începe o altă creastă, fie două creste se nasc şi între ele, imediat după 
apariţia lor se sfârşeşte o creastă papilară. 

p. grup de creste danteliforme — când pe un spațiu foarte limitat se află câteva puncte 
sau fragmente de creste în poziţii aleatoare. 

r. ramificaţia este situaţia în care o creastă se despică în mod succesiv pe ambele părți, 
având aspectul coroanei unui arbore. 


s. intersecţia presupune ântretăierea a două creste, detaliu întâlnit destul de rar. 


G. Alte detalii ale reliefului papilar utilizate în procesul de identificare 
dactiloscopică. 

a. caracteristicile porilor deschişi în partea superioară a fiecărei creste se utilizează în 
situația când la locul faptei sunt descoperite doar fragmente ale desenului papilar al 
falangetelor şi există posibilitatea de a fi evidenţiate şi fixate detalii de foarte mici 
dimensiuni. Porii au o formă, o dimensiune şi o poziție pe creasta papilară care este 
destul de stabilă în timp pentru a putea fi folosiți ca mijloc de identificare. Deşi nu au 
aceeaşi durată de existență în timp ca şi crestele propriu-zise, uneori existând 


posibilitatea atrofierii, dispariției sau modificarea formei şi dimensiunii lor, faptul că ei 

au o stabilitate relativă, permite utilizarea lor în procesul de identificare. Sub-ramura 
dactiloscopiei care se ocupă cu studiul porilor este cunoscută sub numele de poroscopie. 
b. caracteristicile marginilor crestelor pot fi utile în aceeaşi măsură ca şi cele ale 
porilor, ele având nişte aspecte neregulate, sesizabile la măriri accentuate ale imaginii. 
Limita exterioară neregulată a unei creste poate fi utilizată în identificarea autorului unei 
infracțiuni dacă reuşim să încadrăm fragmentul de urmă descoperit la faţa locului în 
ansamblul reliefului  impresiunilor digitale ridicate experimental.  Sub-ramura 
dactiloscopiei care se ocupă cu studiul marginilor crestelor se numeşte crestoscopie. 

c. liniile albe de pe dactilograme sunt datorate cutelor care din loc în loc străbat relieful 
papilar întretăind crestele. Ele pot să aibă o durată de existență variabilă în timp, apariția 
lor fiind legată de diverşi factori, cum ar fi profesia, anumite condiţii exterioare, dar în 
situația în care un suspect este reținut la scurt timp după descoperirea unor urme la locul 
faptei, este posibil ca această categorie de detalii să permită identificarea sa. 

d. cicatricile, fiind rezultatul unor leziuni în profunzime ale pielii, până la nivelul 
dermei, se păstrează pe ântreaga durată a vieții. Le putem considera ca nişte detalii 


dobândite, dar a căror urmă se imprimă pe obiectul primitor. 


H. Procesul identificării dactiloscopice, începe cu examenul comparativ pentru 
încadrarea în tipul, grupa şi sub-grupa de relief a urmei ridicate de la locul faptei. În 
continuare se trece la cercetarea amănunțită, procedură în timpul căreia se marchează 
fiecare detaliu care poate fi observat, detaliu caracterizat de o dimensiune, formă şi 
poziţie, în cadrul dactilogramei. Se compară dactilograma urmei în litigiu cu 
dactilogramele impresiunilor ridicate experimental. În situaţia în care se constată o 
coincidență de minim 12 detalili între două dactilograme se poate formula o concluzie 
cert pozitiva legată de identitatea unei persoane. Dacă nu sunt găsite detalii în numărul 
minim de 12, dacă avem posibilitatea să mărim imaginea, se trece la studiul porilor, a 
cicatricilor, liniilor albe şi marginilor de creste. 

Se mai poate avea în vedere şi faptul că în afară de criteriul strict cantitativ, cel referitor 
la numărul detaliilor coincidente are importanță şi criteriul calitativ, respectiv 
coincidenţa unor detalii de frecvenţă mai redusă, mai spectaculoase. 

Identitatea de relief creator al unei urme mai poate fi demonstrată în practica 
criminalistică şi prin unirea într-un contur închis al detaliilor descoperite, contur care va 
avea aceeaşi formă şi dimensiune pe cele două dactilograme comparate, sau prin 


îmbucşarea a două dactilograme, respectiv decuparea lor după un acelaşi traseu şi 

alipirea jumătăților reciproc inversate. Prin acest procedeu se poate identifica o persoană 


în situația continuității liniare a traseelor de pe o jumătate pe cealaltă. 


$ 3. Urmele de picioare 


Noţiuni generale 

La locul săvârşirii unei infracțiuni, alături de diferite categorii de urme se pot întâlni şi 
urme de picioare. Acestea pot să fie urme ale piciorului desculț, cunoscute ca urme 
plantare, deoarece apar sub forma unor urme de relief papilar specifice plantei piciorului 
(tălpi). Mai pot fi întâlnite urme ale piciorului acoperit de ciorap şi urme de 
încălțăminte, cel mai frecvent întâlnite. 

Urmele de picior pot să fie urme statice, caracteristice mersului normal, urme dinamice 
de alunecare, urme de volum sau de suprafață, de stratificare sau de destratificare. 
Modul de formare al unei urme de volum presupune trei etape în desfăşurarea mersului 
normal. În prima etapă, se atinge cu călcâiul obiectul primitor şi există o uşoară 
împingere înspre înainte a materialului din zona boltei piciorului. A doua etapă 
presupune apăsarea întregii tălpi pe suprafața solului, iar în a treia etapă se calcă doar pe 
partea anterioară a tălpii, constatându-se şi o uşoară împingere înapoi a materialului din 
zona bolţii. Pe măsură ce creşte viteza de deplasare, urmele sunt mai puţin evidente 
pentru partea posterioară, tendinţa fiind ca la viteza cea mai mare, deplasarea să se facă 
numai pe partea anterioară a tălpii. Aceste aspecte trebuie avute în vedere în situaţia în 
care se crează urme experimentale cu încălțămintea presupusă a fi utilizată la cominterea 


unei infracțiuni. 


Fixarea urmelor de picioare se poate realiza prin mai multe procedee. 

Descrierea în procesul-verbal de cercetare de la faţa locului. Se arată zona în care s-a 

găsit urma, natura obiectului primitor, culoarea acestuia, numărul, distanţa şi poziția 

urmelor față de diferite obiecte din Jur. Se procedează apoi la descrierea lor amănunțită, 

cu toate detaliile. Se fac măsurători: a lungimii, pe axa longitudinală de la vârful tălpii 

până la partea proeminentă a tocului. Se măsoară lățimea maximă a pingelii, dacă este 

posibil, lățimea în zona arcadei sau a bolţii, şi separat, lungimea şi lățimea tocului. 

La urma piciorului desculț se arată dacă pot fi distinse reliefuri papilare, se fac 
măsurători ale lungimii în sensul distanţei de la vârful degetului mare la extremitatea călcâiului, 


sau, după alți autori, de la extremitatea degetului cel mai proeminent, la extremitatea călcâiului. 

Se măsoară lățimea în zona călcâiului, în zona tarsiană (cea mai îngustă), în zona metatarsiană 
(cea mai lată) şi se pot înregistra valori unghiulare ale poziţiei degetelor faţă de linia lor de 
bază. 

O altă metodă presupune încadrarea urmei într-un dreptunghi care poate la rândul lui să 
fie format dintr-o rețea de pătrate egale, aşa-numita Reţea Causse. 

b. Fotografia urmelor de picioare este al doilea mijloc de fixare utilizat în practica 
criminalistică. Într-o primă etapă se fotografiază urmele în ansamblul lor, în cazul în care sunt 
mai multe, după metoda fotografiei schiță. Apoi se fotografiază fiecare urmă separat, executând 
fotografii de tipul obiect principal. În final, dacă este vorba de detalii care pot fi utile 
identificării, se fac fotografii de la distanţe caracteristice modalităţii de fotografiere a detaliilor. 
În funcţie de natura obiectului primitor şi de tipul de urmă formată, se alege şi modalitatea de 
iluminare corespunzătoare (o singură sursă de lumină, două surse, una principală şi una 
secundară, din lateral, etc.). Fotografiile urmelor izolate se pot face alături de un instrument de 
măsură, după metodologia fotografierii la scară. 

c. Fixarea prin mulaj a urmelor de adâncime metodă care permite şi ridicarea urmei 
de la faţa locului. Înainte de mularea propriu-zisă sunt necesare nişte operaţiuni de pregătire a 
urmei. Se îndepărtează eventualele obiecte sau impurități care au ajuns în urmă după formarea 
ei. Excesul de apă esteîndepărtat utilizându-se o pară de cauciuc, o pipetă şi în final, hârtie 
sugativantă. Se împrejmuieşte urma cu un parapet din carton, celuloid, o fâşie de tablă 
maleabilă sau un material provenit din cel primitor de urmă. Dacă urma este formată într-un 
material friabil ale cărui detalii s-ar putea distruge când se toarnă pasta de mulare, se recomandă 
pulverizarea de şerlac sau colodion care au rolul de a conferi rigiditate interiorului urmei. 
Pulverizarea se face în plan vertical pentru ca jetul să nu distrugă detaliile şi particulele de lac 
să se depună în peliculă ca o ploaie fină. 

În situaţia în care materialul prezintă goluri prin care s-ar putea pierde o cantitate din 
pasta de mulaj, se recomandă fie sitarea de gips care apoi se stropeşte cu o ploaie fină de apă şi 
se lasă să se întărească, fie sitarea de pulbere de ceară, parafină sau răşină care apoi se 
încălzeşte cu o rezistență portabilă, care se va întări în câteva momente, acoperind golurile. 

După formarea acestor cruste protectoare (şerlac, ceară, colodion, etc.) se pulverizează o 

cantitate mică de ulei care să permită desprinderea mai uşoară a mulajului propriu-zis. În 

afară de ulei, pentru o desprindere mai uşoară, dacă se fac mulaje în ceară, parafină sau 
răşină, peste fondul urmelor se poate presăra pudră de talc. 

Pasta de mulaj se prepară din gips dentar, cu o granulaţie foarte fină, capabil să redea 


cele mai mici detalii care pot fi utile identificării. Pasta se prepară într-o capsulă de 

cauciuc, de 2-3 litri, în care se toarnă gips şi apă şi care se fluidizează până obținem o 
pastă de consistenţa smântânii. Se toarnă cu lingura pasta cam până la jumătatea 
grosimii pe care vrem să o obținem, după care se aşează în interior cu rol de armătură 
bucățele de sârmă, crenguţ sau orice avem la îndemână, după care se toarnă restul 
amestecului. Se mai poate îngloba şi o buclă de sfoară de care să poată fi legată o 
etichetă pe care să se indice natura infracțiunii, locul găsirii urmei, numele tehnicianului 
criminalist, etc. 

Mulajul de gips, la o temperatura de 20-30 grade face priză în 40-50 de minute. 
Ridicarea mulajului solidificat se face prin săparea de jur împrejur şi prinderea lui din 
lateral. După uscarea definitivă se spală prin clătire în apă rece, fără a utiliza perii pentru 
curățarea urmei. 

Ridicarea urmelor de adâncime în zăpadă se poate face cu gips sau utilizând sulf topit. 
Alături de urma de adâncime în zăpadă se construieşte un rezervor la o altitudine mai 
ridicată care comunică cu urma printr-un canal. Se topeşte o cantitate de sulf într-un vas 
metalic, se amestecă constant pentru a-i scădea temperatura fără a apărea centrele de 
cristalizare specifice solidificării şi în momentul în care temperatura a scăzut îndeajuns, 
se toarnă în rezervorul situat deasupra urmei. Sulful se va scurge prin canal, umplând 
urma fără a deforma detaliile, având în vedere temperatura sa scăzută. Întărirea 
mulajului de sulf se face foarte repede şi detaliile reţinute sunt foarte fidele. 

d. Transferul pe peliculă adezivă a urmelor de suprafaţă. În situaţia în care există 
urme de stratificare cu detalii foarte fine, caracteristice reliefului plantar, procedeul de 
aplicare este acelaşi ca şi la urmele de mâini, doar că sunt necesare dimensiuni mai mari 
ale peliculei folio utilizate. Se va avea în vedere că imaginea de pe pelicula folio 


reprezintă negativul urmei de pe obiectul primitor. 


Cărarea de urme este formată dintr-un şir de urme consecutiv create de ambele 
picioare pe acelaşi traseu. Cărarea poate fi formată din urme de picior descult sau urme 
de încălțăminte. Alături de caracteristici de grup şi individuale ale fiecărei urme în parte, 
cărarea în ansamblul ei oferă şi alte informaţii utile cercetării criminalistice. Se 
stabileşte direcția de mers, sensul deplasării, locurile de staționare, se poate aprecia 
viteza de mers, dacă este vorba de una sau mai multe persoane, etc. 

Dacă există posibilitatea de a face o comparaţie în zona de pătrundere a perimetrului 


infracțional şi zona de părăsire a locului faptei se poate sesiza dacă infractorul părăseşte 

locul cu o sarcină purtată, dacă a consumat băuturi alcoolice la locul faptei, dacă s-a 
accidentat în locul comiterii infracțiunii, ş.a.m.d. 

Elementele cărării de urme care pot fi măsurate şi înregistrate sunt următoatele: 

linia mersului este formată din segmentele care unesc centrele urmelor lăsate de 
călcâiul paşilor succesivi, având forma unei linii frânte. 

lungimea pasului este distanţa dintre extremitatea urmei călcâiului unui picior, până la 
extremitatea urmei călcâiului celuilalt picior. Se fac mai multe măsurători pentru fiecare 
picior, făcându-se o medie a lungimii pasului drept şi a pasului stâng. 

lăţimea pasului este dată de dreapta din partea interioară a urmelor lăsate de un picior 
până în partea interioară create de celelalt picior. Lăţimea se poate descrie ca fiind 
variabilă de la 0 la un număr pozitiv de centimetrii, dar există şi situaţii în care 
interioarele depăşesc linia de direcție a mersului, înspre partea opusă. 

unghiul pasului reprezintă deschiderea măsurată în grade dintre linia de direcție a 
mersului şi axa longitudinală a urmei de picior. Unghiul pasului poate să fie pozitiv, nul 
sau negativ. Unghiuri foarte deschise trădează anumite profesii (balerine, etc.) sau stări 
fiziopatologice (graviditate), unghiurile nule trădează profeşii cum ar fi cea de 
navigator, constructor pe schele la înălțime care trebuie să-şi menţină echilibrul în 


situații instabile, iar unghiurile închise trădează afecțiuni ale sistemului locomotor. 


Cărarea de urme se fixează prin descrierea amănunțită în procesul-verbal de cercetare de 
la faţa locului, înregistrându-se toate elementele măsurabile. Se fixează prin fotografie, 


de tipul fotografiei schiță care în unele situații se impune să fie de tip panoramic. 


Studiul urmelor de picioare în condiţii de laborator. 

Poate oferi date legate de tipul şi mărimea încălțămintei, se opt observa detalii care la 
urmele plantare sunt legate de crestele papilare, iar la urmele de încălțăminte apar 
datorită unor defecte de fabricaţie, reparaţii curente, sau unei uzuri specifice modului de 
a călca al fiecărei persoane. Se poate face o estimare a taliei unei persoane, ținând cont 
de faptul că lungimea tălpii reprezintă aprozimativ 1/7 din înălțimea individului. Urmele 
de picior, studiate în raport cu locul şi obiectele pe care au fost descoperite, în 
interacțiunea pe care o au cu alte categorii de urme pot conduce la stabilirea modului de 


comitere al infracțiunii. 

A 4. Urmele lăsate de dinți 


A. Aspecte generale 

Dinții omului au caracteristici generale şi individuale, ale căror particularități pot fi 
observate chiar şi în timpul vorbirii, dar mai ales în urmele create prin muşcare. Dm 
fiind cele mai dure organe ale omului, lasă urme în principal ale celor din părțile 
anterioare ale arcadelor dentare, respectiv incisivii, caninii, premolarii, mai rar molarii. 
În funcţie de natura obiectului primitor şi de forţa cu care dinţii acţionează asupra sa, 
urmele pot fi de suprafaţă sau de adâncime. Când dinţii pătrund în masa obiectului 
primitor, urmele de adâncime sunt în acelaşi timp şi dinamice, mai ales când prin 
muşcare s-a desprins o parte din obiectul respectiv, cum se întâmplă în cazul unor 


produse alimentare. 


Caracteristicile individuale ale dinţilor omului care pot fi măsurate şi observate, sunt: 
lățimea; aspectul muchiei tăietoare; distanţele dintre ei; poziția pe cele două arcade; 
gradul diferit de uzură; aspecte legate de unele tratamente stomatologice. Toate aceste 
caracteristici constituie elemente apte de a conduce la identificarea persoanei care a 


creat urmele de muşcătură. 


Pe corpul omului, dinţii creează de obicei urme de adâncime, dar, datorită elasticității 
pielii, ele devin de suprafață. Dacă leziunile produse sunt superficiale, la nivelul 
epidermei apar echimoze, dacă sunt mai intense apar excoriaţii, iar dacă muşcarea a 
lezat şi derma, urmele sângerează şi devin cruste, care specific reacției organismului, 
cresc în volum depăşind nivelul epidermei. Aceste urme nu pot oferi date foarte exacte 
legate de dimensiunea şi distanța dintre dinți, cum se poate distinge în cazul urmelor din 
resturile alimentare, deoarece există această reacție de răspuns a organismului viu. Cu 
toate acestea, urmele imprimate care apar sub forma unor zone afectate mai întinse, pot 
fi măsurate ca orientare, trsându-se nişte axe longitudinale prin centrul lor. Măsurându- 
se unghiurile dintre aceste axe se pot determina poziţiile pe care le au dinţii respectivi în 
arcadele dentare. Bineînţeles, pot fi observate eventualele lipsuri ale unor dinţi față de 
formula dentară obişnuită a omului. 

Deoarece urmele de dinţi dunt întotdeauna vizibile, căutarea şi descoperirea lor nu 


constituie o problemă. 

B. Fixarea urmelor de dinţi 

a. descrierea urmelor de dinţi în procesul-verbal de cercetare la fața locului se face în 
două etape. În primul rând se arată pe ce obibiecte au fost descoperite, locul în care se 
află obiectele, numărul urmelor, forma şi aspectul sub care se prezintă. Dacă pe acelaşi 
obiect sunt mai multe mușcături, se notează şi distanţa dintre ele. În cazul urmelor de pe 
corpul uman se specifică dacă este viu sau nu şi se descriu ca prezență pe anumite părți 
anatomice ale corpului sau raportate ca anumită distanță față de anumite repere (faţă de 
nas, gură, etc.). În a doua etapă se descriu amănunţit urmele, poziţia fiecăreia faţă de 
celelalte, distanţele dintre ele, mărimea lor. La descrierea excoriaţiilor sau echimozelor 
se specifică dacă există diferenţe de culoare şi nuanţă ele. 

b. fotografia urmelor de dinți parcurge două etape. Întâi se fotografiază grupul de 
urme — dacă sunt mai multe — în aşa fel încât să poate fi distinsă zona corpului 
primitoare de urmă, cu obiectivul aparatului de fotografiat perpendicular pe suprafaţa 
fotografiată. Dacă este vorba de urme de suprafață se poate utiliza lumina naturală sau o 
sursă artificială situată în spatele aparatului de fotografiat, iar dacă urmele sunt de 
adâncime, pe lângă izvorul de lumină situat în spatele aparatului, se mai luminează urma 
cu un izvor seundar ca intensitate, situat în lateral, în aşa fel încât razele incidente care 
cad obic şă creeze umbre care evidenţiază mai bine detaliile. 

Ulterior, se fac fotografii după metoda detaliilor când obiectivul se află la distanță de 5- 
10 cm de urmă, utilizându-se aparate cu burduf extensibil, inelele intermediare sau 
apelând la funcția macro a aparatelor digitale. Pentru realizarea fotografiei la scară, 
alături de urmă se aşează o riglă gradată sau o panglică gradată în centimetri şi 
milimetri. 

c. fixarea şi ridicarea prin mulaj a urmelor de adâncime se poate face numai după 
descriere şi fotografiere şi numai după recoltarea de pe obiectele purtătoare de urmă a 
altor categorii de probe care e posibil să fie afectate de operaţiunea de mulare. Pregătirea 
urmei în vederea mulajului presupune constituirea unei împrejmuiri din materiale cum 
este plastelina, pentru obținerea unei grosimi corespunzătoare a mulajului. Urmele care 
sunt în resturi alimentare cu consistență scăzută (unt, ciocolată, brânza topită) sunt 
pulverizate cu şerlac pentru a le spori rezistenţa şi a se putea conserva detaliile în tipul 
turnării pastei de mulaj. După operaţiunile de pregătire ale urmei se pregăteşte pasta de 
mulaj din gips dentar şi apă, pastă cu o fluiditate medie. După 30-40 min, mulajul poate 
fi ridicat şi transportat pentru a fi studiat comparativ cu mulajele luate experimental de 


la suspecți. 

C. Expertiza urmelor de dinţi 

Permite să se facă distincția între muşcătura de om sau de altă specie animală, se poate 
aprecia vârsta aproximativă a persoanei, modul cum a fost realizată muşcătura. 
Examinându-se caracteristicile individuale se poate identifica autorul muşcăturii. 
Smalţul dinților suferă modificări datorită uzurii în timp astfel încât pe suprafaţa lor se 
creează un microrelief. În situaţia în care obiecte primitoare de urmă de genul resturilor 
alimentare au o consistență potrivită, ele pot reține sub formă de microstriaţiuni aceste 
aspecte clar identificatoare ale dinţilor. Prin comparaţia continuității liniare dintre 
urmele descoperite la fața locului şi urmele create experimental, se poate ajunge la o 


concluzie certă de identificare. 


$ 5. Urmele de buze 


A. Noţiuni genrale 

Este cunoscut faptul că buzele omului au caracteristici individuale redate de un sistem 
complex de cute denumite riduri coriale. Ansamblul acestor riduri constituie aşa-numitul 
relief labial. 

Din punct de vedere anatomic, buzele reprezintă peretele anterior al cavităţii bucale, şi 
au în exterior un țesut epiterial iar în interior, un țesut conjunctiv foarte bine 
vascularizat. Marginea liberă, denumită şi „roşul buzelor”, zonă de tranziţie între piele şi 
mucoasă, este cea care poartă relieful papilar sub forma unor riduri orientate vertical şi 
orizontal. Această zonă este în principiu mereu umedă datorită secrețiilor din cavitatea 
bucală şi intră în contact cu alimentele sau alte obiecte care în mod necesar sunt atinse 
de buze în timpul activităţilor umane. În contact cu aceste produse, buzele omului lasă 
urme care pot să fie urme de suprafaţă, mai rar de adâncime, urme de stratificare, 
vizibile sau în stare latentă. Suprafeţele obiectelor primitoare de urmă trebuie să fie 
netede, astfel încât ele să primească, să rețină şi să redea fidel detaliile reliefului labiar. 
Urmele acestea pot să fie statice sau dinamice. Din punct de vedere al identificării, cele 
statice prezintă importanţă criminalistică. În situaţia în care o persoană trage un singur 
fum dintr-o țigară, sau bea o singură dată dintr-un pahar se creează urme statice utile 
identificării. Atingerile repetate ale aceleiaşi suprafețe fac ca ridurile să se suprapună şi 
să nu mai poată fi identificată persoana care a lăsat această categorie de urmă. Urmele 


dinamice pot fi utile în sensul recoltării substanţelor care s-au depus prin stratificare, 

analiza acestora putând aduce unele informații utile cercetării criminalistice. Urme de 
adâncime ale buzelor se găsesc foarte rar şi doar în materiale cu plasticitate accentuată, 


cum ar fi untul, margarina, marmelada, şi unele sortimente de ciocolată. 


B. Cercetarea la faţa locului a urmelor de buze 

Căutarea urmelor de buze se face pe obiecte care în mod obişnuit sau accidental ar putea 
să fie atinse de buze. În cazul în care buzele sunt încărcate cu materiale alogene, cum ar 
fi rujul, ciocolata, sau alte substanţe, urmele sunt vizibile şi uşor de descoperit. De cele 
mai multe ori însă, urmele sunt în stare latentă, datorită depunerilor de secret din 
cavitatea bucală care ajung pe buze. Se vor cerceta obiecte care au suprafețele netede şi 
lucioase capabile să redea detaliile ridurilor coriale, astfel se examinează pahare, 
tacâmuri, instrumente muzicale de suflat, instrumente stomatologice, resturile 
alimentare, mucurile de ţigară şi chiar corpul uman poate să poarte astfel de urme. 
Pentru descoperirea urmelor în stare latentă, ca şi în cazul celor de mâini, se examinează 
la lumină naturală sau cu o lanternă suprafeţele sub diverse unghiuri de incidență. Dacă 
nu obținem rezultatele scontate, se examinează obiectele cu lampa cu ultra-violete, într- 
un spațiu adus la obscuritate. Urmele de buze vor avea o luminiscenţă uşor albăstruie 
datorită substanţelor de natură organică ce intră în compoziţia lor. Odată descoperite se 
trece la evidenţierea lor, folosind aceleaşi metode de pulverizare sau vaporizare, ca şi în 
cazul urmelor de mâini. Etapa de fixare a acestor rezultate presupune descrierea în 
procesul-verbal de cercetare de la faţa locului, fotografierea, efectuarea de mulaje dacă 
este cazul şi ridicarea prin transfer pe peliculă folio. Obiectele care sunt de mici 
dimensiuni, pot fi ridicate şi ambalate corespunzător, în vederea transportării la 


laborator, pentru a fi examinate în condiţii optime. 


C. Examinarea criminalistică a urmelor de buze presupune obţinerea de material de 
comparație de la suspecți. În acest scop, ca materiale suport pentru prelevarea 
experimentală a urmelor se utilizează lamele de sticlă, coli de hârtie albă, precum şi 
obiecte de natura celor purtătoare de urme, toate sterilizate. În studiul comparativ al 
urmelor în litigiu cu urmele create experimental, se porneşte de la examinarea 
trăsăturilor generale ale buzelor (formă, dimensiune, aspectul comisurilor sau 
extremităților laterale, etc) şi apoi la studiul caracteristicilor individuale, de detaliu, ale 
reliefului labial. Aici pot să apară detalii cum ar fi bifurcația, confluența, fragmente de 


linie, puncte coriale, intersecția, şi diverse forme concave sau convexe de dimensiuni şi 


27 


poziţii caracteristice. Pe baza trăsăturilor generale expertul poate să estimeze tipul 
antropologic al persoanei, vârsta, sexul, şi să facă o distincție între urma lăsată de buza 
superioară şi cea lăsată de buza inferioară. 

Examinarea şi comparaţia detaliilor reliefului labial poate conduce la concluzii certe de 


identificare a persoanei care a creat urma de la locul faptei. 


§ 6. Urmele lăsate de îmbrăcăminte 


A. Aspecte generale 

În timpul săvârşirii infracțiunii, infractorul poate să lase la locul faptei urme de 
reproducere ale pieselor sale de îmbrăcăminte. Obiectele primitoare ale acestor urme pot 
să fie solul, zăpada, suprafeţe proaspăt vopsite, şi alte obiecte capabile să primească şi să 
rețină astfel de urme. Urmele obiectelor de îmbrăcăminte pot fi găsite la faţa locului ca 
urme statice sau dinamice, urme de suprafața, de stratificare sau de destratificare şi urme 
de volum. Urmele de adâncime se crează mai ales în situaţia în care obiectele primitoare 
sunt de plasticitate accentuată, cum este solul umed argilos, zăpada umedă, betonul 
proaspăt, etc. Indiferent dacă sunt de suprafață sau de adâncime, urmele de 
îmbrăcăminte permit distingerea unor caracteristici generale legate de tipul de ţesătuă, 
moduri de împletire a fibrelor, unele cusături la îmbinarea dintre părțile componente ale 
piesei de îmbrăcăminte, dar pot surprinde şi elemente proprii, specifice, care pot 
conduce la identificarea obiectului creator. Aici ar putea fi distinse caracteristici de 
uzură, mărimea, forma şi cusătura caracteristică unor reparaţii sau modificări ale unei 
piese de îmbrăcăminte. În situaţia în care apar urme dinamice, acestea nu pot servi la 
identificarea obiectului creator, dar pot furniza informaţii utile legate de modul săvârşirii 


infracțiunii. 


B. Cercetarea la faţa locului a urmelor de îmbrăcăminte 

Aceste urme sunt vizibile şi de dimensiuni destul de mari, aşa încât descoperirea lor nu 
prezintă dificultăți. Fixarea acestor urme presupune descrierea în procesul-verbal de 
cercetare unde se arată pe ce suport s-au găsit, suportul lor general, distanța faţă de alte 
obiecte — ca informaţii generale. Se descriu apoi eventualele detalii care pot fi sesizate, 
respectiv forma țesăturii sau tricotajului, particularităţi de uzură, eventualele reparații, 


prezenţa unor corpuri străine. 

În a doua etapă se fotografiază ca obiecte principale, după care, în cazul existenței unor 
detalii, acestea vor fi fixate după metoda fotografierii detaliilor. În cazul urmelor de 
adâncime se pot face mulaje cu gips dentar, capabil să reproducă detaliile prezente pe 


aceste urme. 


C. Examinarea în condiţii de laborator a urmelor de îmbrăcăminte se poate face 
comparându-le fie direct cu piesa de îmbrăcăminte presupus a fi lăsat aceste urme, fie cu 
fotografii sau mulaje ale unor urme create în mod experimental. În procesul de creare 
experimentală a urmelor se utilizează obiecte primitoare de urmă, constituite din 
material de aceeaşi natură cu cel în care a fost descoperită urma la locul faptei. În 
funcție de existența unui număr suficient de detalii, expertul poate ajunge să identifice 


efectiv piesa de îmbrăcăminte creatoare de urmă. 


$ 7. Urmele instrumentelor de spargere 

A. Instrumentele utilizate la comiterea spargerilor sunt foarte variate. Cel mai 

frecvent sunt folosite scule, unelte sau diverse obiecte aflate la îndemână, dar infractorii 

specializaţi pot să-şi confecționeze dispozitive speciale în vederea comiterii spargerilor. 

Datorită varietăţilor acestor instrumente şi urmele lăsate sunt foarte diverse, o clasificare 

a acestora putând fi făcută în funcție de modul lor de formare. 

a. Urmele de tăiere sunt create de instrumente care au una sau mai multe extremități 
ascuţite, care prin exercitarea unei presiuni dintr-o singură parte (cuțitul, dalta) sau din părți 
opuse (cleştele, foarfeca), secționează obiectul primitor. Chiar dacă macroscopic apreciem 
muchia tăioasă ca fiind continuuă şi liniară, în fapt, chiar după prelucrarea în procesul de 
fabricație există un microrelief sesizabil prin intermediul unui instrument optic de mărit. Odată 
cu utilizarea normală a instrumentului apar deformații mai accentuate datorită uzurii specifice 
activității desfăşurate. Urmele create sunt dinamice şi prezintă importanță criminalistică 
deoarece imperfecţiunile lamelor tăietoare se imprimă sub forma de striaţiuni paralele pe 
suprafețele secționate. Succesiunea de striațiuni paralele va reda pe suprafaţa secționată 
caracteristicile lamei creatoare, distanța dintre striațiuni fiind determinată de unghiul sub care a 
acționat obiectul creator de urmă. Unghiul de atac este diferit, după cum cel care a acţionat, a 
utilizat instrumentul cu mâna dreaptă sau mâna stângă. Aceste aspecte se au în vedere atunci 
când, în condiţii de laborator, se creează experimental urme de comparaţie de acelaşi fel, cu 
obiectul presupus a fi fost folosit la comiterea infracțiunii. Acţiunea unui instrument cu o 


singură lamă tăietoare apare în secţiune sub forma literei V, pe când instrumentele cu două fălci 

ce acționează din sensuri opuse au secțiunea în forma literei X, plecând de la exterior spre 
interiorul obiectului. Examinarea şi comparaţia urmelor în litigiu cu cele obținute experimental 
se va face cu ajutorul unui instrument optic de mărit, deoarece microstriaţiunile caracteristice 
sunt de foarte mici dimensiuni. 

Sfredelele de lemn şi burghiele au deasemenea la capetele aşchietoare un sistem de două 
lame tăietoare care prin rotire desprind bucăţi de talaş sau span din obiectul primitor care este 
găurit. Examinând urmele unor astfel de dispozitive se pot obține informaţii de gen, respectiv 
tipul instrumentului utilizat, dimensiunea sa, sensul în care a acționat şi dacă se pot distinge 
microstriațiuni în orificiul practicat sau pe şpanurile rezultate, se poate identifica obiectul 
creator de urmă. Se va ţine seama că şpanurile prezintă pe suprafaţa lor negativul striațiunilor 


imprimate pe porțiunea corespunzătoare a orificiului. 

Capitolul 2 
URMELE BIOLOGICE 


Din categoria urmelor biologice face parte marea masă a urmelor de materie biologică 
umană, îndeosebi produsele de secreție, excreţie, sângele şi țesuturile umane. Secreţiile 
principale sunt: saliva, secreția nazală şi laptele matern. Excrețiile includ: urina, materiile 
fecale, sperma, sputa, voma, meconiul, vernix, caseoza s.a.. Țesuturi moi sunt: pielea, țesutul 
muscular, masa cerebral. Dintre țesuturile dure menţionăm: oasele, dinţii, unghiile şi firele de 
păr. Urmele olfactive fac obiectul odorologiei judiciare. 

După cum reiese din vasta practică judiciară şi aşa cum se învederează în literatura de 
specialitate, la faţa locului se întâlnesc mai multe categorii de urme (sânge, alte țesuturi moi, 
fire de păr, diverse excreții şi secreţii), în multe cazuri ele fiind associate, ceea ce impune 
metode selective de descoperire, fixare, ridicare şi analiză. 

Faţă de frecvenţa cu care sunt întâlnite cazul săvârşirii infracțiunilor de violență (omor, 
viol, tâlhărie, loviri), în accidente de circulație, de muncă, în explozii şi incendii, precum şi 
calitatea elementelor capabile să ofere date stiințifice de individualizare a faptei, putem 
aprecia ca cele mai importante urme biologice, cele de sânge, salivă, spermă şi firele de păr. 
În cadrul acestei categorii o parte a doctrinei include si urmele de miros. 

Se consideră că cercetarea criminalistică a urmelor biologice se situează în zona de 
interferență a criminalisticii cu medicina legală. Practic nu se poate vorbi de o simplă 
examinare criminalistică sau medico legală, ci de o cercetare interdisciplinară, proprie 


expertizei biocriminalistice, sau ceea ce este numit în practică expertiza completă. 


STUDIUL URMELOR DE SÂNGE 


1. Noţiuni introductive 

. Urmele de sange au valoare de identificare datorita posibilitatilor de a determina 
regiunea anatomica sau organele din care provin, natura lor (arterial si venos), grupa 
sangvina, prezenta alcoolului sau a unor microbi, timpul (cu aproximatie) care s-a scurs de la 
savarsirea faptei, daca provine de la o persoana sau persoane diferite etc. De aceea org de 
urmarire penala trebuie sa cunoasca pe langa valoarea de identificare a acestor urme, si cateva 
notiuni privind proprietatile fziologice si compozitia sangelui. O persoana adulta poate avea o 
cantitate de 4-5 litri de sange, ceea ce reprezinta a 13-a parte din greutatea corpului. 


Principalele sale componente sunt plasma si elemente celulare: gloulele rosii numite si 

hamatii sau eritrocite, globule albe numite si leucocite si trombocitele. Sangele omului are 
caracteristici proprii, care ne ajuta sa deosebim urmele de sange uman de sangele provenit de 
la alte vietuitoare. Astfel, sangele de la pasare, gasit adesea la fata locului, in apropiere de 
cadavru sau pe obiectele presupuse a fi fost folosite la 
savarsirea faptei, poate fi cu usurinta deosebit de sangele uman, pt. ca nu are globule rosii. In 
raport de compozitie si de alte criterii de diferentiere, putem determina zona anatomica sau 
organul din care provine. Astfel, sangele arterial este mai deschis la culoare, iar eel venos este 
mult mai inchis. De asemenea, sangele provenit de la creier contine in plus fibre sau celule 
nervoase, ceea ce ii confera un timp de coagulare mai indelungat. Dupa ce a iesit din 
organism, sangele se oxideaza, isi schimba culoarea caracteristica, capatand culori tot mai 
inchise, proportional cu trecerea timpului. Urmele de sange de pe imbracaminte sau de pe alte 
suporturi pot fi distruse, pana la disparitie prin folosirea unor substante chimice sau prin 
simpla spalare cu apa. Oricare ar fi procedeele folosite pt. a face sa dispara petele de sange, 
raman urme caracteristice, care pot fi evidentiate 

Crearea unei întreruperi a continuității, în orice mod, la nivelul peretelui vascular, va 
avea drept consecinţă, pierderea din vasul sanguin a unei cantități oarecare de sânge, care se 
poate regăsi pe corpul persoanei ce sângerează, precum şi pe alte obiecte, corpuri sau locuri. 

Din punct de vedere criminalistic prin urma de sânge se înţelege lichidul extravazat 
dintr-un sector al aparatului cardiovascular şi depus pe un anumit suport, în procesul săvârşirii 
unei infracțiuni sau în legătură, cu aceasta. 

Urmele de sânge, datorită frecvenţei lor în câmpul infracțional, cat şi posibilităţilor de 
indentificare pe care le oferă inclusiv furnizarea de indicii necesare clarificării împrejurărilor 
privind locul, timpul, mijloacele şi modul de săvârşire a faptei, dețin o pondere particulară în 
cadrul urmelor biologice. 

Prezența urmelor de sânge la locul faptei presupune vătămarea integrității corporale, 
prin leziuni deschise, a unor persoane sau animale. Ele se recoltează de pe obiectele de la faţa 
locului, corpul victimei sau agresorului, de pe instrumentele utilizate, direct din mediul 
săvârşirii faptei sau pe drumul parcurs de persoanele cu leziuni sângerânde. În funcţie de 
cantitatea lichidului sangvin, natura obiectului primitor, precum şi a unghiului de incidență, 
urmele de sânge au forme şi aspecte diferite. După modul de producere, se prezintă sub formă 
de dâră, dacă în timpul scurgerii individul se afla în mişcare, de picături în grup sau izolate, 
când era în stare de repaus relativ şi ca forme continue, rezultate din ştergerea mâinilor, a 


picioarelor sau a obiectelor acoperite cu sânge. 

După unghiul de incidenţă, de contact cu obiectul suport, urmele de sânge pot fi rotunde 
sau alungite. Forma rotundă e determinată de căderea sub unghi drept, iar forma alungită, 
când unghiul de incidenţă a fost ascuţit. În cazul căderii sub un unghi drept şi de la o înălțime 
de pănă la 25 cm, picătura de sânge are formă rotundă şi marginile netede; de la o inălțime de 
25 - 150 cm, picătura are marginile dințate; iar atunci când distanţa de cădere depăşeşte 150 
cm, picătura de sânge are marginile dinţate foarte pronunţat, cu stropi pe margini sub formă 
de raze . Desigur că aceste forme se intâlnesc când obiectul primitor are o suprafață destul de 
netedă şi nu poroasă, absorbantă caz în care urmele nu formează pelicule, la suprafață fund 
absorbite. 

Culoarea urmelor de sânge nu este aceeaşi pe toată perioada existenţei lor, şi au aspecte 
diferite, după condiţiile în care s-au format şi condiţiile în care au fost păstrate până la 
descoperirea lor. Asupra culorii urmelor de sânge acţionează vechimea caantitatea, natura 
suportului precum şi alţi factori: temperature, lumina, diverşi, agenţi fizici şi chimici, externi 
sau interni. Astfel, o urmă proaspătă are culoarea roşie-stacojie şi un luciu caracteristic. Cu 
timpul luciul dispare, urma devine solzoasă iar culoarea variază spre maroniu şi negru, 
datorită proceselor de putrefacție şi a acțiunii factorilor menționați, într- un strat foarte subțire 


urma are culoare gri - verzuie. 


Poziţia şi forma urmelor de sânge sunt utile la stabilirea modului de săvârşire a faptei, 
iar cantitatea lor ajută la determinarea vasului sanguin lezat şi gradul în care a fost vătămat. 

O influență importantă asupra urmelor de sânge o au acţiunile exercitâte de om, 
respectiv de persoana care încearcă îndepărtarea petei prin răzuire, spălare sau prin 
distrugerea suportului sau a porțiunii care conţine urma cum ar fi, spre exemplu arderea 
prosopului, a batistei; decuparea unei porţiuni din material, etc. Aceste acțiuni nu au rezultatul 


dorit de fiecare data fie datorită naturii suportului - materialele absorbante - fie ca urmare a 


33 


modului în care s-au format - împrăştiere. Alte modificări pot apărea datorită contactului 
suportului purtător de urme cu alte materiale. Toate aceste aspecte trebuie reținute şi nu 


trebuie scăpate din vedere de către experţii care efectuează cercetarea la faţa locului. 


STUDIUL URMELOR REZULTATE DIN PROCESUL 
FIZIOLOGIC AL ORGANISMULUI 


1. Expertiza urmelor de spermă 


A.Noţiuni generale Urmele de spermă provin din lichidul seminal rezultat din secreția 
glandelor sexuale masculine în timpul raporturilor sexuale fireşti sau de preversiune sexuală, 
al masturbării, poluţiei nocturne sau al ejaculării datorate unor stări patologice. În cazul 
sinuciderilor, mai ales la spânzurati, se produce o evacuare de lichid seminal la fel ca în 
timpul actului sexual. 

Urmele de spermă fac parte din categoria acelor urme biolgice, întâlnite în diverse 
împrejurări care numai aparent au frecventă redusă. De regulă, prezența lor este caracteristică 
săvârşirii de infracțiuni cu un grad de periculozitate deosebit sau al căror mod de săvârşire 
prezintă anumite particularități. Aşa sunt, de exemplu, omorul şi infracțiunile cu privire la 
viața sexuală. (violul, raportul sexual cu minori, seducția, relațiile sexuale între persoane de 
acelaşi sex, perversiunea şi corupția sexuală, incestul) sau sinucideri ale bărbaților prin 
spinzurare, accidente. Aceste urme se formează, prin depunerea spermei eliminate pe diferite 
obiecte din imediata apropiere de locul în care se produce ejacularea, cum ar fi, de exemplu, 
hainele de pat, lenjeria de corp, prosoape, batiste, uneori hainele, ciorapii, pereţii, covoarele, 
corpul victimei sau al infractorului, mai ales pe coapse, fese, abdomen, perii pubieni, mâini, 
axilă sub sânii.victimei, în vagin, anus, etc. 

După cum se afirmă în literatura de specialitate, urmele seminale pot reprezenta nu 
numai dovada unei infracțiuni, ci aduc şi precizări în legătură cu mobilul şi natura faptei. 
Importanța urmelor de spermă pentru cercetările criminalistice rezidă nu numai din faptul că 
ele servesc la clarificarea unot probleme referitoare la împrejurările săvârşirii faptei, ci mai 
ales, la posibilitatea obținerii unor date utile individualizării persoanei ori delimitării cercului 
de suspecți, unii autori susținând chiar posibilitatea identificării persoanei. 

Urmele de spermă sunt valorificate în procesul identificării criminalistice după anul 
1925, când omul de ştiinţă japonez K. Yamakami a stabilit că unele secret ale corpului 


omenesc ca sperma, secreția vaginală, sputa şi altele au aceleaşi proprietăți de grupă ca şi 

sângele şi ele corespund la om grupei sangvine. Formele şi aspectele de prezentare a urmelor 
seminale depind de natura şi forma suportului, modul în care lichidul seminal a venit în 
contact cu suportul respectiv, durata de timp scursă de la formare şi până în momentul 
descoperirii lor, bolile de care suferă persoana respectivă, iar în cazul când sunt lăsate de mai 
mulți bărbaţi influențează şi acest factor. Obiectele abordante, cum ar fi țesăturile de bumbac, 
în zonele cu spermă încă proaspătă, sunt de culoare gri deschis, lipicoase la pipăit, iar după 
uscare zona în cauză este aspră amintind de pânza scrobită. 

Pe obiectele absorbante, ca şi ţesăturile din fibre sintetice, suprafețele netede ale 
obiectelor de lemn, fier, sticlă înainte de uscare petele de spermă se prezintă sub formă de 
masă vâscoasă lipicioasă de culoare gri deschis, uneori cu uşoare nuanţe de sânge diluat. 
După deshidratare au aspectul de cruste strălucitoare care privite sub un unghi ascuțit 
amintesc de suprafaţa solzului de peşte. Fibrele păturilor de lână sau din diferite blănuri, 
precum şi perii pubieni, amintesc de părul dat cu fixativ. Prin frecarea lor uşoară se creează o 
pulbere albicioasă 

Indiferent de starea în care se află, deshidratate sau semifluide, sub razele ultraviolete au 
o fluorescență proprie, albăstruie. Nu trebuie uitât faptul că asemenea fluorescență se 


întâlneşte şi la alte pete de natură organică, cum sunt cele de urină, mucus. 


B.Cercetarea şi interpretarea la faţa locului a urmelor de spermă 


a. Căutarea şi descoperirea urmelor de spermă 


Urmele de spermă se descoperă prin cercetarea 
obiectelor chiar cu ochiul liber la lumina naturală a zilei. În 
lipsa acesteia, obiectele suspecte se luminează cu o lanternă, 
de buzunar sub diferite unghiuri de incidență, a razelor de 
lumină. Se poate recurge, la nevoie, la utilizarea lămpii 
portative de ultraviolete, după ce s-a creat în prealabil o 


vizibilitate redusă, în zona cercetată. 


Ordinea cercetării obiectelor suspecte de a fi purtătoare de urme de spermă este 
determinată de particularitățile locului faptei, în cazul în care la locul faptei se găseşte şi 
corpul victimei, acesta se examinează mai întâi, cu concursul medicului legist. Astfel, urmele 


seminale se vor căuta pe coapse, fese, sub sâni, abdomen, pe mâini, în orificile naturale, pe 


35 


perii pubieni. Se continuă apoi cu lenjeria de corp, îmbrăcămintea exerioară a victimei dupa 
care se trece la examinarea obiectelor suspecte de a fi purtătoare a acestor urme. În ordine, se 
cerecetează lenjeria de pat covoarele din apropiere, parchetul, prosoapele, chiuvetele, băile 
precum şi alte obiecte apte de u primi şi păstra urmele de spermă. Atunci când locul faptei e 
un câmp deschis urmele de spermă se mai caută pe pământ, iarbă, frunze, flori precum şi pe 


alte obiecte pe care s-ar fi putut depune în timpul infracţiunii cercetate. 


b.Fixarea şi ridicarea urmelor de spermă 


Se realizează, prin descrierea în procesul verbal de cercetare la faţa locului şi prin 
fotografiere. În procesul descrierii se arată obiectele pe care au fost descoperite, 
starea în care ele se află culoarea lor, specificându-se totodată şi ce fel de alte urme se găsesc 
în imediata lor apropiere. Fotografierea, ca mijloc de fixare a acestor urme, nu se prea 
utilizează. Totuşi se pot fotografia obiectele pe care urmele de spermă au fost descoperite, 
zonele obiectelor pe care se află urmele. 

Ridicarea urmelor seminale necesită, poate mai mult decât în cazul altor urme biogice 
precauţie deosebită pentru păstrarea intactă a petei şi implicit a spermatozoizilor, principalul 
element asupra căruia se îndreaptă examinarea. De aceea, se ridică întreg obiectul purtător de 
urme sau se taie porțiunea cuprinzând pata, fără a se îndoi. Urmele dispuse pe o suprafață tare 
(perete, parchet) nu se răzuie, ci se decupează.In cazul picăturilor aflate pc păr, acestea se 
recoltează prin tăierea firelor, iar de pe piele recoltarea se face prin umezirea cu apă distilată 
sau glicerină a petei şi transferarea pe o hârtie de filtru. Această ultimă operaţie se efectuează 
de un cadru de specialitate, în condiţii de laborator. Aceleaşi precauţii se au în vedere şi la 
ambalarea obiectelor purtătoare de urme seminale, transportul lor trebuind să se facă în stare 
uscată, ferite de căldură şi lumina soarelui. Manipularea şi ambalarea acestor obiecte se face 
în aşa fel încât suprafețele pe care se află urmele să nu vină în contact cu nici un obiect străin, 
cum sunt de exemplu, pereţii ambalajului. Hainele de pat, îmbrăcămintea, când se pliază 
pentru ambalare se ţine cont ca plierile să nu se facă prin zonele cu urmele în cauză. Măsurile 
mai sus menţionate se explică şi prin aceea că, datorită rezultatelor unor cercetări relativ 
recente, s-a ajuns la concluzia că stabilirea calității de secretor şi determinarea antigenelor din 
sistemul ABO sunt mai sigure în cazul urmelor de spermă în comparaţie cu urmele vechi de 
sânge, noile metode permiţând stabilirea grupei sangvine din petele de lichid spermatic cu o 


vechime de peste un an. 

URMELE SUB FORMA FIRELOR DE PÄR 


A. Noţiuni generale. 


DEFINIŢIE 


Firul de păr este un constituent al epidermului, parte anexă a pielii, iar din punct de 


vedere structural este o producție cornoasă filiformă. 


hair shaft — 4, 


DS Pentr 
u a 
incad 
ra 
firele 
de 


par 


sub-cutaneous tissue 


capillary 
in cadrul urmelor biologice, acestea au fost asimilate cu urmele si denumite “urme de natura 
piloasa” sau “urme sub forma firelor de par”. Valoarea de identificare a firelor de par este 
mai redusa in comparatie cu celelalte urme biologice, datorita posibilitatilor pe care le ofera 
produsele cometice de a le schimba foarte usor culoarea si alte trasaturi proprii. 

Acestea sunt cercetate deoarece concura la restrângerea cercului de persoane de la 
care ar putea proveni, putând furniza informații privitoare la vârsta aproximativă, starea de 
sănătate, sexul persoanei, împrejurările în care s-au desprins de la locul de crestere (rupere, 
smulgere, taiere sau cadere naturala), zona corpului de unde s-au desprins (cap, gene, 
sprancene, axila, regiune pubiana etc.). 

Cu prilejul săvârşirii mai multor feluri de înfracțiuni, la locul faptei, alături de alte 
urme, rămân şi urme sub forma firelor de păr. Ele provîn din zonele păroase ale corpului, 
datorită procesului fiziologic obişnuit al organismului ori din cauza unor acțiuni ca tăierea, 
ruperea sau smulgerea din rădăcină,cu ajutorul anumitor instrumente ori nemijlocit cu mâna 

După detaşare, firele de păr se depun pe cele mai variate obiecte de la locul faptei, pe 

duşumele, canapele, fotolii, pături, covoare, în chiuvete, pe instrumentele corp-delict, 

pe corpul victimei sau a făptuitorului 
Când infracțiunea se comite în câmp deschis ori în curți, grădini, livezi, aceste urme 


se depun pe pământ, iarbă, flori, frunze de arbusti, iar în accidentele de circulaţie pe 

vehiculele angajate în accident, corpul victimelor, pe diferite obiecte aparținătoare 
persoanelor participante etc. 

Prezenţa firelor de păr la locul săvârşirii infracțiunii este de reală utilitate pentru 
organele judiciare. Prin cantitatea, starea şi locul în care sunt descoperite, părțile 
anatomice principale, proporția substanțelor componente, acestea au o contribuție 
însemnată la elucidarea multor probleme ce se ridică în legătură cu infracțiunea, ca 
fenomen obieciv ce s-a desfăşurat în timp şi spațiu, cu persoanele implicate în 
săvârşirea ei. Locul unde sunt descoperite, cantitatea în care se află, raportul lor cu 
urmele de altă natură furnizează date utile pentru stabilirea modului în care s-ar fi 
putut comite fapta respectivă 

Dar, putem spune că aceste urme, descoperite la locul faptei de peste un secol şi 
jumătate sunt valorificate prin examinarea lor în condiții de laborator, folosîndu-se 
substanţe şi mijloace tehnice în continuă perfecționare, ajungându-se în zilele noastre 
până aproape de identificarea persoanei de la care provin, având concursul şi al unor 
probe de altă natură. 
O primă reducere a sferei persoanelor suspecte, prin determinarea sexului persoanei de 
la care provine firul de păr, pe baza cromozomilor din celulele somatice umane, în 
care sunt 46 de cromozomi, adică 23 perechi, din care 22 perechi de cromozomi 
autosomali şi perechea 23 din doi cromozomi sexuali: la sexul feminin totdeauna 
apare structura cromozomilor "XX" şi la cel masculin "XY". Această distincţie pe 
sexe deschide posibilitatea limitării, în continuare, a cercetărilor asupra unui grup mai 
restrâns de persoane. 
Timpul scurs de la desprindere influențează, aspectul firului de păr, astfel firul tăiat 
recent are o secţiune plană in funcţie de obiectul tăietor iar după 48 de ore marginile 
încep a se rotunji 
Reduceri şi mai perceptibile a sferei persoanelor suspecte de a fi lăsat firele de păr de 
la locul faptei se realizează şi prin alte procedee de examinare din arsenalul ultimelor 
cuceriri ale ştiintei. Aşa, de pilda, prin folosirea microscopiei electronice se poate 
stabili cu mare probabilitate dacă firul de păr în litigiu aparţine sau nu persoanei de la 
care s-au prelevat modelele de comparaţie, iar prin activarea cu neutroni se poate face 
cu certitudine excluderea şi se stabileşte cu probabilitate dacă firul de păr în litigiu 
aparține persoanei de la care s-au prelevat modelele de comparatie. 
Alţi autori, însă, pretind cu argumente destul de convingătoare că în urma examinării 


firelor de păr prin microscopia clasică se ajunge pînă la identitate, adică la precizarea 

că "firul de păr în litigiu aparține sau nu persoanei de la care s-au recoltat modelele de 
comparație, deoarece firelor de păr, alături de caracteristicile din cadrul speciei, mai au 
o serie de variaţii individuale moştenite privînd structura, dimensiunea, ondulația, 
secțiunea transversală, pigmentația şi altele, care păstrează anumite particularități 
individuale în toate regiunile corpului, precum şi la anumite vârste. 

Legat de această problemă, a identificării persoanei după firele de păr descoperite la 
locul faptei, socotim că nu întâmplător se mai poartă încă discuţii, desi astăzi se 
cunosc variate procedee ştiinţifice de cercetare a firului de păr, cu ajutorul unor 
mijloace tehnice de mare precizie. Ştiinţific 
este de mult stabilit că, afară de natura organismului fiecărui individ, luat ca existență 
fizică, asupra părului influenţează foarte mulți factori, dintre care exemplificativ pot fi 
amintiţi: alimentaţia, locul de muncă, vârsta, sexul, tratarea părului, zona geografică a 


individului etc. 


Factorii mediului ambiant produc modificiri în colorația firului de păr. La 180 C temperatură 


părul blond devine roşcat, părul brun se înnegreşte, iar cel alb dobândeşte culoarearoz. L-a 


250 C apar ondulaţii artificiale, iar între 300-400 C 


se produce carbonizarea. De asemenea, substanţele chimice decolorează esenţial firul natural 


de păr. 


Asemenea factori, care, la rândul lor, se schimbă în perioade scurte de timp, 
influențează atât asupra aspectului exterior al părului, cât mai ales asupra compoziției 
sale chimice. Sub influența acestor factori, aspectul exterior al părului suferă 
schimbări perceptibile în privința gradului de gresare, nuanţei de culoare şi a luciului, 
asupra formelor capătului distal, sau substanţelor aderente de pe tijă. Influenţa acestor 
factori se simte şi mai mult asupra concentrației elementelor chimice din compoziția 
părului, concentraţie care diferă de la o zonă la alta a corpului uman. Mai mult decât 
atât, chiar părul capului, desi peste tot contine cam aceleaşi elemente, concentraţia lor 
diferă de la o zonă la alta a capului. 

Astfel putem reține factori importanți, cum sunt diferența de concentraţie a 
elementelor chimice la nivelul firului de păr, chiar aparținând aceluiaşi individ, în 
funcție de zonele corpului de unde provin(chiar şi zonele capului), la care adesea 
putem adăuga durata lungă de timp dintre momentul recoltării urmei şi cel al 
prelevării probei de comparație de la persoanele suspecte, factori care datorită 
stabilității lor reduse în timp, ridică serioase probleme identificării criminalistice. 


Aceasta nu înseamnă că firele de păr descoperite la fața locului ar fi lipsite de 

valoare pentru cercetarea criminalistică, chiar şi în procesul de identificare. 
Pentru a nu greşi este necesar ca totdeauna, în procesul cercetării şi 
valorificării firelor de păr descoperite la locul faptei, să se ţină seama de situația 
concretă în această privința, chiar dacă păşim cu mai multă prudentă spre identitate, 
cum credem că justificat se recomandă atât de unii autori care se conduc mai mult 
după posibilitățile ceva mai vechi de examinare a firului de păr, cât şi de cei care au în 
vedere utilizarea mijloacelor tehnice de actualitate, cum ar fi spectrofotometria de 
absorbţie atomică, apreciem că nu-i un motiv de descurajare, de renunțare la examenul 
firului de păr în condiţii de laborator, pentru valorificarea sa în procesul cercetării 
criminalistice. Reducerea sferei 
persoanelor suspecte de a fi lăsat la faţa locului urme sub forma firelor de păr este de 
mare utilitate pentru organele judiciare în activitatea lor, desfăsurată cu scopul 
descoperirii infractorilor şi stabilirii adevărului în cauzele cercetate. Deci, 
însemnătatea incontestabilă a firelor de păr, ca urme ale infracțiunii, evidentiază 
necesitatea descoperirii şi valorificării lor prin procedeele corespunzătoare 
recomandate de ştiinta criminalisticii. 
B. Examinarea morfologică a firelor de păr 
Firele de păr sau probele de natură textilă furnizează informaţii suplimentare în 


procesul de investigare criminalistică. 


Examinarea morfologică a firelor de păr se realizează la microscop (ex. Nikon Eclipse 80) şi 
are ca scop: 
a. diferenţierea firelor de păr față de alte fibre vegetale sau sintetice; 
b. stabilirea naturii umane sau animale (specia); 
c. stabilirea caracteristicilor morfologice ale firelor de păr (zona de proveniență — 
regiunea păroasă a capului, zona pubiană, axială etc.), 
d. mod de detaşare, culoare naturală/ artificială, 
e. lungime, grosime, 
f. proveniența părului de la o persoană în viață sau de la un cadavru, 
g. existenţa acțiunilor specifice de degradare datorate agenților termici, electrici sau 
cauzate de acțiunea paraziților, agenților patogeni etc.); 
Astăzi, firele de păr, fiind supuse mai multor examene de laborator, se constată: vârsta 
aproximativă a persoanei în cauză şi grupa sanguină, precum şi identificarea persoanei 


pe baza profilului A.D.N. 

STUDIUL URMELOR OLFACTIVE 


A. Noţiuni introductive 


Urmele de miros sunt caracteristice atât omului cât şi animalelor precum si altor 
substanţe care conţin elemente volatile şi fac obiectul odorologiei judiciare. 

Formarea urmelor de miros este inevitabilă şi involuntară, orice persoană lăsându-și 
moleculele de miros peste tot pe unde trece, formând astfel o amprentă olfactivă pe fiecare din 
obiectele atinse, iar oprirea sau încercarea de a suprima aceste molecule de miros este practic 
imposibila. 

Conţinutul urmelor olfactive reprezintă un buchet format din mai multe mirosuri, 
dintre care ponderea principală o are mirosul specific sau de bază al corpului respective, 
adăugându-i-se mirosul profesional şi cel ocazional. 

Mirosul specific este rezultatul proceselor metabolice din organism şi materializate în 
emanaţii volatile, caracteristice transpirației,respiraţiei sau altor secret) şi excreții organice, 
descuamarea pielii — de o mare complexitate chimică. 

Aceasta compoziţie este influențata de factori ca alimentaţie, medicamentație sau starea de 
sănătate şi igiena corporală. 

Intensitatea mirosului specific este direct proporțională cu intensitatea stărilor de 
emoție, cu solicitările fizice sau stările fizicopatologice pe care le are individul iar in stare de 
stres aceste emanaţii volatile pot creste de cca. 4 ori. 

Mirosul profesional este determinat de specificul locului de muncă, de locuinţă sau 
locul în care a stat mai mult timp. Aceste mirosuri pot fi foarte puternice, cazul celor care 
lucrează in uzine chimice, fabrici de cosmetice, tăbăcării, cazărmi militare etc. 

Mirosul ocazional este rezultatul unui contact întâmplător cu diverse medii sau 
substanţe folosirea produselor cosmetice etc. 

Exploatarea urmelor olfactive în investigațiile criminalistice s-a impus datorită 
proprietăţii acestora de a se forma invariabil la simpla trecere a persoanei printr-un anumit 
loc, însă prezintă şi anumite neajunsuri cum ar fi: limitarea lor în timp sau imposibilitatea 
omului de a le percepe şi exploata fără ajutorul câinelui de urmărire. Astfel o urmă olfactivă 
formată in condiţii închise poate persista de regulă cca: 20 de ore, dar există şi situaţii în care 
urme olfactive au fost exploatate cu success la 35-40 de ore de la producerea lor ( cazuri de 


locuri închise lipsite de curenți de aer sau emanaţii volatile puternice) 

Temperatura ridicată, vântul, ploaia, intervenţia oricăror factori poluanți,chiar si 
trecerea altor personae prin zona respective conduc la degradarea urmei. De asemenea 
densitatea obiectului primitor influențează durata urmei dupa cum absorb sau resping 
moleculele de miros (iarba sau zăpada va păstra mult mai bine mirosul, decât cimentul sau 
gresia). 


În funcţie de persistența urmelor acestea se clasifică in: 
urme proaspete,cu vechime de până la o oră 
urme normale, cu o vechime de până la 3 ore 
urme reci, mai vechi de 3 ore. 
Limita normală de prelucrare este de aprox. 6-7 ore. 


B.Cercetarea fixarea şi prelevarea urmelor de miros 


Descoperirea urmelor olfactive se face cu ajutorul câinelui de urmărire, acesta dispunând față 
de om de un număr de pest 30 de ori mai mare de celule olfactive, putând astfel selecta un 
miros din alte 200. 

Calitățile ce servesc la descoperirea urmelor olfactive sunt în funcție de rasa pregătirea 
sau sexul câinelui.Astfel dintre cei cu o acuitate olfactiva superioară este câinele lup 
(ciobănesc german) 

Pentru prelucrarea urmelor câinele de urmărire va fi dirijat de conducătorul său care îi 
cunoaste comportamentul posibilitățile atunci când găseşte urma dar şi când este obosit, sub 
directa îndrumare a organului judiciar. Astfel în cadrul cercetării la fața locului dacă se 
consideră oportun folosirea câinelui de urmărire, acestuia i se va da spre prelucrare urma de 
miros înaintea desfăşurării altor activităţi de cercetare (cu exceptia salvării victimei) pentru a 
se evita contaminarea zonei de alte mirosuri inutile. Specialistii recomandă ca ori de câte ori 
la faţa locului se găsesc urme de picioare sau obiecte suspecte purtătoare de miros, cei care 
efectuează cercetarea să nu se apropie la o distanță mai mică de 2-3 metrii pentru a nu crea 
urme olfactive suplimentare Pe parcursul acțiunii câinelui nu trebuie exclusă lipsa unei 
coincidente între cărarea de urme şi urma de miros datorită deplasării acesteia sub acțiunea 
vântului, sau folosirea de către infractori a unor substanțe menite să altereye sau irite mirosul 
câinelui de urmărire. 

Fixarea şi prelevarea urmelor olfactive se face prin acoperirea lor cu o bucată de pânză 
lipsită de orice miros „țesătură textilă de fixare a mirosului”, timp de 20-30 de minute, apoi se 
ridică cu o pensetă de asemenea dezodorizată şi se introduce într-un vas de sticlă steril care 
fund închis ermetic şi în încăperi speciale, va putea păstra urma timp de mai mulți ani. 

Examenul odorologic comparativ se face cu modele olfactive de comparaţie prelevate 
de la persoanele suspecte în cel mult 24 de ore de la obținerea modelelor, astfel reducându-se 
riscul de eroare la 1-2%. 

Capitolul III 
BALISTICĂ JUDICIARĂ 


$ 1. Noţiuni generale despre armele de foc 


Balistica judiciară este acea ramură a criminalisticii care elaborează metodele şi 
mijloacele tehnico-ştiințifice de studiere a armelor de foc de mână sau de umăr, a 
munițiilor acestora şi a urmelor împuşcăturii, în vederea identificării armei cu care s-a 
tras, a celui care a utilizat-o şi a modului cum s-a comis infracțiunea”. 

Orice armă de foc are destinația de a expulza un proiectil spre o ţintă oarecare. Ca părți 
componente principale ale unei arme de foc, distingem: 

A. Ţeava — un cilindru de oţel special care asigură direcţia ce va fi urmată de proiectil. 
Materialul din care este confecționată țeava trebuie să fie rezistent la frecare, presiuni şi 
temperaturi ridicate. 

B. Mecanismul de tragere — compus din piese fixe şi mobile metalice (închizător, 
trăgaci, cui percutor, camera de explozie, gheară extractoare, ejector ş.a.) care permit 
alimentarea cu muniție, inițierea focului de armă şi evacuarea tubului ars. 

Patul sau mânerul — are rolul de a permite utilizarea convenabilă a armei. 

Ținând seama de evoluţia armelor de foc, vom avea în vedere echiparea diverselor 
modele de armament cu mecanisme de dare a focului, sisteme de alimentare cu muniţie 
sau dispozitive accesorii de ochire de o complexitate variabilă. 

Realizarea împuşcăturii presupune o succesiune de operaţiuni desfăşurate manual sau 
automat în funcție de tipul armei de foc. Prima constă în introducerea cartuşului în 
camera de explozie, unde este blocat prin intermediul închizătorului. Apoi este apăsat 
trăgaciul ce eliberează cuiul percutor, care loveşte capsa de iniţiere situată în partea 
posterioară a cartuşului. Pulberea din tubul cartuşului inițiată de flacăra capsei arde 
foarte rapid degajând o volum foarte mare de gaze cu presiuni de pâna la 4000 de bari. 
Tubul cartuşului fiind fixat în camera de explozie, presiunea va împinge proiectilul pe 
canalul ţevii, aceasta fiind singura posibilitate de destindere a gazelor. Ultima operațiune 
presupune extragerea tubului ars şi ejectarea acestuia prin spațiul eliberat de deblocarea 
închizătorului. În desfăşurarea acestor operaţiuni se crează urme ale pieselor fixe sau 
mobile ale mecanismului de tragere pe tubul cartuşului şi urme ale ţevilor ghintuite pe 


proiectil, urme deosebit de utile pentru cercetarea criminalistică. 


S I.Mircea, op.cit., p.165. 

Succesiunea operațiunilor desfăşurate în interiorul armei şi factorii ce acţionează asupra 
proiectilului pe această durată constituie obiectul de studiu al balisticii interioare. 
În continuare de la momentul părăsirii ţevii pâna când proiectilul atinge ţinta, sau cade 
datorită pierderii totale a energiei sale cinetice, vom discuta din punctul de vedere al 
balisticii exterioare. Presiunea dezvoltată de arderea rapidă a pulberii îi imprimă 
proiectilului o viteză iniţială la momentul părăsirii ţevii care poate atinge valori de peste 
1000 m/s. Deplasarea liberă a proiectilului poartă numele de traiectorie şi este 
influențată, ca formă şi distanţa parcursă, de rezultanta compunerii a trei forțe 
principale: energia cinetică ce propulsează proiectilul opozabilă forței de frecare cu 
aerul şi accelerației gravitaționale corespunzând masei proiectilului. Rezultatul acestei 
interacțiuni este reprezentat de o fază ascendentă a traiectoriei - asimilabilă unei drepte, 
în care energia fiind foarte mare, proiectilul parcurge o distanță apreciabilă cu deviații 
minime de la direcţia inițială, şi o fază descendentă - cu un aspect curbat pronunţat, în 
care energia epuizându-se, datorită frecării şi gravitației, proiectilul ajunge în final pe 
sol. În acest context, legat de parcursul unui proiectil, putem defini bătaia maximă ca 
fiind distanţa maximă la care acesta poate ajunge şi bătaia eficace distanța până la care 
intrarea în contact poate provoca răni unui organism. Se poate deci constata că bătaia 
eficace depinde de o anumită limită a energiei cinetice pe care o posedă proiectilul la un 
moment al parcursului său şi este influențată deasemenea şi de secțiunea acestuia. 

În situaţia contactului sau pătrunderii unui proiectil într-un obiect sau organism, efectele 

acestui fapt şi diferitele posibilităţi de manifestare ale acestuia sunt studiate de către 

balistica terminală“. 

Armele de foc pot să fie clasificate după mai multe criterii; din punct de vedere al 

importanței criminalistice menţionăm clasificările: 

1. După suprafaţa canalului ţevii, armele sunt cu ţeavă lisă (netedă) şi cu ţeavă 

ghintuită. Din prima categorie fac parte în general armele confecționate până la mijlocul 

sec. XIX, puştile de vânătoare, unele arme de tir şi de semnalizare. 

Ţevile ghintuite prezintă în secțiune transversală o succesiune de goluri şi plinuri, 
respectiv nişte canale, ce parcurg întreaga lungime răsucindu-se sub formă de spirală. Canalul 
unei ţevi ghintuite imprimă proiectilului o mişcare de rotație în jurul propriei axe longitudinale. 
O astfel de mişcare elicoidală asigură o stabilitate crescută proiectilului, o bătaie mai lungă 


respectiv o precizie mai mare. Majoritatea armelor de foc moderne sunt echipate cu ţevi 


S A Galluserg 

ghintuite, iar urmele ghinturilor de pe proiectile sunt de utilitate maximă în identificarea armei 
cu care s-a tras. 

Dimensiunea secţiunii unei ţevi este definită de calibru care este caracterizat diferit în 
funcție de tipul de canal interior al ţevii. La armele cu ţeavă ghintuită calibrul reprezintă 
distanța în mm între două plinuri opuse (în cazul numărului par de ghinturi) sau între un plin şi 
golul opus (în cazul numărului impar de ghinturi). La armele cu ţeavă lisă calibrul se defineşte 
printr-un număr abstract invers proporțional cu diametrul real al țevii. Practic se consideră că 
dintr-o cantitate de un funt de plumb (aproximativ 0,5 kg) se pot turna un număr diferit de sfere 
egale ca diametru. Astfel ţeava lisă care are diametrul egal cu cel al unei sfere făcute din a patra 
parte dintr-un funt de plumb este de calibrul 4 corespunzând unui calibru de 24 mm al unei ţevi 
ghintuite, iar un diametru egal cu cel al unei sfere făcute din a douăzecea parte a aceleiaşi 
cantități de plumb este de calibrul 20 corespunzând unui calibru de 16 mm al unei ţevi 
ghintuite. 

Armele ghintuite mai pot fi clasificate şi în funcție de calibru astfel: calibru mic 6,35 
mm), mediu (6,35 — 9 mm) şi mare CO mm). După lungimea ţevii se utilizează clasificarea în 
arme cu țeavă: scurtă (< 20 cm), medie (20 — 50 cm) şi lungă (> 50 cm). 

2. După modul de funcţionare armele sunt neautomate, semiautomate şi automate 

a. Armele neautomate sunt caracterizate de faptul că încărcarea , declanşarea focului, 
scoaterea tubului ars se efectuează manual ca operațiuni distincte. Dintre acestea fac parte unele 
arme militare cu țeavă lungă, diferite revolvere, unele arme de tir şi armele de vânătoare cu 
țeavă lisă. 

b. Armele semiautomate folosesc o parte din energia gazelor ce expulzează proiectilul 
sau reculul ca forță ce acționează asupra peretelui posterior al camerei de explozie, pentru a 
ejecta tubul ars şi pentru a arma mecanismul de tragere. După ejectarea tubului ars, un nou 
cartuş neexplodat este împins de un resort din încărcător în camera de explozie. Pentru 
următoarea tragere este nevoie de o nouă apăsare pe trăgaci. Asfel de arme sunt pistoletele şi 
pistoalele mitralieră. 

c. Armele automate folosesc presiunea gazelor ca şi cele semiautomate, dar ciclul de 
funcționare este complet, respectiv cât timp trăgaciul este apăsat se produce şi percutarea 
muniției. Practic se poate elibera un număr variabil de focuri, ținând seama de cadența proprie 
armei şi capacitatea încărcătorului, atât timp cât degetul apasă trăgaciul. Armele militare de 
tipul pistoalelor mitralieră şi puştilor mitralieră sunt arme automate, dar care, prin intermediul 


unei pârghii, pot fi trecute şi pe funcționare în sistemul semiautomat. 

3. Alte clasificări pot fi după destinaţie: arme de luptă, sportive, de vânătoare, cu 
destinație specială (semnalizare, start etc.) după modul de fabricaţie: produse în serie, 


artizanale sau modificate. 


A 2. Muniția armelor de foc 
Muniţiile armelor de foc sunt denumite cartuşe şi se deosebesc între ele în funcție de 


caracteristicile constructive ale canalului țevii cărora le sunt destinate, după calibrul acestora 


= ` . 3 i d 7 
sau după destinaţia specifică unei arme. 


I. Cartuşele armelor cu ţeavă ghintuită sunt diferite ca formă, volum (în sensul 
cantităţii de pulbere conţinute) şi calibru. Părţile componente principale sunt: 

A. Glonţul sau proiectilul este situat în partea frontală a cartuşului şi prin expulzarea sa 
pe gura ţevii este îndreptat spre ținta aleasă de utilizatorul armei. Gloanţele au o greutate mare 
în raport cu volumul lor, scopul lor fiind distructiv. Deasemenea distanțele la care ajung şi 
viteza lor sunt influențate de acest raport, dar şi de o formă aerodinamică. 

Materialul utilizat inițial pentru confecționarea gloanţelor a fost plumbul, dar datorită 
maleabilității crescute ale acestui material deformările la incidența obiectelor dure 
împiedică penetrarea lor. Ținând seama de acest aspect gloanţele se confecționează cu 
un înveliş mai dur, respectiv un miez de plumb cămăşuit cu alamă sau alte aliaje mai 
dure. Există şi gloanțe cămăşuite cu oțel sau confecționate în întregime din oțel (cu 
putere de pătrundere crescută), gloanțe explozive (interzise de convențiile privind 
muniția de război), gloanţe trasoare (prevăzute cu o cantitate de material pirotehnic 
pentru reglarea dinamică a tirului), etc. 

Partea de la bază a glonțului este cilindrică sau uşor tronconică pentru a permite 
sertizarea sa în partea superiară a cartuşului, dar în partea superioară se subțiază luând o formă 
ogivală necesară îmbunătățirii calităților sale aerodinamice şi a puterii de pătrundere. 

B. Tubul cartuşului este confecționat din alamă sau un alt aliaj metalic care presupune 
un oarecare grad de elasticitate, astfel încât după darea focului şi expulzarea proiectilului să 
poată fi extras uşor din camera de explozie a armei. Forma sa este cilindrică, uneori îngustată ca 
diametru în partea superioară, deschisă, unde este sertizat proiectilul. Partea inferioară, închisă, 
are de obicei strunjit un canal pe exterior sau este mai proeminentă ca diametru, delimitând 
rozeta. Scoaterea tubului ars se face de către gheara extractoare care se agaţă de marginea 


inferioară a tubului, respectiv în canalul exterior. 


“Mircea Lop ct, pag.168. 

C. Capsa de iniţiere sau detonantă este situată în centrul rozetei sau la unele tipuri de 
muniție sub forma unui inel pe circumferința rozetei. Spre exterior capsa este acoperită de un 
înveliş metalic subțire uşor deformabil. Spre interiorul tubului comunică prin unul sau mai 
multe canale ce sunt închise de o foiţă subţire de staniol. Încărcătura de iniţiere este constituită 
dintr-un amestec ce conţine fulminat de mercur sau stifnat de plumb, substanţe care se aprind 
datorită şocului mecanic produs de lovitura cuiului percutor. Flacăra străpunge foiţa de staniol 
şi inițiază aprinderea încărcăturii principale, de azvârlire, din interiorul tubului. 

D. Pulberea sau praful de puşcă, constituie încărcătura care prin ardere produce o mare 
cantitate de gaze, a căror presiune pune în mișcare proiectilul expulzându-l pe gura tțevii.® Praful 
de puşcă este cunoscut în Orient de 1500 de ani, dar în Europa a pătruns doar în secolul XIII. 
Pulberea clasică are o ardere mai lentă este mai neomogenă şi degajă o cantitate mare de 
reziduuri fiind cunoscută ca pulbere neagră sau cu fum; este constituită dintr-un amestec de 
salpetru (azotat de potasiu), sulf şi cărbune. Pulberile moderne sunt mai omogene, nu sunt 
sensibile la umezeală, ard mai rapid şi dezvoltă presiuni mult mai mari fiind denumite pulberi 
coloidale sau fără fum; sunt amestecuri bazate pe compuşi ai piroxilinei şi nitroglicerinei 
coloidale. 

II. Cartuşele armelor cu ţeavă lisă prezintă unele distincţii ale componentelor față de 

cele discutate anterior. 

A. Proiectilul poate fi unic (bilă, breneke) sau multiplu, respectiv o încărcătură de sfere 

de plumb sau aliaje ale acestuia. Dacă au diametru sub 5,5 mm sunt denumite alice, iar 

dacă sunt mai mari se numesc mitralii. 

B. Tubul cartuşului poate fi confecționat şi din carton presat sau plastic dar rozeta este 

întotdeauna metalică. 

C. Capsa de iniţiere are acelaşi rol şi amplasament ca şi în cazul anterior. 

D. Pulberea utilizată este de obicei cea neagră, cu fum. 

E. Bura are rolul de a separa pulberea de proiectilele multiple — alice sau mitralii. Bura 

clasică este confecționată din pâslă, uneori hârtie sau cârpe — în cazul reutilizării tubului. 

Cartuşele moderne au în partea superioară un „păhărel” de plastic ce conţine alicele, al 

cărui „picior” face separarea de pulbere. 

F. Rondela are rolul de a închide gura tubului. Clasic era confecționată din carton 

presat, cartuşele moderne având presate spre interior marginile superioare ale 


„păhărelului” de plastic ce conţine alicele. 


8 Mircea I.,op.cit, pag.169. 

Spre deosebire de muniția armelor cu ţeavă ghintuită, uneori se practică refolosirea 
tuburilor de muniţie pentru arme cu ţeavă lisă, prin reumplerea lor cu pulbere, proiectile 


şi înlocuirea capsei de iniţiere. 


$ 3. Urmele armei imprimate pe muniţie 
Resturile de muniţie reprezentate de tuburile arse şi proiectilele recuperate de la locul 


faptei poartă urme create de armă în procesul tragerii. Aceste urme comparate cu cele 
rămase pe tuburi şi proiectile trase experimental cu arme presupus a fi fost folosite, 
conduc la identificarea armei cu care s-a tras, implicit a făptuitorului. 

A. În cazul armelor cu ţeava ghintuită glonţul are un calibru efectiv cu ceva mai mare 
decât calibrul nominal al ţevii tocmai pentru a intra forțat pe canalul ţevii şi pentru a 
micşora pierderile de gaze care s-ar putea strecura prin canalele ghinturilor. Parcurgând 
lungimea ţevii pe cămaşa proiectilului se imprimă urmele ghinturilor sub forma unor 
striațiuni paralele macroscopice şi microscopice. 

Urmele macroscopice, vizibile cu ochiul liber, sunt sub forma unor perechi de zgârieturi 
paralele produse de plinurile reliefului interior al ţevii. Examinând aceste urme se 
distinge numărul ghinturilor, distanța dintre ele, lăţimea lor, sensul de răsucire, se poate 
măsura înclinația lor care permite aflarea pasului ghinturilor, toate acestea fiind 
informaţii de gen care permit identificarea tipului de armă utilizat. 

Examinând la microscop suprafața proiectilului se poate distinge un microrelief 
reprezentat tot de un sistem de striaţiuni paralele datorat particularităților specifice unei 
anumite ţevi, ceea ce poate conduce efectiv la identificarea armei cu care s-a tras. 
Particularitățile microreliefului prezent la nivelul ghinturilor din interiorul unei ţevi 
rezultă din însăşi procesul de fabricaţie, condițiilor de utilizare şi păstrare a armei, 
tipului de muniţie folosit şi a uzurii corespunzătoare tragerilor repetate. Având în vedere 
aceşti factori tragem concluzia că microrelieful are o evoluţie constantă în timp, 
utilizarea frecventă a armei conducând la modificări semnificative ale acestuia. Se 
impune deci recuperarea cât mai rapidă a armei presupus a fi fost folosită la comiterea 
unei infracțiuni şi efectuarea unui număr limitat de focuri la bancul de probe pentru 
obţinere materialului de comparaţie. 

Pe tubul tras se pot descoperi alte categorii de urme datorate pieselor fixe şi mobile ale 
armei. Cuiul percutor sau cocoşul lasă o urmă de o anumită dimensiune, profunzime şi 
cu o formă caracteristică pe capsa detonantă. Extractorul lasă o urmă caracteristică pe 


partea anterioară a inelului rozete, iar ejectorul marchează partea posterioară a acesteia. 

Pozițiile specifice ale acestor categorii de urme oferă informaţii de gen necesare 
stabilirii tipului de armă utilizat. Marginile încărcătorului şi închizătorul pot lăsa 
deasemenea urme caracteristice pe tub. 

Toate aceste urme de pe tub pot fi examinate şi microscopic din punct de vedere al 
microstriațiunilor invizibile pentru ochiul liber. Ca microstriaţiuni, cu rol important de 
identificare certă a armei utilizate, mai există posibilitatea de a descoperi urme ale 
microreliefului interiorului camerei de explozie imprimate pe tub în momentul creşterii 
bruşte a presiunii gazelor rezultate în urma arderii pulberii. 

B. La armele cu ţeavă lisă dacă sunt utilizate cartuşe reîncărcate se vor examina doar 
urmele rămase pe capsă, deoarece în celelalte zone apare posibilitatea prezenţei unor 
urme provenind de la mai multe împuşcături. La cartuşe utilizate doar o singură dată 
Ca identificare de gen referitoare la calibrul armei de vânatoare utilizate, în cazul când 


nu sunt recuperate tuburi arse, este utilă recuperarea burei de la locul faptei. 


A 4. Urmele împuşcăturii 
Aspectul şi caracteristicile urmelor descoperite pe corpurile atinse de loviturile armelor 


de foc variază în funcţie de factorii principali şi factorii suplimentari ai împuşcăturii. În 
literatura de specialitate urmele împuşcăturii sunt clasificate şi descrise sub diferite 
denumiri în funcție de factorii cauzatori. 

Astfel, unii autori români fac o împărțire în factori primari determinaţi de acţiunea 
directă a proiectilului şi factori suplimentari determinaţi de acțiunea pulberii, a 
compoziţiei capsei şi a reziduurilor de pe țeavă’, alţii adoptă o împărţire în urme 
principale enumerate ca urme de perforare şi ieşire a glonțului, urme de pătrundere, 
urme de ricoşare, proiectile, tuburi, capse, obiecte purtătoare ale urmelor create de 
piesele armei şi urme secundare rezultat al unor factori suplimentari, alții decât 
proiectilul”; o altă opinie prezintă problematica sub forma expertizei urmelor 
principale ale tragerii datorate glonţului şi expertizei urmelor secundare ale tragerii 
datorate factorilor secundari", pentru ca într-o altă prezentare urmele împuşcăturii să fie 


clasificate în urmele proiectilului în corpul uman, urmele în funcţie de distanţa de 


% Suciu C., Criminalistica, Editura Didactică şi Pedagogică, Bucureşti, 1972, pag. 347. 
ii Cârjan L., Criminalistică — Tratat, Editura Pinguin Book, Bucureşti, 2005, pag. 380. 
1 Stancu E., Tratat de Criminalistică, Editura ACTAMI, Bucureşti, 2001, pag. 269. 

tragere, urmele create de glonţ pe diverse obiecte, urmele tragerilor de la distanţă 
mică şi urmele tragerilor cu arme de foc cu alice şi mitralii1?. 

In literatura străină de specialitate urmele împuşcăturii sunt tratate oarecum diferit, 
respectiv sunt abordate distinct problemele legate de reziduurile tragerii, distanța față de 
țintă!” şi problemele legate de aşa numita balistică terminală sau lezională!“, ori 
modalităţile de examinare a reziduurilor rămase pe diferitele corpuri”. 

În această lucrare din rațiuni strict didactice, vom ordona diferitele categorii de urme ale 
împuşcăturii în funcție de factorii cauzatori ai urmelor şi de distanţa între locul de 
tragere şi corpul lovit de proiectil. În acest fel urmele create numai pe obiecte situate la 
distanţe relativ mici fața de gura ţevii şi datorate unor alți factori decât proiectilul vor fi 
considerate urme secundare, iar cele care rămân pe obiecte situate la o distanță 
oarecare, dar create de către acţiunea proiectilului sau de substanțe provenind de la 
suprafața acestuia, le vom defini ca urme primare. Se poate observa că vom considera 
urme primare cele prezente pe obiecte lovite de proiectil indiferent de distanța faţă de 
gura de foc, pe când cele secundare vor fi găsite doar pe obiecte aflate la distanţe mici, 
nu întotdeauna lovite de proiectil, deci datorate unor alți factori care nu se pot manifesta 
peste o anumită limită de distanţă. 

Ținând seama de aceste consideraţii clasificarea urmelor împuşcăturii va fi astfel: 

A. Urme primare - datorate factorului principal — glontele (sau proiectilul), sunt 
prezente pe corpul lovit indiferent de distanţa dintre gura de foc şi ţintă. 

A1. Orificiul de intrare caracterizat de sintagma „minus ţesut”, respectiv 
proiectilul antrenează țesuturi de la suprafață spre interior pe direcția sa de înaintare. 
Forma sa circulară este apropiată ca dimensiune de calibrul proiectilului, cu variații ale 
dimensiunii legate de natura şi consistenţa corpului lovit. În cazul când proiectilul 
loveşte un corp după un ricoşaj prealabil, situaţia în care nu-şi continuă drumul cu vârful 
îndreptat înainte rotindu-se în jurul propriei axe longitudinale, forma orificiului de 
intrare poate fi a unei secțiuni oarecare corespunzând unghiului sub care proiectilul, ce 
se rostogoleşte, atinge ținta. 

A2 Canalul de pătrundere este reprezentat în principiu de un traseu rectiliniu, 


continuare a traiectoriei proiectilului în interiorul corpului lovit. Trebuie să avem în 


12 Mircea I., Criminalistica, Editura Lumina Lex, Bucureşti, 1999, pag. 172-175. 

13 Marlet R., Les Experts — Mode d'emploi, Editions FAVRE, Paris, 2007, pag.136. 

14 Gallusser A., Bonfanti M., Schutz F., Expertise des armes à feu, Presses polytechniques et universitaires 

romandes, Lausanne, 2002, pag.77-86, 129-152. 

'5 White P., Crime Scene to Court, The Royal Society of Chemistry, Cambridge, 2005, pag.287-292; 
Buquet A., Manuel de criminalistique moderne, Presses Universitaires de France, Paris, 2008, pag.32-33. 

vedere faptul că unda de şoc corespunzătoare energiei proiectilului produce o cavitate 
temporară de dimensiuni mai mari decât cavitatea remanentă, în interiorul unui corp 
caracterizat de o oarecare elesticitate parcurs de către proiectil. Efectele cavității 
temporare la nivelul corpului uman se manifestă ca distrugeri ale țesuturilor şi ruperi ale 
vaselor de sânge din vecinătatea canalului propriu-zis. În interiorul obiectelor canalul de 
pătrundere are secțiunea sub forma unui trunchi de con cu baza mică reprezentată de 
orificiul de intrare. Există posibilitatea ca proiectilul să fie deviat în interiorul unui corp 
şi canalul să aibă în consecință un traseu neregulat, sau, în cazul fragmentării 
proiectilului în interiorul corpului, de la un anumit punct să constatăm prezența mai 
multor canale ce se continuă pe direcţii diferite. În cazul în care proiectilul sau 
fragmentele de proiectil nu mai au suficientă energie ele pot să rămână în interiorul 
corpurilor lovite, în aceste situaţii avem canale de pătrundere închise sau oarbe. 

A3 Orificiul de ieşire are de obicei un diametru mai mare decât calibrul 
proiectilui, marginile sale fiind răsfrânte spre exterior. Acest aspect apare datorită 
pierderii de energie în interiorul corpului, scăderii vitezei de rotaţie în jurul propriei axe 
pâna la o schimbare a modului de deplasare, în sensul înaintării prin rostogolire, ceea ce 
duce la deformări prin împingere şi smulgere a materialului pe o suprafață mai mare 
decât cea corespunzând calibrului propriu-zis, la părăsirea corpului străpuns. Smulgerea 
de material poate fi constatată şi la orificiul de ieşire dintr-o placă de lemn, fibrele fiind 
desprinse în sensul ieșirii proiectilului. 

A4 Inelul de ştergere — această categorie de urme apare sub forma unor 
depozite, mai mult sau mai puţin consistente, depuse circular în jurul orificiului de 
intrare, constituite din impurități şterse de pe suprafața exterioară a glontelui. 
Materialele antrenate de proiectil le suprafaţa sa pot proveni din uleiul de armă 
întrebuințat la întreţinerea țevii, din depunerile de praf sau rugina din interiorul ţevii ori 
chiar din fragmente alogene recoltate de proiectil pe timpul parcurgerii traiectoriei pâna 
la țintă. Examinarea consistenţei inelelor de ştergere, în cazul unui corp atins de mai 
multe lovituri provenind de la aceeaşi armă, permite determinarea ordinii focurilor care 
s-au tras asupra unor zone diferite ale aceluiaşi corp. 

AN Inelul de metalizare — format din particole metalice desprinse din stratul 
exterior al proiectilului datorită acţiunii ghinturilor şi chiar particole metalice, antrenate 
datorită frecării intense, din materialul interior al ţevii armei de foc; aceste particolele 
metalice semidesprinse din cămaşa proiectilului sau lipite pe aceasta sunt depuse 


circular în jurul orificiului de intrare într-un material mai dur (țesutul osos din interiorul 

corpului uman). Inelele de ştergere şi metalizare se pot suprapune dacă glontele 
întâlneşte, ca prim contact, un obiect de duritate crescută (o coală de tablă metalică). 

Urme primare le putem considera şi pe cele care apar la nivelul colilor de sticlă 
străpunse de proiectil. Astfel putem distinge fisuri concentrice în jurul orificiilor care 
apar în situaţia vitezelor mari de pătrundere, însoțite şi de fisuri radiale, în cazul unei 


viteze mai scăzute a proiectilului . 


B. Urme secundare — datorate unor factori suplimentari, alţii decât proiectilul, se 
întâlnesc numai pe corpurile aflate la distanțe relativ mici faţă de locul de unde s-a tras. 

B1 Inelul de contuzie datorat factorului suplimentar reculul. Apare sub forma 
unei echimoze circulare, corespunzătoare conturului ţevii armei de foc. Tendinţa de 
echilibra efectul de retragere al armei, în momentul expulzării proiectilului, conduce la 
reacția involuntară de a împinge arma spre înainte cauzând astfel o contuzie. Această 
categorie de urme apare doar în cazul tragerii cu arma lipită de corp sau de la 1-2 cm. 

B2 Rupert (sfâşieri) ale ţesuturilor şi ţesăturilor — datorate factorului 
suplimentar presiunea gazelor rezultate în urma arderii pulberii, gaze care împing 
proiectilul spre exterior. Când gura ţevii se află la distanțe mici, sub 5 cm, față de corpul 
lovit de proiectil, gazele pătrund în interiorul corpului având încă o formă relativ 
cilindrică corespunzătoare condițiilor restrictive impuse de deplasarea în interiorul 
cilindric al ţevii. Brusc, dispărând constrângerea reprezentată de cilindrul de oţel al ţevii, 
se manifestă fenomenul de destindere, respectiv egalizarea presiunii de citeva zeci sau 
sute de atmosfere a gazelor cu presiunea normală a atmosferei terestre. Prin urmare, 
gazele ies violent din interiorul corpului spre exteriorul cu presiune scăzută, 
determinând  sfâşieri ale ţesuturilor şi țesăturilor pieselor de îmbrăcăminte, ruperi cu 
aspect de cruce sau stea. Dimensiunile orificiului devin implicit mai mari, marginile 
sunt răsfrânte în afară, şi, dacă nu ţinem seama de prezenţa celorlalte categorii de urme 
secundare, un astfel de orificiu de intrare are aspectul unui orificiu de ieşire. 

B3 Arderi (pârliri) ale ţesuturilor şi țţesăturilor - datorate factorului 
suplimentar temperatura ridicată (flacăra de la gura ţevii) a gazelor expulzate. 
Gazele rezultate în urma unui proces de ardere rapidă a pulberii au temperaturi ridicate. 
Oxigenul din aerul de la extremitatea țevii se aprinde contribuind la formarea flăcării de 
la gura ţevii, care, la distanțe variabile în funcţie de cantitatea şi calitatea pulberii, 
produce pârliri ale firelor de păr sau ale tegumentelor (pergamentarea pielii) sau 


materialelor aflate la distanţe de 10 — 15 cm. 

B4 Tatuajul împuşcăturii - datorat factorilor suplimentari particole 
incandescente sau în stare semiarsă de pulbere. Arderea pulberilor negre inferioare 
nu se desfăşoară cu aceeaşi viteză în întreaga masă a încărcăturii, prin urmare o anumită 
cantitate de particole incandescente sau semiarse există în curentul de gaze arse ce 
însoţeşte proiectilul. Aceste particole pătrund în interiorul epidermei formând aşa 
numitul „tatuaj” al împuşcăturii, dispus circular în jurul orificiului de intrare în corpuri 
situate la distanţe sub 30 cm față de extremitatea liberă a țevii. 

B5 Manşonul de afumare - datorat factorilor suplimentari particole arse de 
pulbere (reci). Cantități variabile (funcție de cantitatea şi calitatea pulberii) de particole 
arse, reci, sunt expulzate pe direcţia de tragere. Aceste reziduuri se depun sub forma 
unui manşon de afumare pe corpuri aflate la distanţe de până la câteva zeci de cm faţă 
de locul tragerii. Forma manşonului este specifică unghiului sub care se afla țeava față 
de corpul lovit, iar consistenţa sa variază în funcție de distanță, cantitatea şi calitatea 
pulberii din încărcătura de azvârlire. 

Reziduuri ale tragerii pot fi întâlnite nu numai pe corpurile atinse de împuşcătură, ci şi 
pe mâinile sau faţa trăgătorului în funcţie de modelul de armă folosit. 

O categorie aparte de urme ale împuşcăturii sunt urmele de ricoşeu, caracterizate de 
lungime, profunzime şi unghi (sau plan) de deviere; valorile acestora variază în funcție 
de unghiul de incidență al proiectilului la suprafața atinsă, tipul de proiectil şi de 
consistenţa corpului intersectat. În aceste situaţii este posibil să fie prezente, alături de 
urma de ricoşeu, şi unele categorii de urme secundare ale împuşcăturii în funcție de 
distanța faţă de gura de foc. 

C. Urmele tragerii cu alice sau mitralii au caracteristici proprii datorate faptului că 
proiectilele multiple se desfăşoară, odată ieşite pe gura ţevii, sub forma unui con cu baza 
îndreptată spre țintă, aşa-numita „împrăştiere”. 

În funcţie de raza de împrăştiere a alicelor, de pe suprafața unui obiect atins de lovitura 
armei de foc, se poate estima distanţa de la care s-a tras. Forma circulară sau elipsoidală 
a suprafeţei de împrăştiere a alicelor, oferă informaţii legate de unghiul sub care se afla 
țeava faţă de obiectul lovit. În situaţia tragerilor de la distanțe mici câteva zeci de cm, 
sau chiar la 1-3 m în cazul ţevilor choke (ţevi cu diametrul micşorat în partea finală, 
pentru o grupare mai strânsă a alicelor), orificul de intrare este unic dar prezintă 
neregularități pe circumferință. Pot apărea şi orificii mici, izolate, la distanţe apropiate 
de cel central. Datorită dimensiunilor, formei şi greutăţii reduse proiectilele multiple au 


energia cinetică mai mică , deci o putere de pătrundere mai redusă, în majoritatea 

cazurilor ele rămânând în interiorul obiectului lovit, la capătul unui canal orb de 
pătrundere. 

În general pulberea utilizată la acest tip de muniţie este cea neagră, în urma arderii 
degajându-se o cantitate sporită de reziduuri ce se vor depune sub formă de urme 
secundare pe obiecte situate la distanţe mai mari, de ordinul metrilor, față de cazul 


pulberii coloidale. 


A 5. Cercetarea la faţa locului în infracțiunile comise cu arme de 
foc 
Activitățile principale desfăşurate de organele judiciare presupun căutarea, examinarea 


primară, fixarea, ridicarea şi transportul urmelor în vederea examinării lor în condiții de 
laborator. 
Măsurile imediate şi cu caracter general ce trebuiesc luate concomitent sunt: 
acordarea de asistență medicală victimei dacă este în viață; 
delimitarea locului faptei şi interzicerea accesului persoanelor neautorizate; 
strângerea de informaţii primare de la eventualii martori oculari; 
protejarea împotriva distrugerii ori contaminării a obiectelor sau suprafețelor purtătoare de 
urme. 
În continuare se cercetează amănunţit perimetrul locului faptei în vederea: 
descoperirii urmelor create prin săvârşirea faptei; 
descoperirii armei corp-delict; 
descoperirea urmelor de muniţie folosite; 
stabilirea locului de unde s-a tras; 
ridicării şi ambalării urmelor găsite. 
Urmele frecvent întâlnite în asemenea cazuri sunt: corpul victimei, urme de natură biologică 
(sânge, ţesuturi), cartuşe neexplodate şi resturi de muniţie (proiectile, tuburi arse), arma 
corp-delict sau componente ale acesteia, urme de picioare sau ale mijloacelor de transport, 
precum şi diferite obiecte pierdute sau lăsate intenţionat la locul faptei, etc. 
Arma poate fi descoperită la locul faptei abandonată de autor sau asezată în aşa fel încât să 
indice versiunea unei sinucideri, dar de foarte multe ori arma lipseşte şi trebuie căutată în 
perimetrul cercetat sau în locuri presupus a fi folosite de către cei suspectați. Odată 
descoperită arma se ridică manipulând-o în aşa fel încât să nu fie atinse suprafețele 
purtătoare de urme. Se asigură pentru a nu se declanşa accidental cu țeava îndreptată spre 


sol, apoi se verifică dacă mai are muniţie în camera de explozie şi în încărcător. Se 

protejează gura ţevii pentru ca să poată fi recoltate şi studiate reziduurile împuşcăturii în 
condiţii de laborator. Se examinează piesele armei consemnându-se poziţia în care au fost 
găsite. Ambalarea în vederea transportului se face în aşa fel încât să nu se distrugă, prin 
contact, eventualele urme existente pe suprafaţa armei. 

Gloanţele din corpul victimei sunt extrase de medic. La extragerea proiectilelor care au lovit 
diferite obiecte se are în vedere necesitatea de a nu crea urme sau deformaţii noi. Resturile 
de muniţie recuperate sunt aşezate separat în ambalaje corespunzătoare (cutii cu vată, 
puneguliţe sterile de plastic etc.), în aşa fel încât diferitele categorii de urme prezente pe 
suprafaţa lor să nu se distrugă sau contamineze. 

Urmele de sânge descoperite la faţa locului pot indica în funcţie de: 

culoare şi vâscozitate date legate de timpul scurs de la comiterea faptei; 

formă, dimensiune şi poziție informaţii referitoare la poziția participanților, la ansamblul 
acțiunilor desfăşurate în timpul săvârşirii infracțiunii. 

Prezenţa urmelor factorilor suplimentari poate furniza date despre distanța de la care s-a 
tras, ordinea executării focurilor provenite de la aceaşi armă, unghiul de orientare al ţevii 
faţă de obiectul atins şi alte informaţii legate de armă şi muniţia folosită. De menționat că în 
cazul tragerii printr-un obiect folosit ca paravan sau utilizîndu-se dispozitive de tipul 
amortizorului de sunet, urmele secundare pot lipsi chiar dacă ţinta s-a aflat la distanță mică 
faţă de locul tragerii. 

Stabilirea locului, distanţei şi direcției de unde s-a tras constituie o sarcină importantă a 
criminalistului. În principiu se porneşte de la aspectul general al locului faptei, se iau în 
considerație caracteristicile resturilor de muniție descoperite care oferă informații despre 
tipul de armă utilizat, urmele împuşcăturii primare, secundare sau de ricoşeu şi se are în 
vedere şi posibilitatea ca proiectilul să se fi aflat fie în faza ascendentă fie în cea 
descendentă a traiectoriei sale. Toate aceste date interpretate coerent pot conduce la aflarea 
poziţiilor părților implicate, chiar a reconstituirii întregului „film” al desfăşurării faptelor. 

În afară de probele materiale examinate, a căror interpretare duce la formularea unor ipoteze 
sau concluzii certe, criminalistul va avea în vedere şi conținutul declaraţiilor persoanelor 


implicate, indiferent de calitatea lor procesuală. 


§ 6. Expertiza balistico-judiciară 
Examinarea armelor, muniției, obiectelor purtătoare de urme ale împuşcăturii se face în 


cadrul expertizei balistice. Aparatura şi metodele utilizate sunt deosebit de variate pornind 


de la mijloce optice de mărit până la analize fizico-chimice de mare complexitate. 

Înaintea examinării armei şi a muniției propriu-zise se caută şi se ridică orice alte urme 
prezente pe suprafața acestora cum ar fi urmele de mâini, urme de sânge, urme ale altor 
substanţe. 
Armele sunt descrise mai întâi din punct de vedere al tipului, modelului, anului de fabricaţie 
(în acest sens există metode de reconstituire a seriei îndepărtate prin polizare de pe părțile 
componente ale armei). Apoi este verificată starea de funcționare, gradul de uzură sau 
integritatea pieselor componente (se pot face examinării nedistructive ale interiorului 
mecanismului prin gammagrafii). Se analizează cu ajutorul diferiților reactivi chimici sau 
prin cromatografie compoziția reziduurilor recoltate din interiorul ţevii şi a altor cavități ale 
armei. 
Gloanţele şi tuburile arse găsite la faţa locului se examinează în două etape. Întâi, li se 
stabilesc mărimea, forma, greutatea, numărul, lățimea şi sensul răsucirii urmelor de ghinturi 
imprimate pe ele. A doua etapă a examinării presupune compararea obiectelor în litigiu cu 
cele rezultate în urma tragerilor experimentale. 
Recuperarea tuburilor se face cu uşurinţă, în schimb recuperarea gloanțelor necesită 
utilizarea unor sisteme de capturare nedistructivă şi pe distanțe mult mai scurte decât bataia 
propriu-zisă a armei. În acest scop se folosesc cutii umplute cu vată sau parafină, sisteme de 
perdele din cauciuc sau cilindrii umpluţi cu apă. Tragerile în interiorul unor astfel de 
dispozitive permit recuperarea glontelui după distanţe de ordinul câtorva metri, datorită 
rezistenței mult mai mari pe care o întâmpină proiectilul la traversarea acestor materiale, 
comparativ cu aerul. Materialele parcurse nu vor crea urme suplimentare pe suprafața 
priectilului şi nu îl vor deforma, ceea ce va permite examinarea acestuia în condiții optime. 
Există posibilitatea examinării separate a cămăşilor celor două proiectile, dar cele mai 
bune rezultate se obțin prin utilizarea microscopului comparator destinat cercetărilor 
criminalistice de laborator. La urmele macroscopice se disting numărul ghinturilor, 
distanța dintre ele, lățimea lor, sensul de răsucire, se poate măsura înclinația lor care 
permite aflarea pasului ghinturilor, toate acestea fiind informaţii de gen care permit 
identificarea tipului de armă utilizat. Microurmele, sub formă de striații paralele, create 
de microrelieful ghinturilor, reprezintă caracteristicile individuale ale ţevii şi ele conduc 
la identificarea armei. La tuburile folosite diametrul, forma şi mărimea sunt 
caracteristici de grup, iar microurmele lăsate de camera de explozie pe suprafaţa tubului, 
ale cuiului percutor, extractorului, ejectorului constituie elemente individuale şi au 


aceeaşi valoare la identificarea armei ca şi microurmele de pe glonţ. 

Coincidenţa perfectă, dată de continuitatea liniară, între urmele de pe cămaşa glonţului 
sau tubului corp-delict şi urmele de pe cele trase experimental, conduce la concluzia că 
ambele au fost trase cu aceeaşi armă. În schimb, necoincidenţa dintre ele, nu poate duce 
la concluzia că n-au fost trase cu aceeaşi armă, deoarece în timpul scurs de la comiterea 
infracțiunii până la descoperirea armei, aceasta putea să sufere modificări de microrelief 


şi, astfel, microstriaţiile de pe obiectele comparate să fie diferite. "° 


16 Mircea Lop ct, pag.180. 

Capitolul IV 
Expertiza criminalistică a scrisului de mână 


Expertiza criminalistică a scrisului, denumită şi expertiză grafică sau grafoscopică, are 
ca obiect de cercetare scrisul de mână, considerat ca un ansamblu de mişcări şi deprinderi 
grafo-tehnice ?. 

Ea urmăreşte identificarea autorului unui scris, iar această identificare este posibilă 

fiindcă scrisul prezintă o mare calitate, aceea de a fi individual, propriu fiecărei 

persoane. Deoarece această individualitate a scrisului se manifestă prin caracteristicile 
sale generale şi speciale, analiza unui scris, precum şi compararea a două scrisuri, va 


trebui să aibă în vedere tocmai aceste elemente. 


Expertiza criminalistică a scrisului de mână reprezintă o activitate complexă şi trebuie 
pornit de la faptul că în toate domeniile criminalistice cercetarea are la bază metode generale, 
valabile pentru orice examinare cu caracter ştiinţific. Expertiza criminalistică se bazează pe 
diverse domenii ale ştiinţei, cum ar fi de exemplu expertiza scrisului care implică cunoştinţe 
de anatomie, fiziologie, psihologie lingvistică. 

Trebuie remarcat şi faptul că în domeniul grafismelor se ajunge la identificarea 
scriptorului pe o cale imediată, indirectă, întrucât se compară scrisul contestat cu scrisul 
persoanei bănuite, acesta din urmă dovedind în mod cert deprinderile sale grafice individuale. 

Pentru a se putea recurge la expertiza grafică e necesar să se strângă materialele de 
comparaţie, sarcină care revine organelor judiciare care solicită expertiza. E necesară şi 
stabilirea autenticităţii lor, lucru care este foarte dificil în cazul în care, spre exemplu, titularul 
acestora a dispărut ori a decedat. 

În cadrul expertizei grafice pot fi rezolvate două categorii de probleme: principale şi 
secundare. Între problemele principale putem aminti: identificarea autorului unui scris 
sub formă de text, identificarea unei persoane care a scris cifre, stabilirea autenticității 
semnăturii sau depistarea unei semnături false. Problemele secundare pot fi 
reprezentate de: stabilirea faptului că un scris este natural sau deghizat, dacă e afectat 
de semne de boală, bătrâneţe, dacă scrisul respectiv aparține unei singure persoane sau 
mai multor persoane, modalitatea de falsificare a unei semnături €. 

1.1. Materialele de comparaţie 

Materialele de comparaţie se împart în două categorii: piese preconstituite, executate 

anterior dispunerii expertizei, şi piese scrise la cerere, executate la cererea organului 

judiciar. 


58 


Strângerea materialelor de comparație este o sarcină ce revine în exclusivitatea organului 

judiciar care dispune expertiza. 
Piesele de comparaţie libere, denumite şi preconstituite, sunt realizate înafara 
procesului judiciar, de cele mai multe ori la o dată anterioară examinării. Ele trebuie să 
fie într-un număr amplu, cât mai aproape de scrisul în litigiu. Printre acestea amintim: 
cereri, scrisori, autobiografii, declaraţii. 
Aceste probe trebuie depuse în original şi ele trebuie să îndeplinească următoarele 
condiţii: să fie scrise în aceeaşi limbă cu actele de expertizat, să fie de acelaşi tip, să 
fie scrise la o dată cât mai apropiată de data examinării, pe cât posibil instrumentul de 
scris şi suportul să fie de acelaşi tip. 
Modelele de comparaţie scrise la cerere sau experimentale, constă în probe luate şi 
executate în vederea efectuării expertizei. Ele pot fi luate prin scriere liberă sau după 
dictare. Uneori aceste probe sunt insuficiente, iar problemele cele mai mari apar în 
cazul semnăturilor. 
Potrivit unor autori ar mai exista şi o altă metodă, şi anume, cea a probelor 
intermediare, întocmite după declanşarea procesului, dar care nu au valoarea probelor 
libere, deoarece la data întocmirii lor partea putea să presupună că se va ajunge la 
efectuarea expertizei şi că vor putea fi folosite ca materiale de comparaţie. Aceste pot 
consta în cereri de chemare în judecată, declaraţii, note explicative, notițe cu propuneri 
de probe, care au legătură cu cauza şi scrisori adresate rudelor sau cunoştinţelor. 
1.2. Fazele cercetării criminalistice a scrisului de mână 


Examinările prealabile 


Expertiza grafică parcurge fazele proprii oricărui proces de identificare criminalistică 
şi începe cu faza examinărilor prealabile care, deşi are un caracter auxiliar, se 
dovedeşte a fi foarte utilă, oferind posibilitatea de-a se înlătura nelămuririle din timp. 

Ea constă în examinarea actului pentru determinarea obiectului expertizei, constatarea 
faptului că scrisurile comparate corespund sau nu din punct de vedere calitativ şi dacă 


ele sunt suficiente, cercetarea împrejurărilor în care s-a solicitat expertiza. 


Analiza separată sau examinarea intrinsecă 


Inainte de-a compara scrisurile de expertiză pentru stabilirea identităţii sau 


neidentităţii lor, ele sunt examinate separat în scopul determinării caracteristicilor 

generale şi speciale fiecărei persoane, urmărindu-se dacă nu este vorba despre un fals 

prin imitare sau deghizare, inclusiv de un fals prin alterarea mecanică sau chimică a 

textului. Examinarea intrinsecă se continuă cu cea a obiectului de comparaţie. 
Cercetarea separată reprezintă faza „statică”” a examinării, pe când cercetarea comparată 
constituie faza „dinamică”?. Metoda de bază în examinarea separată este analiza prin care se 
stabilesc caracteristicile scrisului, dar pentru o cunoaştere perceptivă directă se va utiliza şi 
observația. Deci, în această etapă sarcina principală este de a determina şi de a reda cât mai 
fidel caracteristicile, creându-se astfel baza sintezei, adică a comparării şi a evoluării 


ulterioare. 


Examinările comparative 


Examenul comparativ reprezintă metoda de bază folosită de expert în identificarea 
criminalistică, şi conduce la stabilirea asemănărilor şi a deosebirilor dintre scrisul în 
litigiu şi cel de comparaţie. Examinarea se face direct pe scrisurile de comparație, dar 
de obicei se utilizează fotografii ale grafismelor. 

Esenţa examinării comparative constă în raportarea însuşirilor scrisului de identificat 
la cele ale scrisului identificator, respectiv a caracteristicilor generale şi speciale. 
Analiza comparativă merge de la general spre particular, apoi la individual, în 
conformitate cu ordinea logică a cunoaşterii, modul de realizare fiind influenţat de 
specificul înscrisurilor comparate. Specialiştii optează pentru recurgerea la mai multe 


procedee de comparare”. 


Finalizarea cercetării şi punerea concluziei 


În expertiza grafică concluziile nu se pot desprinde prin simpla relevare, ci doar dintr- 
o estimare a valorii de identificare prezentată de caracteristicile examinate. 
Deoarece scrisul nu este un proces mecanic, fiind supus influenţei a numeroşi factori şi 
datorită naturii sale variabile care nu permite reproducerea exactă în cele mai mici 
detalii nici chiar de către aceeaşi persoană, formularea unei concluzii trebuie precedată 
de evaluarea caracteristicilor grafice. Evaluarea reprezintă cea mai dificilă sarcină a 
expertului. 
Având în vedere aceste considerente, după cum au remarcat unii autori, o mare importanță o 
au „,idiotismele grafice”?. Aprecierea valorii identificatoare se face pe baza unor criterii 


subiective, a cunoştinţelor şi a experienţei profesionale ale expertului. Nu trebuie să deducem 


60 


că datorită acestei aprecieri subiective expertiza scrisului ar fi relativă. Aspectul obiectiv este 
dat de faptul că evaluarea respectivă devine o concluzie, adică un mijloc de probă în justiţie 
dacă se exteriorizează sub forma raportului de expertiză. 

Totodată, concluzia care rezultă în urma examinării comparative a două scrisuri este şi 
ea consecinţa unui proces de apreciere cu caracter subiectiv, pe baza cunoştinţelor şi 
experienței la care a ajuns expertul. Concluzia finală va trebui întotdeauna bazată pe 
combinația tuturor caracteristicilor generale şi speciale şi nu pe câteva caracteristici separate, 
oricât de valoroase ar fi acestea!. 

Această etapă, a formulării concluziilor, reprezintă ultima treaptă a procesului de 
identificare criminalistică. Concluzia reprezintă o judecată nouă, nu doar fiindcă are un 
caracter sintetic, ci şi datorită conţinutului informaţional distinct de cel al judecăților analitice 
anterioare. 

În funcţie de gradul de certitudine a părerii expertului şi de posibilităţile sale de 

rezolvare se disting mai multe tipuri de concluzii. 

Concluziile categorice sau certe constă într-un răspuns pozitiv sau negativ fără 
echivoc. Când concluziile se îndreaptă cu siguranţă în direcția identificării scriptorului, ele 
vor fi pozitive. Când însă persoana bănuită ca autor al unui scris se exclude, ne aflăm în 
prezența unei concluzii negative! La baza unei asemenea concluzii stă convingerea 
expertului că ansamblul calităților comune pe care le-a determinat între cele două scrisuri sunt 
irepetabile şi că provin de la un scriptor, sau dimpotrivă, că deosebirile dintre scrisuri sunt 
tipice, nefiind urmare a unei schimbări deliberate sau a variabilității grafismelor. Valoarea lor 
probantă constă în faptul că ele sunt concordante cu realitatea obiectivă. 

În ceea ce priveşte concluziile de probabilitate, ele reprezintă o părere dirijată în mod 

negativ sau pozitiv, dar în mod incert!?. Ansamblul caracteristicilor grafice din scrisul 

în litigiu nu reprezintă valoarea individualizatoare absolută, căci există posibilitatea 
apariției sale şi la alte scrisuri. Aceste concluzii sunt emise când examinarea 
comparativă nu este eficace. 

Deci, între cauzele care îl obligă pe expert să recurgă la aceste concluzii trebuie să 

menţionăm factorul cantitativ, adică volumul redus al scrisului în litigiu, respectiv o 

cifră, o menţiune scurtă, precum şi factorul calitativ, concluzia fiind determinată de 

prezența asemănărilor sau a deosebirilor a căror valoare identificatoare este redusă. 

Aceasta nu trebuie să fie concretizarea nesiguranţei expertului, materializare a unui 


dubiu total, după cum susține Edmond Locard. 

Ea oferă organului de urmărire penală sau de judecată o pistă pe care pot fi canalizate 
cercetările ulterioare, ajută la doborârea versiunilor de anchetă, atrage uneori atenţia asupra 
unor aspecte neobservate în momentul dispunerii expertizei, după cum observă S.A.Golunski. 

Trebuie să mai adăugăm şi faptul că există situații care pot determina imposibilitatea 

rezolvării problemei, în care stabilirea identităţii nu este posibilă nici măcar cu 

probabilitate. Este cazul unor semnături foarte reduse, cu trăsături neliterare, sau a 

unui număr redus de cifre. Şi asemenea concluzii trebuie motivate în aşa fel încât 

organul judiciar să aibă certitudinea că nu se pot obţine nici un fel de date din 
examinarea grafică. 

Merită reținută o afirmaţie făcută de Edmond Locard care sună în felul următor: „Nu 
vă considerați niciodată obligați să ajungeţi la concluzii mai ferme decât cele furnizate de 
cercetările tehnice... Dacă avem cea mai mică îndoială, s-o exprimăm.” 

Din prezentarea făcută trebuie să reținem că, o concluzie pentru a putea deveni adevăr 


ştiinţific, trebuie să aibă o dublă fundamentare, obiectivă şi subiectivă”. 

Raportul de expertiză 


Trebuie să precizăm că expertiza grafică se finalizează cu un raport de expertiză, 
adică un material scris care conține date privind expertiza precum şi concluzia la 
care a ajuns expertul. Expertul este obligat să respecte obiectul expertizei aşa cum 
a fost dispus de către organul solicitant. Totodată, el trebuie să răspundă la toate 
întrebările şi va aduce observaţii sau explicații suplimentare la cererea organului 
solicitant. Acestea se menționează în cuprinsul concluziei. 
Constatările expertului nu trebuie să omită nici una din tehnicile şi procedeele 
folosite, operaţiunile fiind consemnate în detaliu. 
În această privinţă părerile autorilor sunt împărțite. În timp ce unii dintre ei sunt 
de acord cu acest gen de raport, care ar putea dura luni de zile, alți autori conchid 
spre un raport sumar, care să se finalizeze cât mai repede cu putinţă. 
Credem că adoptarea unei căi de mijloc ar fi cea mai potrivită alegere, aspectele 
esențiale pentru fundamentarea concluziei nu ar trebui omise. 
Redactarea raportului cu acest minim de cerințe ar contribui la posibilitatea 
expertizei de a-şi atinge finalitatea". 
În cazul în care în urma examinării raportului de expertiză organul judiciar constată că 
expertul a omis să cerceteze unele aspecte ale cauzei sau că examinarea nu acoperă sfera 
tuturor aspectelor pentru a căror lămurire sunt necesare cunoştinţe de specialitate, se 
poate solicita efectuarea unui supliment de expertiză”. 
Raportul de expertiză este alcătuit dintr-o parte introductivă, o parte 
descriptivă şi concluzii şi, după cum se poate observa, acest raport marchează 


momentul final al activităţii de expertiză. 

Capitolul V 
Ascultarea persoanelor 


$1. Pregătirea ascultării primare 


Caracterul complex al probei testimoniale, importanţa sa în stabilirea adevărului 
în procesul judiciar, impune în egală măsură, o pregătire temeinică şi minuțioasă. De 
altfel obținerea unor declarații veridice şi complete, menite să ducă la aflarea adevărului 
este influenţată în mod hotărâtor şi de modul în care se face pregătirea ascultării. Nu de 
puţine ori, lipsa de pregătire ori superficialitatea în efectuarea acestei activități au drept 
consecință obținerea unor declaraţii de slabă calitate, repetarea ascultării cheltuieli inutile 
de timp şi forțe şi în ultimă analiză tergiversarea cercetărilor, cu urmări deosebite asupra 
finalității judiciare. 

Pentru ca ascultarea martorului să dea cele mai bune rezultate, este necesar să fie 
temeinic pregătită, prin studierea dosarului cauzei, cunoaşterea relaţiilor martorului cu 
învinuitul, poziția lui în cauza respectivă şi, în general, caracteristicile de bază ale 
personalităţii sale. De asemenea se va stabili când va avea loc ascultarea, ce forme de 
invitaţie se vor folosi cu fiecare martor, care vor fi problemele ce urmează a fi lămurite 
cu fiecare din ei, întrebările ce se vor pune şi în ce ordine, asigurarea prezenţei martorilor 
la data şi ora fixate pentru ascultare, asigurarea condițiilor în care se va desfăşura 
ascultarea. 

Ca primă fază a activităților pregătitoare, studierea dosarului cauzei se impune cu 
necesitate şi are un rol de prim ordin în asigurarea cadrului propice desfăşurării în bune 
condiții a acestei activități. O studiere atentă, competentă, calificată a întregului material 
existent în dosarul cauzei duce la evitarea unor consecințe negative în procesul ascultării. 
Pe bună dreptate se afirmă că, încă din această fază, organul de urmărire penală jalonează 
cu rigurozitate, prefigurează întregul traseu al probațiunii judiciare, în care ascultarea 
martorilor deține o pondere însemnată. 

Examinarea minuțioasă a materialelor cauzei are drept scop stabilirea, în primul 


rând, a faptelor şi împrejurărilor ce se impun a fi clarificate prin ascultare, persoanele 


1 C. Aioanițoaiei, V. Bercheşan, în Colectiv, op. cit. 1989 

care pot contribui la lămurirea lor, precum şi modul cum trebuie să se desfăşoare 
ascultarea pentru realizarea scopului urmărit. Cunoscând problemele care urmează a fi 
lămurite prin ascultare, organul judiciar are posibilitatea să determine ce persoane au 
perceput sau ar fi putut să perceapă faptele şi împrejurările de fapt referitoare la cauză şi 
care pot contribui, prin declaraţiile lor, la elucidarea diverselor aspecte ale acestora. 

Cu ocazia stabilirii persoanelor care urmează a fi ascultate în calitate de martor, 
trebuie determinată o anumită ordine de prioritate, punându-se baza pe anumite criterii. 15 
Astfel, în primul rând trebuie avute în vedere persoane care cunosc fapte, date, 
împrejurări referitoare la activitatea ilicită desfăşurată. Apoi, trebuie avut în vedere 
modul în care persoanele care urmează a fi ascultate în calitate de martori au luat 
cunoştinţă despre faptele şi împrejurările pe marginea cărora vor trebui să facă declaraţii, 
prioritate având, evident, cele care au perceput nemijlocit. Aceasta nu înseamnă că 
trebuie omise persoanele care au luat cunoştinţă indirect despre faptele, împrejurările ori 
stările de fapt care au avut loc. 

În timpul studierii materialelor cauzei se impune să se acorde atenţie deosebită 
atât faptelor şi împrejurărilor la care martorii pot face declarații cât şi altor împrejurări 
cum ar fi: rolul martorilor în elucidarea anumitor aspecte ale cauzei, condiţiile perceperii 
faptei în legătură cu care vor fi ascultați, momentele infracțiunii ce ar putea influența 
perceperea în raport cu pregătirea şi vârsta martorilor, raporturile martorilor cu părțile din 
proces, personalitatea acestora ş.a. Pe baza acestor date se stabilesc direcțiile ascultării, ce 
anume se poate obţine de la fiecare martor în parte şi, totodată, condiţiile obiective şi 
subiective care au putut influența procesul formării declarațiilor. 

Atunci când se selectează martorii, în raport cu natura infracțiunii comise, trebuie 
avute în vedere şi persoanele care cunosc modul cum şi-a petrecut timpul făptuitorul într- 
o anumită perioadă, cele ce pot furniza informații cu privire la modul de viață şi 
comportarea acestuia şi, nu în ultimul rând, persoanele care prin declarațiile lor pot 
contribui la verificarea apărărilor formulate de către învinuiți sau inculpaţi, ori la 
caracterizarea acestora, deoarece o mare atenţie trebuie acordată martorilor indicaţi de 
către învinuiți sau inculpaţi pentru dovedirea nevinovăţiei lor, susținerea argumentelor 


invocate în apărare, dovedirea alibiurilor pe care şi le-au creat. 


15 C, Aioaniţoaie, I-E. Sandu , în Colectiv, op. cit. p. 132 

Orientându-se asupra persoanelor care trebuie ascultate, organul judiciar trebuie 
să țină cont de măsura în care declaraţiile diverşilor martori pot contribui la aflarea 
adevărului. Nu numărul mare de persoane ascultate, ci conținutul declarațiilor obținute 
contribuie la realizarea acestui deziderat. Aspectul calitativ al problemei trebuie să fie o 
preocupare constantă a tuturor organelor care desfăşoară această activitate procesuală. 

Nu numai atunci când în pricina dată urmează a fi ascultați un număr mare de 
martori nu numai în cauzele ce comportă un anumit grad de complexitate, ci ori de câte 
ori anumite aspecte ale pricinii pot fi precizate prin declaraţii ale martorilor, rezultatul 
studiului materialelor cauzei trebuie să îmbrace forma scrisă, organul judiciar trebuie să 
noteze toate împrejurările importante, toate aspectele ce urmează a fi dovedite, deoarece 
acestea vor sta la baza elaborării planului de ascultare a martorilor. 

Materializarea în formă scrisă a rezultatelor studierii datelor cauzei e impusă pe 
de o parte de limitele fireşti ale capacității de conservare în memorie a informațiilor, iar 
pe de altă parte de însăşi natura activității de cercetare a infracţiunilor, de frecvenţa 
probei testimoniale în procesul penal. 

Identificarea şi precizarea cercului de persoane ce urmează a fi ascultate în 
calitate de martori este o problemă destul de delicată, care este necesară pentru stabilirea 
tacticii adecvate care va fi folosită pe parcursul ascultării. Cunoaşterea martorilor 
presupune obţinerea şi analizarea unor date despre persoanele ce urmează a fi ascultate. 
În afara datelor de identificare trebuie să fie obţinute cât mai multe informaţii legate de 
trăsăturile psihice ale persoanelor ce urmează să depună mărturie. 

Pentru caracterizarea personalității martorilor este necesar să se cunoască: 

- gradul de dezvoltare a gândirii 

- interesele predominante de prezența cărora depinde, în mare măsură, calitatea 
perceperii. 

- starea sănătăţii în momentul perceperii 

- mediul în care trăiesc, cu efect direct asupra experienţei, intereselor etc. 

- profesia şi ocupația 

- trăsăturile de caracter - hotărât, nehotărât, liniştit, agitat, vesel, trist, curajos, 


sensibil, atent, nervos, impresionabil etc. 

La toate cele amintite se mai adaugă apartenenţa politică, concepția despre lume 
şi viață, vârsta, antecedentele penale ş.a. 

Dispunând de asemenea date, organul judiciar poate aborda ascultarea martorului 
de pe o poziţie care să-i asigure folosirea celor mai eficiente procedee tactice în vederea 
obținerii unor declaraţii complete, sincere şi veridice. 

De cele mai multe ori, ordinea chemării martorilor nu e indiferentă: natura cauzei, 
circumstanţele în care aceasta se înscrie, împrejurările ce urmează a fi precizate prin 
ascultarea martorilor, natura raporturilor existente între martori, necesitatea de a 
împiedica contactul între martori şi părți, reclamă chemarea martorilor într-o ordine sau 
alta. Astfel, uneori se iveşte necesitatea chemării succesive a martorilor, la anumite 
intervale de timp, pentru a se evita contactul dintre ei. Alteori, tot considerente de ordin 
tactic, legate de obiectul declaraţiilor martorilor, impun chemarea acestora deodată. În 
astfel de situații, chemarea în acelaşi timp a martorilor e dictată şi de necesitatea 
confruntării lor în cazul constatării unor neconcordanţe între declaraţii. 

Participarea la proces, fie şi în calitate de martor, reprezintă, pentru multe 
persoane, o împrejurare cu rezonanţe deosebite; multe dintre acestea vin în contact pentru 
prima dată cu un cadru puţin sau deloc familiar-mediul judiciar. De aceea, 
încunoştiințarea martorului asupra datei şi organului judiciar în faţa căruia acesta 
urmează a se prezenta, declanşează o anumită stare emoțională sub imperiul căreia acesta 
cu greu poate rezista tentaţiei de a se confrunta cu ceilalți martori asupra atitudinii pe care 
o vor adopta în fața organului judiciar, asupra aspectelor pe care le vor releva. Această 
luare de contact, această confruntare dintre martori include în sine posibilitatea 
influențării declarațiilor. 

Alteori, când martorii nu se cunosc, precum şi atunci când deşi cunoscuţi, din 
diverse motive, până în momentul prezentării la chemarea organului judiciar nu ştiu ce 
atitudine vor adopta ceilalți, prilejul de a se confrunta e oferit, cel mai adeseori de 
chemarea în acelaşi timp a tuturor martorilor, de întâlnirea în localul organului judiciar. 
Dacă acestea sunt cauzele ce explică posibilitatea influențării martorilor, cu repercusiuni 


dintre cele mai dăunătoare asupra veridicităţii declaraţiilor, mijloacele de contracarare a 


1 A. Ciopraga, op. cit., p. 204 

acestei tendințe rezidă în organizarea chemării astfel încât să se reducă la minimum 
pericolul comunicării între cei ce urmează a fi ascultați în aceeaşi cauză. 

Realizarea acestor deziderate presupune alegerea judicioasă a modalităţii de 
încunoştiințare a martorului asupra datei, orei şi organului judiciar în faţa căruia acesta 
trebuie să se prezinte. În funcţie de interesele cauzei organul judiciar poate recurge la 
citarea după normele obişnuite (organele poştale sau prin agenți însărcinaţi cu înmânarea 
citaţiilor) la invitaţia scrisă sau verbală (de pildă, cu ocazia unei întâlniri cu martorul), la 
invitaţia telefonică la domiciliu sau la locul de muncă (de exemplu, chemarea neîntârziată 
a unui martor prin ale cărui declaraţii, învinuitul sau inculpatul tinde să dovedească 
alibiul invocat pentru a se evita punerea de acord a acestora). 

Nu numai pericolul comunicării între martori, ci şi alte consecinţe defavorabile se 
răsfrâng asupra calității depozițiilor, impun organizarea atentă a chemării martorilor. 
Astfel, citarea unui număr mare de martori ce urmează a fi ascultați în aceeaşi zi conduce 
adeseori, la pierderi inutile de timp, la crearea unei stări de iritare, de nemulțumire într-un 
cuvânt la crearea unei atmosfere improprii obținerii unor depoziţii concrete şi exacte. 
Martorul aflat sub stăpânirea acestei stări şi la gândul că ar putea fi chemat din nou în faţa 
organului judiciar, de regulă expediază depoziţia într-un timp scurt, deliberat trece sub 
tăcere împrejurări care îi sunt cunoscute, în dorinţa de a convinge organul judiciar că 
declaraţiile sale sunt inutile. 

Alegerea locului unde martorii urmează a fi ascultați este de multe ori determinată 
de considerente de ordin tactic. Legea nu fixează un loc anume. Aşa fiind, ascultarea se 
poate face acolo unde organul judiciar consideră că acesta poate exercita o influenţă 
favorabilă obținerii declaraţiilor, după cum, alteori, alegerea locului e impusă de situația 
în care se află cel ce urmează a fi audiat. 

De regulă, martorii sunt ascultați la sediul organului judiciar. Alteori, martorii pot 
fi ascultați la locul unde se află la un moment dat, adică la domiciliu sau la locul de 
muncă (când este necesară ascultarea de urgență a martorului sau e necesară realizarea 
surprinderii), sau, în cazul martorilor a căror sănătate nu le îngăduie să se prezinte la 
sediul organului judiciar, la locul unde se află sub îngrijire (instituţie medicală, domiciliu 
etc. ) iar în cazul celor aflaţi în executarea unei pedepse privative de libertate la locul 


unde sunt internaţi. Când se scontează în forța evocatoare a locului săvârșirii infracțiunii 

martorii pot D ascultați la faţa locului. Este interzisă ascultarea martorului la domiciliul 
învinuitului sau al altor persoane care sunt interesate ca rezolvarea cauzei să se facă în 
favoarea lor. Nu este recomandabilă audierea la sediile unor persoane juridice, a unor 
instituţii, servicii administrative ş.a.” 

În anumite pricini penale declaraţiile unor martori au un rol decisiv, de aceea, 
cunoaşterea personalităţii celui de la care emană mărturia, sub raportul condiţiei sale 
morale, se dovedeşte a fi indispensabilă. 

Calea pentru obținerea informațiilor care să prezinte în adevărata lumină pe cel ce 
apare în calitate de martor o constituie investigațiile, culegerea de date asupra 
personalității martorului. Astfel de informaţii trebuie să pună la îndemâna organului 
judiciar utile elemente de apreciere a martorului sub raportul creditului moral de care se 
bucură în mediul social căruia îi aparține, adică elemente din care să se desprindă 
considerația de care se bucură în rândul celor din jur, conduita acestuia în familie, la locul 
de muncă, în societate. 

Valoarea acestor informaţii de ordin general, menite a contura trăsăturile 
caracteriale ale martorului, se completează în mod util cu acele elemente care indică 
poziția reală a martorului față de părți şi pricină, cum ar fi raporturile de rudenie sau de 
altă natură cu învinuitul sau inculpatul”! (amiciţie, duşmănie, de asemenea nu trebuie 
uitat că fiecare persoană, în funcție de trăsăturile sale morale, interpretează diferit faptele 
de genul celei săvârşite, producând în conştiinţa martorilor sentimente de revoltă, de ură 
faţă de infractori, unele persoane socotesc aceste fapte manifestări condamnabile, pentru 
altele, poate, sunt comportări fireşti într-o societate, deşi reprobabile, iar altele le găsesc 
chiar o justificare)”, de interesare materială sau morală în rezultatul cauzei. În fine, 
acestora li se adaugă necesitatea cunoaşterii unor trăsături psihice şi temperamentale 
definitorii. 

Utilitatea culegerii acestor informaţii sub un dublu aspect: pe de o parte astfel de 
elemente îngăduie organului judiciar să-şi formeze o imagine mai mult sau mai puţin 
fidelă asupra celui ce apare în fața sa şi pe această bază să acorde declarațiilor sale 


creditul cuvenit, să le aprecieze exact în contextul probelor, iar pe de altă parte, în funcție 


% E. Stancu, Criminalistică, Bucureşti, Ed. Actami, vol. 2, 1995, p. 69 
"TC Suciu, op. cit., p. 582 
?? 1. Mircea, op. cit., p. 249 

de trăsăturile de caracter, psihice şi temperamentale, să adopte procedeele tactice cele mai 
adecvate. 

Fără a fi indispensabil, planul de ascultarea al martorilor este rezervat cazurilor 
importante, cu adevărat dificile.” Utilitatea unui asemenea plan se resimte mai cu seamă 
în acele pricini în care natura şi sfera informațiilor presupuse a fi cunoscute martorului 
comportă un anumit grad de dificultate (de pildă, declaraţiile martorului privesc 
împrejurări legate de fapte comise într-un domeniu de strictă specialitate, mai puțin 
cunoscut organului judiciar), când mărturia prezintă o importanță deosebită în pricina 
dată (constituie singura sursă de informare sau datorită ponderii pe care o deține în 
ansamblul probelor e de presupus că va influenţa în bună măsură soluţia cauzei) precum 
şi atunci când activitatea de strângere a probelor efectuată până în acel moment 
(declaraţiile învinuitului sau inculpatului, cercetarea la fața locului, percheziția etc. ) 
învederează necesitatea precizării sau verificării prin declarațiile martorului a unui 
însemnat număr de aspecte. În cauzele mai puţin complicate precu şi atunci când 
declaraţiile martorilor au un obiect restrâns, elaborarea unui plan nu e necesară. În astfel 
de cazuri simpla notare a împrejurărilor ce urmează a fi dovedite, precum şi ordinea 
precizării lor se dovedesc a fi suficiente. 

Elaborarea planului de ascultare a martorului se plasează în momentul final al 
activităţii de pregătire în vederea audierii şi se întemeiază pe acele elemente rezultate în 
urma studierii materialelor cauzei, a precizării cercului de persoane, a modalității şi 
ordinii de chemare a martorilor, a culegerii de informaţii cu privire la martorii importanţi. 

Planul de ascultare al martorilor atribuie aceste activități cu caracter organizat, 
evită posibilitatea rămânerii nelămurite a unor aspecte, de asemenea evită posibilitatea 
chemării martorilor pentru a fi reaudiați într-un cuvânt asigură acel cadru propice pentru 
obținerea unor declaraţii complete şi fidele. 

Practica s-a fixat asupra următoarei succesiuni a problemelor pe care trebuie să le 
cuprindă planul de ascultare: indicarea într-o anumită ordine a împrejurărilor ce urmează 
a fi precizate, întrebările într-o succesiune firească prin care se tinde la stabilirea 
împrejurărilor necunoscute, precizarea datelor deja existente în legătură cu acele 


împrejurări precum şi alegerea momentului ascultării fiecărui martor. 


SR, Ciopraga, op. cit, p. 208; I. Mircea, op. cit., p. 249-250 

Adaptarea planului la situațiile neprevăzute solicită organului judiciar o deosebită 
gândire tactică, spirit de observaţie, capacitatea de a se orienta şi rezolva aspectele nou 
apărute, să dea dovadă de o mare răbdare, să aibă simţul detaliului, cunoştinţe 
aprofundate de psihologie practică şi un spirit de analiză foarte dezvoltat.”“ 

Aşadar, obținerea unor declaraţii complete şi fidele este condiționată, în bună 
măsură, pe de-o parte, de condiţiile în care se desfăşoară ascultarea, iar pe de altă parte, 
de atitudinea, de comportarea organului judiciar față de cel audiat. 

Organul judiciar trebuie să manifeste o atitudine plină de interes faţă de martor şi 
depoziţia sa. În această privință organul judiciar trebuie să explice că faptul de a depune 
mărturie reprezintă o îndatorire, să sublinieze importanța declaraţiilor sale sincere pentru 
aflarea adevărului, pentru înfăptuirea Justiției. 

Interesul față de depozițiile martorului trebuie să rezulte nu numai din explicaţiile 
date, din sublinierile făcute, ci să se degaje din întreaga atitudine a organului judiciar. 
Calmul, seriozitatea, obiectivitatea organului judiciar, atitudinea plină de înţelegere față 
de cei care datorită emotivităţii sporite, nivelului de instrucţie redus sau faptului de a 
apărea pentru prima dată în fața unui organ Judiciar, prezența publicului, solemnitatea 
dezbaterilor fac ca martorul, de multe ori, să fie reticient, să-şi cântărească spusele, 
deoarece e convins că afirmaţiile sale sunt urmărite şi apreciate într-un anumit fel, prin 
prisma intereselor şi poziţiilor lor, de toți cei de față, să comită inexactități sau să 
întâmpine dificultăţi la expunerea faptelor. 

Stăruinţa în cunoaşterea adevărului, interesul manifestat față de depoziţiile făcute 
constituie factori care asigură acea atmosferă de încredere favorabilă unei comunicări 
directe de la om la om, fac să sporească prestigiul organului judiciar, conving martorul de 
inutilitatea ascunderii adevărului. 

Dimpotrivă, atitudinea pasivă, indiferentă față de cele relatate de martor, graba, 
impresia că ceea ce relatează martorul e bine cunoscut organului judiciar, sau chiar o 
subliniere în acest sens, necunoaşterea materialului cauzei constituie stări ce se transmit 
martorului, îl conving că organul judiciar duce o muncă formală şi poate fi uşor indus în 


eroare. Lipsa de preţuire a organului judiciar față de declarațiile martorului se va reflecta 


?4 A. Ciopraga, op. cit., p. 209; M. Basarab, op. cit., p. 280 

în lipsa de interes a martorului față de declarațiile pe care le va da, ceea ce se va răsfrânge 
negativ asupra plenitudinii şi fidelității mărturiei. 

Succesul ascultării depinde în mare măsură de modul în care se reuşeşte 
apropierea martorilor, iar dificultatea constă în aceea că personalitatea fiecărui martor 
este individuală, fiecare persoană reprezintă un unicat. Ori, măiestria celui ce conduce 
ascultarea constă tocmai în a găsi pentru fiecare un limbaj comun, o "abordare 
individuală" în ştiinţa de a "citi" psihologia martorului şi a realiza contactul psihologic cu 
acesta. 

Pe lângă acestea în timpul ascultării trebuie creată ambianța propice: biroul în 
care urmează a se face ascultarea trebuie mobilat sobru, fără obiecte în plus sau 
nepotrivite (de pildă tablouri, statuete, etc.), ordinea desăvârşită, toate au rolul de a nu 
distrage atenția martorilor de a nu se repercuta perturbator asupra capacității de 
comunicare a faptelor. 

Din toate cele expuse rezultă importanța ce trebuie acordată pregătirii ascultării 
martorilor, în toate laturile sale componente. Numai realizând această activitate la 
parametrii calitativi maximi se va putea desfăşura ascultarea în condiţii optime, iar 


rezultatele obţinute vor servi la aflarea adevărului şi la justa soluţionare a cauzei. 


$2. Fazele ascultării primare a martorului. 


Ascultarea propriu-zisă a martorilor reprezintă momentul în care se pune în 
evidenţă rolul regulilor de efectuare a acestui act procedural, act cu largă relevanță în 
stabilirea faptelor şi împrejurărilor unei cauze, într-un cuvânt, la aflarea adevărului. 

Ascultarea primară a unui martor parcurge trei etape principale, respectiv procesul 
ascultării primare a martorului este marcat în ştiinţa criminalisticii de trei faze, anume 
verificarea identității şi ascultarea cu privire la datele personale, relatarea liberă, 
adresarea de întrebări şi ascultarea răspunsurilor. 

Aceste faze ale ascultării corespund cu totul cerințelor criminalisticii. 


A. Discuţiile prealabile” 


? 1. Mircea, op. cit. p.258 

Aceste discuţii sunt purtate cu martorul înainte de relatările libere pe care le face 
în legătură cu fapta cercetată, după aprecierea domnului profesor Ion Mircea, sunt bine 
venite ca metodă tactică în procesul primei audieri, deoarece prin ele, de cele mai multe 
ori, se poate atinge un dublu scop. Pe de o parte, aceste discuţii ar contribui la coborârea 
tensiunii trăirilor emoţionale ale martorului la nivelul activ normal, mărindu-i în acelaşi 
timp încrederea în persoana organului judiciar. Pe de altă parte, tot procesul acestor 
discuţii, desfăşurat într-o atmosferă de continuă destindere sufletească, deschide 
organului judiciar posibilitatea să-şi formeze o imagine despre concepțiile morale ale 
persoanei ascultate, nivelul său de cultură, pasiunile, preocupările extraprofesionale, 
caracterul şi temperamentul ei, etc. 

Aceste discuţii prealabile urmează imediat după luarea datelor personale, martorul 
fiind solicitat să răspundă cu privire la datele de identificare - nume, prenume, etate, 
adresă, şi ocupație”, urmărindu-se şi confruntându-se răspunsurile acestuia cu menţiunile 
din actul de identitate, aducerea la cunoştinţă a obiectului ascultării, atenţionarea că au 
obligația să spună numai adevărul şi să nu ascundă nimic din ceea ce ştie în legătură cu 
fapta cercetată şi rostirea jurământului prevăzut de legea procesual penală. 

Discuţiile prealabile pot să se refere la cele mai felurite activităţi profesionale, 
preocupări ştiinţifice, tehnice, literare, artistice sau sportive. Este bine, însă, ca organul 
Judiciar, după ce cunoaşte, în general, pasiunile martorului să dirijeze discuțiile prin 
întrebări subtile, cu manifestări de interes din partea sa, spre acele teme în care martorul 
se simte competent să discute ca un om cunoscător în materie, poate chiar mai bine 
informat decât interlocutorul său, deoarece în asemenea stări spirituale îşi exteriorizează, 
voluntar sau involuntar, întreaga sa personalitate. Mai mult chiar, dacă organul judiciar 
dispune de date concrete despre activitatea mai recentă a martorului, locurile în care s-a 
aflat în ultima vreme, persoanele cu care a colaborat la elaborarea anumitor lucrări sau a 
fost cu ele în excursii, la munte, la baluri ori la petreceri de altă natură, nu este lipsit de 
sens să-l antreneze în discuţii despre asemenea întâmplări, prin întrebări concrete, dar 


ținând seama de personalitatea martorului sunt potrivite astfel de procedee. 


% N. Volonciu, "Tratat de procedură penală", Bucureşti, Partea generală, Volumul I, Editura PAIDEIA, 
1997, p.171; I. Neagu, "Tratat de procedură penală", Bucureşti, Editura PRO, 1997, p.237; Gh. Mateuţ, 
"Procedura penală", Partea generală, Volumul II, Bucureşti, Editura Lumina Lex, 1998, p.104. 

Drept consecinţă, discuţiile prealabile, purtate cu martorul pe teme cu totul 
diferite de scopul ascultării, însă deloc străine persoanei sale, conduc treptat la crearea 
unei încrederi reciproce a interlocutorilor. Câştigarea încrederii martorului, apropierea sa, 
reducerea tensiunii emoționale, într-un cuvânt crearea climatului psihologic favorabil 
confesiunii se obține prin discuţii libere, prin abordarea degajată a unor probleme care nu 
intră imediat pe terenul investigat, dar care privesc persoana martorului.”” 

Subliniem că atitudinea calmă, încurajatoare sobră, civilizată, dar nu rigidă, 
trebuie menţinută pe întreaga perioadă a ascultării martorului, în special în ipoteza primei 
audieri, când anchetatorul şi martorul se află la primul lor contact.” 

Parcurgând această etapă, organul judiciar pe lângă faptul că-şi îndeplineşte 
obligaţiile prevăzute de legea procesual penală, are posibilitatea să studieze martorii, să 
observe modul cum reacţionează faţă de situaţia în care se află, să desprindă concluzii 


prețioase pentru adoptarea tacticii de ascultare. 


B. Faza relatărilor libere 


Relatarea liberă sau spontană ori ascultarea povestirii martorului”” începe cu 
invitaţia din partea organului judiciar ca martorul să prezinte prin viu grai, cu cuvintele 
sale, tot ce cunoaşte despre infracțiune şi persoanele implicate în săvârşirea ei. Această 
etapă începe aşadar prin adresarea unei întrebări generale, denumită întrebare temă - de 
natură a da posibilitatea martorilor să declare tot ceea ce ştiu în legătură cu faptele sau 
împrejurările pentru a căror lămurire au fost solicitați să depună. De exemplu ` "Arătaţi ce 
cunoaşteţi în legătură cu accidentul de circulaţie produs la data de .... în locul ... ?" ori: 
"Ce cunoaşteţi în legătură cu împrejurările săvârşirii furtului din data de ... în paguba ...?" 

Adresâdu-li-se o astfel de întrebare generală, martorii au posibilitatea să 
povestească faptele, împrejurările în succesiunea lor logică, firească, să prezinte tot ceea 
ce cred că ar interesa cauza, fără ca relatarea să fie limitată prin intervențiile celui care 


conduce ascultarea. 


? 1. Mircea, Despre tactica audierii primare a martorului, în Studia Universitas Babeş-Bolyai, 
Jurisprudentia, Cluj-Napoca 1973, p. 273 

"E Stancu, op. cit, p. 71 

Un rol deosebit pentru clarificarea problemelor prin relatarea liberă îl are 
atmosfera proprie povestirii martorilor, realizată de către cel care conduce ascultarea. 
Pentru aceasta, ascultarea trebuie să fie făcută cu răbdare, calm şi atenţie. Relatările libere 
ale martorului trebuie să se desfăşoare, pe cât posibil, fără intervenţia organului 
judiciar. În acest sens, se recomandă ca persoana care conduce audierea să nu intervină în 
cursul expunerii prin întrebări, manifestări de nerăbdare, mimică de aprobare sau 
dezaprobare a celor declarate“. Intervenţiile prin întrebări nesugestive pot să fie utile 
ascultării numai când se observă că martorul, intenționat sau întâmplător, se abate în 
expunerea sa de la obiectul audirii, denaturând realitatea.” Asemenea denaturări se pot 
produce prin adăugarea din partea lui la ceea ce cunoaşte, omisiunea unor secvenţe din 
procesul săvârşirii infracțiunii sau a unor situaţii cunoscute, dar pierdute din vedere sau 
ascunse intenționat, înlocuirea unor persoane sau întâmplări cu altele ori transformând 
unele situaţii reale cu altele.” Indiferent de ce natură ar fi denaturările din relatarea liberă 
a martorului, organul judiciar este chemat să găsească cea mai potrivită cale de a-l 
readuce la obiectul ascultării fără să-i facă observaţii, apostrofări, amenințări sau 
aprecieri nefavorabile asupra datelor deja prezentate de martori. O asemenea atitudine nu 
face decât să pună pe martori în dificultate, să-i inhibe, să-i îndepărteze ori să determine 
poziția refractară a acestora, cu efect direct asupra calității declarației. 

Avantajele relatărilor libere ale martorului în procesul ascultării sale primare sunt 
multiple. În primul rând, ele evidenţiază limitele cunoştinţelor martorilor la împrejurările 
cauzei şi a persoanelor implicate în săvârşirea ei. Apoi, prin fluenta relatărilor libere se 
reduce foarte mult influența organului judiciar asupra persoanei martorului. Un alt 
avantaj al acestor relatări libere rezidă în faptul că, prin ele, martorului i se deschide 
posibilitatea de a prezenta ceea ce cunoaşte în cauză printr-o povestire spontană, fără 
oprelişti artificiale, prin cuvintele şi gesticulaţiile sale. În fine, relatările sub această 
formă de prezentare deschid organului judiciar posibilitatea să facă aprecieri asupra 
nivelului de dezvoltare a proceselor psihice, temperamentului, stării de emotivitate şi 
gradului de cultură a martorului. Pentru a ilustra cele expuse exemplificăm prin 


următoarea speță, respectiv cu Dosarul nr. 92/P/1991 aparținând Tribunalului Judeţului 


3 T Bogdan, "Curs de psihologie juridică”, Bucureşti, 1957, p.213. 
31 M. Basarab, op. cit, p. 285; C. Suciu op. cit., p. 583 
32 T, Bogdan, op. cit., p. 214 

Bihor. Analizând declarația martorului P. V., care printr-o relatare spontană a prezentat 
tot ce cunoaşte în legătură cu fapta comisă asupra prietenei sale B.V. care fund lipsită de 
libertate în mod ilegal, prin constrângerea ei de a nu părăsi locuința unde a fost condusă 
forțat, după care a fost violată, a oferit posibilitatea organelor judiciare să aprecieze starea 
puternică de emotivitate a martorului, care era pentru prima dată în contact cu Justiţia, 
aflându-se şi sub şocul nefastei întâmplări suferite de prietena sa. 

Ascultarea poate lua sfârşit după parcurgerea acestei etape, atunci când, în cadrul 
relatărilor libere, martorii au lămurit complet toate faptele sau împrejurările pentru care 
au fost solicitaţi să depună. Astfel martorul C.N. lămurind împrejurările în care inculpatul 
V.N. a furat unele obiecte după ce a forțat în timpul nopții uşa de la intrarea 
apartamentului vecinului său, ocazie cu care infractorul a găsit pe masa din casă cheile de 
contact de la motoreta părții vătămate, a luat-o şi pe aceasta şi a folosit-o conducând fără 
a avea permis, după care a readus-o la locul ei, moment în care a fost surprins de martorul 
C.N. care venea acasă şi întrebându-l ce face cu motoreta, acesta a răspuns că este a lui 
lucru suspect pentru că C.N. ştia cu exactitate cine este proprietarul motoretei. Ascultarea 
a putut lua astfel sfârşit deoarece în cadrul relatărilor libere martorul C.N. a lămurit toate 
faptele pentru care a fost solicitat să depună.” 

Ascultând povestirea organul judiciar trebuie să-şi noteze - în mod discret - atât 
faptele, împrejurările, datele destinate a fi consemnate în declarațiile martorilor, cât şi 
problemele, aspectele neclare, omisiunile cu privire la care constată ezitări sau 
contraziceri, urmând ca pe baza lor să fie formulate întrebări pentru etapa ascultării 


dirijate.” 


C. Faza întrebărilor şi de ascultare a răspunsurilor 


Urmează relatările libere, dacă martorul nu este suficient de clar în expunerea sa, 
scapă anumite detalii, pe care - din alte date ale cauzei - rezultă că le cunoaşte sau în 
situațiile de rea-credință în prezentarea datelor ce au legătură cu fapta cercetată. 

În această fază a ascultării martorului, organul judiciar are posibilitatea să 


formuleze întrebări concrete şi clare în legătură cu toate chestiunile ce interesează 


"7 Dosar nr. 92/P/1991 Tribunalul Județului Bihor 
SA Bercheşan, T. Stănică, op. cit, p. 102-103; C. Aioaniţoaie, I-E. Sandu, op. cit., p. 141 

cercetarea criminalistică a faptei, chestiuni încă neclarificate prin relatările martorului. 
Unii autori “susţin ideea potrivit căreia întrebările ce urmează a fi puse martorului ar 
trebui pregătite din timp de către organul judiciar încă înainte de începerea ascultării. Alți 
autori“S, însă, cărora ne raliem şi noi, se situează la polul diametral opus, considerând că 
pregătirea din timp a întrebărilor n-ar avea sens logic din următoarele considerente: 
înainte de audiere organul judiciar încă nu ştia ce cunoaşte martorul despre fapta 
cercetată şi în ce anume circumstanțe obiective şi subiective a perceput şi păstrat în 
memorie infracțiunea, apoi martorul arată în relatările libere ceea ce ştie despre faptă şi în 
ce condiţii a perceput cele cunoscute, lăsând astfel fără obiect multe dintre întrebările 
dinainte pregătite, în sfârşit, multe din întrebările care se cer a fi puse martorului sunt 
determinate de relatările sale libere. Dar aceasta nu exclude libertatea organului judiciar 
ca în funcţie de particularitățile infracțiunii şi ale martorului, să-şi delimiteze în prealabil 
sfera datelor pe care doreşte să le clarifice prin ascultarea martorului respectiv. 

În general, întrebările din ultima fază a ascultării au drept scop completarea 
relatărilor libere, prin precizarea unor situații ori secvențe din procesul săvârşirii 
infracțiunii, convingerea organului judiciar de siguranţa martorului în privința datelor 
prezentate, iar uneori determinarea martorului să revină asupra denaturărilor din 
expunerea sa şi să facă declaraţii sincere. Dar pentru succesiunea prezentării lor ar putea 
fi ordonate în trei categorii, în atenție fiind momentul săvârşirii infracțiunii. Adică, prima 
categorie de întrebări să privească unele situaţii anterioare infracţiunii, a doua din timpul 
săvârşirii ei şi a treia cele referitoare la unele întrebări ulterioare. 

1. Prima categorie de întrebări adresate la început martorului ar urma, deci, să se 
refere la raporturile anterioare comiterii infracțiunii dintre persoanele participante în 
proces şi să continue cu întrebările care interesează starea generală a organismului său 
din momentul perceperii evenimentului infracțional, dacă el nu le-a relevat în expunerea 
liberă. În acest sens, i se cere să precizeze dacă în timpul săvârșirii faptei era sănătos ori 
bolnav, obosit sau odihnit, înainte de muncă, în timpul procesului de producție ori după 
terminarea orelor de serviciu. Aceste precizări sunt importante pentru explicarea unor 


neconcordanţe, scăpări în expunere şi în vederea aprecierii probelor. Este ştiut că, stările 


3 C, Suciu, op. cit., p. 583 
"TL Mircea, op. cit, p. 259; A. Ciopraga, op. cit., p. 218; C. Aioanițoaie, V. Bercheşan în Colectiv, p. 142 

de boală ori cele de oboseală reduc simțitor concentrarea atenţiei omului asupra celor ce 
se desfăşoară în mediul înconjurător, din acestă cauză percepându-le doar parțial, 
fragmentar, iar prin memorare reține şi mai puţin din ce a perceput. O influență similară o 
au şi stările emoţionale deosebit de intense, trăite de martor în timpul săvârşirii 
infracţiunii. Drept consecință, procesul săvârșirii infracţiuni este perceput fragmentar”, 
iar prin memorare şi în momentul reproducerii exagerează amploarea celor înregistrate. 
Tot în această categorie de întrebări, martorul este rugat să precizeze dacă s-a aflat sau nu 
sub influenţa băuturilor alcoolice. În caz afirmativ, să arate felul băuturii consumate, în ce 
cantitate, cu cine şi cu cât timp înainte de săvârşirea infracțiunii percepute nemijlocit. 
Această precizare este necesară, deoarece efectul băuturilor alcoolice asupra sistemului 
nervos se manifestă prin scăderea sensibilităţii organismului şi prin diminuarea atenției şi 
a judecății, coborând până la minim capacitatea perceperii şi memorării fenomenului 
desfăşurat în prezenţa sa. 

2. A doua categorie de întrebări, referindu-se la săvârşirea propriu-zisă a 
infracțiunii, trebuie să delimiteze toate activitățile din procesul evenimentului 
infracțional, cu precizarea circumstanțelor de loc şi de timp în care s-a produs. Pentru 
atingerea acestui scop, se impune ca întâi să fie formulate întrebările pentru precizarea 
timpului şi locului în care a fost săvârşită fapta, cu mijloacele şi gradul său de iluminare, 
fără a pierde din vedere natura, mărimea şi numărul obiectelor din perimetrul locului 
respectiv. După răspunsurile primite şi pe baza lor, întrebările se pot referi la procesul 
săvârşirii infracțiunii, cu cele mai însemnate secvenţe din conţinutul lor. 

În această ordine de idei, i se cere martorului să arate din ce moment a perceput 
evenimentul, cu indicarea primei şi ultimei secvenţe din ceea ce a văzut. Nu este lipsit de 
importanță să se clarifice dacă, concomitent cu procesul săvârşirii faptei s-a mai produs 
sau nu şi un alt eveniment, de ce natură a fost, la ce distanţă s-a desfăşurat, cine l-a mai 
observat. 

Întrucât în majoritatea audierilor asupra datelor de acest fel martorii insistă în 
expunerile lor libere, astfel că întrebările puse vor fi doar de precizare a unor detalii sau 


pentru reamintirea anumitor secvenţe din procesul săvârşirii infracțiunii. 


“ T Bogdan, op. cit. p.207 

3. Intrebările din a treia categorie ar trebui să cuprindă pe cele prin care să se 
urmărească aflarea activităților întreprinse de anumite persoane după săvârşirea 
infracțiunii. Prin intermediul lor se descoperă raporturile create după săvârşirea 
infracțiunii de către persoanele interesate în cauză. Asemenea raporturi, de multe ori, 
evidențiază mobilul infracțiunii, persoanele participante la săvârşirea ei, legătura sa cu 
aceste fapte infracționale, precum şi volumul pagubelor materiale produse prin fapta 
cercetată. 

Ordinea şi gruparea întrebărilor care urmează a fi puse martorului cu prilejul 
audierii sale primare, se aleg în fiecare caz concret de către organul judiciar, ţinând seama 
de particularitățile cauzei şi de persoana martorului respectiv. Astfel că, ordinea 
categoriilor de întrebări poate fi inversată, întrebările dintr-o categorie să fie grupate cu 
unele întrebări din altă categorie sau chiar nici să nu fie puse. 

După unii autori” întrebările care se folosesc la ascultarea martorilor se clasifică 
în întrebări temă, întrebări problemă şi întrebări detaliu. 

Întrebările temă - specifice etapei relatării libere - sunt foarte generale şi oferă 
posibilitatea martorilor să declare tot ceea ce cunosc sau consideră că interesează organul 
judiciar. 

Întrebările problemă, sunt destinate să contribuie la lămurirea unui anumit aspect 
din multitudinea faptelor, împrejurărilor cunoscute de către martori. Asemenea întrebări 
pot fi formulate astfel : "Care sunt semnalmentele persoanei pe care aţi văzut-o?", "Ce 
cunoaşteţi despre modul în care numitul ... şi-a petrecut timpul în ziua de ... ?". 

Întrebările detaliu, sunt mult mai concrete, folosirea lor având menirea să ducă la 
obținerea unor amănunte de natură să asigure verificarea afirmațiilor martorilor. De 
exemplu : "Cine mai era de față în momentul când a avut loc discuția la care vă referiți 
?", "Cu ce era îmbrăcată persoana pe care ați văzut-o ?". Din categoria întrebărilor detaliu 
fac parte şi întrebările de completare, de referință (de precizare) şi de verificare. 

Pentru a diminua ori elimina influența pe care ar putea s-o exercite întrebările 
puse trebuie să fie ` directe, scurte, logice, clare - atât în formă cât şi în conținut - să țină 


seama de nivelul de pregătire a martorilor. 


38 C.Aioaniţoaie, A.Ciopraga, E.Stancu, V.Bercheşan, T.Buhoi. 

Este interzis a se adresa martorilor întrebări de natură să împiedice aflarea 
adevărului în cauză, prin care îi pune în dificultate, îi sugestionează, li se solicită să facă 
aprecieri referitoare la clarificarea faptelor ce constituie obiectul declaraţiilor, la gradul 
de vinovăţie al persoanei cu privire la care sunt ascultați. Întrebările sugestive conţin într- 
o măsură mai mare sau mai mică răspunsul pe care urmează să-l dea martorii. Folosindu- 
se astfel de întrebări, răspunsul martorilor nu va mai reflecta realitatea, întrucât, dintr-o 
multitudine de motive, aceştia sunt tentaţi să preia răspunsul ce le-a fost sugerat prin 
întrebarea pusă. 

Ascultarea martorilor trebuie condusă şi desfăşurată într-o astfel de manieră încât 
să se ajungă la determinarea acestora să declare adevărul, să se obţină acel "triumf" al 


adevărului, putându-se ajunge, mai întotdeauna, la "TRIUMFUL ADEVĂRULUI". 


39 I Andrei, 1.Săroiu, "Triumful adevărului", Cluj-Napoca, Editura Cordial Lex, 1997. 

